
ברכות כ ע"ב



טקסט הדף





	ומן התפלין וחייבין בתפלה ובמזוזה ובברכת המזון:


	גמ' ק''ש פשיטא מצות עשה שהזמן גרמא הוא וכל מצות עשה שהזמן גרמא נשים פטורות מהו דתימא הואיל ואית בה מלכות שמים קמ''ל: ומן התפלין: פשיטא מהו דתימא הואיל ואתקש למזוזה קמ''ל: וחייבין בתפלה: דרחמי נינהו מהו דתימא הואיל וכתיב בה {תהילים נה-יח} ערב ובקר וצהרים כמצות עשה שהזמן גרמא דמי קמ''ל: ובמזוזה: פשיטא מהו דתימא הואיל ואתקש לתלמוד תורה קמשמע לן: ובברכת המזון: פשיטא מהו דתימא הואיל וכתיב {שמות טז-ח} בתת ה' לכם בערב בשר לאכל ולחם בבקר לשבע כמצות עשה שהזמן גרמא דמי קמ''ל: אמר רב אדא בר אהבה נשים חייבות בקדוש היום דבר תורה אמאי מצות עשה שהזמן גרמא הוא וכל מצות עשה שהזמן גרמא נשים פטורות אמר אביי מדרבנן א''ל רבא והא דבר תורה קאמר ועוד כל מצות עשה נחייבינהו מדרבנן אלא אמר רבא אמר קרא {שמות כ-ח} זכור {דברים ה-יב} ושמור כל שישנו בשמירה ישנו בזכירה והני נשי הואיל ואיתנהו בשמירה איתנהו בזכירה א''ל רבינא לרבא נשים בברכת המזון דאורייתא או דרבנן למאי נפקא מינה לאפוקי רבים ידי חובתן אי אמרת (בשלמא) דאורייתא אתי דאורייתא ומפיק דאורייתא (אלא אי) אמרת דרבנן הוי שאינו מחוייב בדבר וכל שאינו מחוייב בדבר אינו מוציא את הרבים ידי חובתן מאי ת''ש באמת אמרו בן מברך לאביו ועבד מברך לרבו ואשה מברכת לבעלה אבל אמרו חכמים תבא מארה לאדם שאשתו ובניו מברכין לו אי אמרת בשלמא דאורייתא אתי דאורייתא ומפיק דאורייתא אלא אי אמרת דרבנן אתי דרבנן ומפיק דאורייתא ולטעמיך קטן בר חיובא הוא אלא הכי במאי עסקינן כגון שאכל שיעורא דרבנן דאתי דרבנן ומפיק דרבנן: דרש רב עוירא זמנין אמר לה משמיה דר' אמי וזמנין אמר לה משמיה דר' אסי אמרו מלאכי השרת לפני הקב''ה רבש''ע כתוב בתורתך {דברים י-יז} אשר לא ישא פנים ולא יקח שחד והלא אתה נושא פנים לישראל דכתיב {במדבר ו-כו} ישא ה' פניו אליך אמר להם וכי לא אשא פנים לישראל שכתבתי להם בתורה {דברים ח-י} ואכלת ושבעת וברכת את ה' אלהיך והם מדקדקים [על] עצמם עד כזית ועד כביצה:


	מתני' בעל קרי מהרהר בלבו ואינו מברך לא לפניה ולא לאחריה ועל המזון מברך לאחריו ואינו מברך לפניו רבי יהודה אומר מברך לפניהם ולאחריהם:


	גמ' אמר רבינא זאת אומרת הרהור כדבור דמי דאי סלקא דעתך לאו כדבור דמי למה מהרהר אלא מאי הרהור כדבור דמי יוציא בשפתיו כדאשכחן בסיני ורב חסדא אמר הרהור לאו כדבור דמי דאי סלקא דעתך הרהור כדבור דמי יוציא בשפתיו אלא מאי הרהור לאו כדבור דמי למה מהרהר אמר רבי אלעזר כדי שלא יהו כל העולם עוסקין בו והוא יושב ובטל ונגרוס בפרקא אחרינא אמר רב אדא בר אהבה בדבר שהצבור עוסקין בו





רש"י





	ומן התפילין. משום דסתם קטן אינו יודע לשמור גופו שלא יפיח בהן: וחייבין בתפלה. דתפלה רחמי היא ומדרבנן היא ותקנוה אף לנשים ולחנוך קטנים: ובמזוזה ובברכת המזון. מזוזה מצות עשה שלא הזמן גרמא ובגמרא פריך פשיטא: ברכת המזון. בגמרא בעי לה דאורייתא או דרבנן: גמ' מהו דתימא נקיש תפלין למזוזה. דכתיב וקשרתם וכתבתם מה מזוזה נשים חייבות אף תפילין נשים חייבות קמשמע לן: הכי גרסינן תפלה דרחמי נינהו. ולא גרס פשיטא דהא לאו דאורייתא היא: נקיש מזוזה לתלמוד תורה. דכתיב (דברים יא) ולמדתם אותם את בניכם וסמיך ליה וכתבתם מה תלמוד תורה נשים פטורות ואע''ג דאין הזמן גרמא רחמנא פטרינהו דכתיב את בניכם ולא בנותיכם אף מזוזה נשים פטורות קמ''ל דנשים חייבות דכתיב למען ירבו ימיכם גברי בעו חיי נשי לא בעי חיי בתמיה: קדוש היום מ''ע שהזמן גרמא הוא. זכור את יום השבת לקדשו (שמות כ). זכרהו על היין: בשמירה. דלא תעשה מלאכה: והני נשי איתנהו בשמירה. דתנן (קדושין דף כט.) כל מצות לא תעשה בין שהזמן גרמא בין שאין הזמן גרמא נשים חייבות דהשוה הכתוב אשה לאיש לכל עונשים שבתורה: נשים בברכת המזון דאורייתא. דכתיב ואכלת ושבעת (דברים ח) והוה ליה מצות עשה שאין הזמן גרמא: או דרבנן. דכתיב על הארץ הטובה אשר נתן לך והארץ לא נתנה לנקבות להתחלק ואי משום בנות צלפחד חלק אביהם הם דנטלו שהיה מיוצאי מצרים: בן. קטן: מברך. ברכת המזון לאביו אם אין אביו יודע לברך: שיעורא דרבנן. כגון כזית לר''מ וכביצה לרבי יהודה דמדאורייתא ואכלת ושבעת וברכת כתיב אבל בשיעור כי האי לא מחייב אלא מדרבנן והלכך אתי קטן דרבנן ומפיק גדול: עד כזית עד כביצה. עד כזית לר''מ עד כביצה לר' יהודה דתנן (לקמן דף מה.) עד כמה מזמנין ר''מ אומר עד כזית ר' יהודה אומר עד כביצה: מתני' בעל קרי. מתקנת עזרא ואילך שתקן טבילה לבעלי קריין לעסוק בתורה כדאמרינן בב''ק בפרק מרובה (דף פב:): מהרהר. ק''ש בלבו כשמגיע זמן המקרא: ואינו מברך. אפילו בהרהור: לא לפניה ולא לאחריה. כיון דברכות לאו מדאורייתא מחייב לא אצרכוהו רבנן: ועל המזון מברך לאחריו. דחיובא דאורייתא הוא: ואינו מברך לפניו. דלאו דאורייתא הוא: רבי יהודה אומר וכו'. בגמרא מפרש לה: גמ' כדבור דמי. וכל אדם נמי יוצא ידי חובתו בהרהור: למה מהרהר. מה מועיל: כדאשכחן בסיני. שהפרישן מאשה דכתיב אל תגשו אל אשה (שמות יט) ועל פרישה זו סמך עזרא לתקן טבילה לבעלי קריין קודם שיעסקו בתורה דכתיב (דברים ד) והודעתם לבניך וסמיך ליה יום אשר עמדת לפני ה' אלהיך בחורב כדאמרינן לקמן בפרקין (דף כא:):





תוספות





	בתפילה פשיטא כיון דכתיב ערב ובקר וצהרים אשיחה ואהמה כמצות עשה שהזמן גרמא הוי קמ''ל דרחמי נינהו. ורש''י לא גריס ליה שהרי תפלה דרבנן היא ומאי מ''ע שייכי ביה. ומ''מ יש ליישב דהא הלל דרבנן ונשים פטורות מהאי טעמא דמצות עשה שהזמן גרמא הוא כדאמרינן בסוכה (דף לח.) מי שהיה עבד ואשה או קטן מקרין אותו עונה אחריהן מה שהם אומרים דאין השומע פטור מקריאתן כיון שהם פטורים: אית דגרסי בברכת המזון פשיטא. ומשני כיון דכתיב בתת ה' לכם בערב בשר לאכול ולחם בבקר לשבוע כמ''ע שהזמן גרמא הוא קמ''ל: נשים בברכת המזון דאורייתא או דרבנן. פי' הקונטרס דסלקא דעתך דלא מחייבי מדאורייתא משום דכתיב על הארץ הטובה ונשים לא נטלו חלק בארץ ומה שנטלו בנות צלפחד חלק אביהם נטלו. ותימה כהנים ולוים נמי תבעי שהרי לא נטלו חלק בארץ וא''כ לא יוציאו אחרים ידי חובתן בברכת המזון אלא י''ל דטעמא משום דכתיב על בריתך שחתמת בבשרנו ועל תורתך שלמדתנו ונשים ליתנהו לא בברית ולא בתורה ואמרינן לקמן (דף מט.) מי שלא אמר ברית ותורה בברכת המזון לא יצא ידי חובתו והשתא קא מבעיא ליה כיון דלא מצו למימר ברית ותורה לא הוו אלא מדרבנן או דלמא כיון דלא שייך בהו הוי שפיר דאורייתא והא דלקמן מיירי באנשים דשייכי בברית ותורה: בעל קרי מהרהר בלבו ואינו מברך לא לפניה ולא לאחריה. פי' אפילו בהרהור כדמשמע בגמ' והיינו טעמא דשרינא טפי בק''ש מברכות משום דק''ש דאורייתא וברכות דרבנן ואפי' למ''ד ק''ש דרבנן היינו היכא דהזכיר יציאת מצרים אבל מתניתין שלא הזכיר יציאת מצרים שלא התירו לו לומר אמת ויציב והוי ק''ש דאורייתא ואמת ויציב דרבנן שהרי הזכיר יציאת מצרים בק''ש ואין להקשות נתקן דלימא אמת ויציב ולא לימא ק''ש דהא עדיף דלימא ק''ש דאית ביה נמי מלכות שמים: יוציא בשפתיו. כיון דשרית ליה הרהור אע''פ שהוא כדבור לענין לצאת ידי ק''ש כמו כן מקרי דבור לענין דמקרי עוסק בתורה ומדשרית ליה להרהר אע''פ שהוא בעל קרי תתיר לו גם דבור: כדאשכחן בסיני. פירוש אף ע''ג דכדבור דמי לענין שיצא מ''מ לאו כדבור דמי לענין שיהא בעל קרי אסור להרהר כדאשכחן בסיני דהיה שם דבור והיו צריכין לטבול ואע''פ שהיו שותקין שומע כעונה [סוכה לח:]: ורב חסדא אמר לאו כדבור דמי. ר''ח פירש דהלכה כרב חסדא מדתרצי רב אדא ורבי אלעזר למלתיה שמע מיניה כותיה קיימי ולא יצא בקריאת שמע בהרהור:





רב נסים גאון

ואמרי לה זיתים שכבשן בטרפיהן וזו המשנה בתחלת פרק ב' דמסכת עוקצין:
ורב יהודה כי הוה שליף חד מסאניה אתי מיטרא. איתיה לפירושה במסכת תענית בפרק סדר תעניות האלו (דף כד) והיינו דאמרי' רב יהודה חזנהו להנהו בי תריד הוו קא פרצי בריפתא אמר שמע מינה איכא שבעא בעלמא יהב עיניה הוה כפנא אמרו ליה רבנן לרב כהנא בריה דרב נחוניא שמעיה מר דשכיח קמיה נעשייה דליפוק לשוקא עשייה נפק לשוקא חזא כינופיא אמר להו מאי האי [א"ל] אכוספא דתמרי דקא מיזדבן אמר שמע מינה איכא כפנא אמר ליה לשמעיה שלוף לי מסאני שלף ליה חד מסאנא בעא למישלף אידך אתא אליהו כו' ובפרק כל היד המרבה לבדוק דמסכת נדה (דף יג) אמרי' שאני רב יהודה דאימתא דמאריה עליה (קרי) [דקרי] עליה שמואל עליה דרב יהודה אין זה ילוד אשה:
ר' יוחנן הוה אזיל ויתיב אשערי טבילה אמר כי סלקן בנות ישראל מטבילה נפגען בי דניהוי להו בני שפירי כוותי. אתה מוצא שהזכירו שבח יופיו בבבא מציעא בפרק השוכר את הפועלים (בבא מציעא דף פד) אמר ר' יוחנן אנא אשתיירי משפירי ירושלים האי מאן דבעי מיחזי שופריה דר' יוחנן נייתי כסא דכספא מבי סקלי כו':




קריאת שמע ותפילין הויין להו מצות עשה שהזמן גרמא וכל מצות עשה שהזמן גרמא נשים פטורות וכל מצות עשה שלא הזמן גרמא אחד אנשים ואחד נשים חייבין. פירשו בברייתא (קדושין דף לג) איזו היא מצות עשה שהזמן גרמא סוכה ולולב שופר וציצית ואיזו היא מצות עשה שלא הזמן גרמא מזוזה ומעקה ומציאת אבדה ושילוח הקן:
אקיש מזוזה לתלמוד תורה מה תלמוד תורה פטירי אף מזוזה נמי פטירי קמ"ל. הא נמי איתה בפירקא קמא דקידושין (דף לד) דאקשינן הרי תלמוד תורה פריה ורביה ופדיון הבן דמצות עשה שלא הזמן גרמא ונשים פטורות ואמרינן (שם דף ל) ותלמוד תורה גופיה מנלן דכתיב ולמדתם אותם את בניכם בניכם ולא בנותיכם:




כדאשכחן בסיני מה סיני דבור אסור הרהור מותר. במסכת שבת בפרק ר' עקיבא (שבת דף פו) אמרי' אמר אביי בר אבין ור' חנינא בר אבין דאמרי תרווייהו ניתנה תורה לטבולי יום ואמר עלה אמימר ראויה קאמינא ואעפ"כ מי שאירע לו קרי בלילי ו' בסיון דההיא שתא כבר שמע את הדברות ולא סגיא דלא הרהר בלבו:






רשב"א

יש ספרים דגרסי: תפילין פשיטא. ויש להקשות מאי פשיטותא, דילמא אתא לאשמועינן דתפילין מצות עשה שהזמן גרמא דשבתות וימים טובים ולילה לאו זמן תפילין, ופלוגתא היא בעירובין בריש פרק המוצא תפילין (עירובין צה, ב) ואיכא מאן דאמר התם דנוהג בין בחול בין בשבת ובלילות כבימים. ויש לומר דאין הכי נמי דהוה מצי לשנויי הכין, אלא דעדיפא מינה שני ליה דאפילו למאן דסבירא ליה דמצות עשה שהזמן גרמא הוא איצטריך. ויש נוסחאות אחרות דלא גרסי בכל הני פשיטא, אלא הכי גרסי מאי שנא קריאת שמע ותפילין, ומשני מצות עשה שהזמן גרמא הם וכל מצות עשה שהזמן גרמא נשים פטורות. וזו גירסא נכונה.



בעא מיניה רבינא מרבא נשים חייבות בברכת המזון דאורייתא או דרבנן. ואם תאמר מאי קא מבעיא ליה והא מצות עשה שלא הזמן גרמא היא. פירש רש"י ז"ל: משום דכתיב (דברים ח, י) וברכת וגו' על הארץ הטובה אשר נתן לך, ונשים לא נטלו חלק בארץ. ואם תאמר אם כן אף בעבדים כן, שאף הם לא נטלו חלק בארץ, וליבעי מיניה נשים ועבדים. ויש לומר דשאני גרים שהם זכרים ושם זכרים נטלו חלק בארץ. ויש מפרש דאיסתפקא ליה משום דאמרינן לקמן (ברכות מט, א) דכל שלא אמר ברית ותורה בברכת הארץ לא יצא ידי חובתו, והלכך נשים דלא אפשר להו למימר ברית ותורה אף הן אינן חייבות דאורייתא, ולית ליה הא דרב דאמר התם יצא לפי שאינו בנשים.



אלא הכא דאכל שיעורא דרבנן דאתי דרבנן ומפיק דרבנן. ולענין פסק הלכה לא קיימא לן כרבינא אלא כרבא דאמר ליה דאורייתא. חדא דרבא רביה דרבינא. ועוד דאמרינן לעיל וחייבין בברכת המזון פשיטא, ואהדרינן מהו דתימא הואיל וכתיב (שמות טז, ח) בתת ה' לכם בערב בשר לאכול ולחם בבקר, מצות עשה שהזמן גרמא היא קא משמע לן, אלמא מלתא דפשיטותא היא לכולהו דחייבות דאורייתא.          וברייתא דקתני אשה מברכת לבעלה אפילו אכל כדי שביעה, והא דקתני ובן מברך לאביו, בשעונה אחריו מה שהוא אומר. והכי אוקמה בירושלמי (פ"ג, ה"ג) וכן דעת הראב"ד (השגות פ"ה מהל' ברכות הט"ו-טז). עוד כתב הרב ז"ל דליכא שיעורא דרבנן דאפילו כזית דאורייתא לרבי מאיר, ורבי מאיר ורבי יהודה בשיעורא דאורייתא פליגי לקמן (ברכות מה, א) ונראין דבריו. ובפ' כיצד מברכין (לקמן ברכות לח, ב) גבי אכל כזית מליח וכן בפרק שלשה שאכלו (לקמן ברכות מח, א) אאריך בה אני בסייעתא דשמיא.





ריטב"א

גמרא ה"ג מאי שנא ק"ש ותפלין משום דהוה להו מצות עשה שהזמן גרמא. וחייבין בתפלה משום דרחמי נינהו. ובמזוזה ובברכת המזון משום דהו"ל מצות עשה שלא הזמן גרמא: 



נשים חייבות בקדוש היום דבר תורה. דזכור ושמור בדבור אחד נאמרו וכל שישנו בשמירה ישנו בזכירה והני נשי הואיל ואיתנהו בשמירה דהשוה הכתוב אשה לאיש לכל עונשין שבתורה איתנהו בזכירה. מהכא משמע דקדוש היום דבר תורה, ודוקא קדוש היום אבל לקדש על היין הוי מדרבנן כדאיתא בנזיר: 



אי אמרת דאורייתא אתי דאורייתא ומפיק דאורייתא. דקס"ד דאכל שיעורא דאורייתא ובן דמברך לאביו בבן גדול עסקינן שחייב מן התורה ואפ"ה לייטו ליה לאבוה דכיון דליכא אלא שנים הוא ובנו אינו מברך בתורת זימון ומשום שאינו יודע לברך הוא שיוצא בשומע את בנו, ובירושלמי מוקי לה אפילו בבנו קטן בשעונה אחריו מה שהוא אומר: 



הכא במאי עסקינן דאכל שיעורא דרבנן ואתי דרבנן ומפיק לדרבנן. ובקטן נמי שהגיע לחנוך:



והם דקדקו על עצמן עד כזית ועד כביצה. עד כזית בשיעורא דרבנן ועד כביצה בשיעורא דאורייתא. ויש מפרשים עד כזית לר' מאיר ועד כביצה לר' יהודה כדאיתא לקמן. ולפי מה שכתבנו דרבא הוא דסבירא ליה דבבן גדול עסקינן הא דאקשי ליה רבינא ולטעמיך קטן בר אפוקי רבים ידי חובתן הוא אע"ג דאין כאן קטן אלא בן ומשמע נמי גדול, משום דס"ל לרבינא דבן דקתני דומיא דאשה ועבד שאין חייבין מן התורה:





המאירי

מחלוקת גדולה בין גאוני עולם בתפלה אם חייבים בה מן התורה אם לאו, יש שפוסקים שהתפלה מן התורה אלא שמטבע שבה וזמנים שלה מדברי סופרים ומצות עשה שבה ועבדתם את ה' אלקיכם בכל לבבכם מפי השמועה למדו אי זו היא עבודה שבלב זו תפלה, וכן אמרו אלה די אנת פלח ליה בתדירא וכי יש פולחן בבבל אלא זו תפלה, והם גורסים כאן תפלה פשיטא מהו דתימא הואיל וכתיב בה ערב ובקר וצהרים זמן גרמא הוא קמ"ל, ויש שפרשו שהתפלה מדרבנן וקרא אסמכתא בעלמא ולא נצטוינו בתורה אלא ליחדו ולקבל מלכותו בכל יום והוא מצות עשה של ק"ש אבל שאלת צרכינו לא נצטוינו מן התורה אלא מדברי סופרים, והם גורסים תפלה מאי טעמא רחמי נינהו:



מצות שהנשים חייבות בהם או שפטורות מהם אין כאן עקר מקום ביאורן ולא דברו כאן במזוזה ותפלין אלא מתוך שהם כתובות בפרשת ק"ש כמו שכתבנו וכן ברכת המזון מתוך שבפרשה שניה כתיב ואכלת ושבעת שמסכתא זו באה לבאר עניני ברכות שאדם חייב לברך ועיקר הדברים בענין זה יתבאר במס' קדושין:



נתגלגל הדבר וביאר בכאן שהנשים חייבות בקדוש היום מן התורה אע"פ שהיא מצות עשה שהזמן גרמא וטעם הדבר דכתיב זכור ושמור כל שישנו בשמירה ישנו בזכירה ונשים הואיל וחייבות בשמירה חייבות בזכירה, הבדלה אף היא בכלל קדוש וגדולי המחברים מנאוה מצות עשה עם הקדוש ובכלל זכירה ולדעת זה הבדלה מן התורה כקדוש ונשים חייבות בה כקדוש, ויש מפרשים שאין חיוב הבדלה אלא מדברי סופרים אף לאנשים ומכל מקום נשים חייבות בה מדברי סופרים כאנשים שתקנת חכמים בהבדלה כמצות התורה בקדוש ואע"פ שהזכירה מן התורה זכירה על היין או על הפת אינה מדברי תורה אלא מדברי סופרים:



מה שביארנו במשנה שהנשים חייבות בברכת המזון לא נתבררו הדברים אם חייבות מדברי תורה אם מדברי סופרים שאע"פ שהיא מצות עשה שלא הזמן גרמא מכל מקום תלה הכתוב בנחלת הארץ כדכתיב ואכלת ושבעת וברכת וכו' על הארץ וכו' ונשים אין להם חלק בארץ מכל מקום נראין הדברים שמן התורה הן חייבות כדין כל מצות עשה שלא הזמן גרמא ואחר שכן אף הן מוציאות את האנשים שכל המחוייב מן התורה מוציא את המחויב מן התורה, וכן ראיה לדבר ממה שאמרו בפרק שלשה שאכלו בשם רב לא אמר לא ברית ולא תורה ולא מלכות יצא, ברית שאינה בנשים תורה ומלכות שאינה לא בנשים ולא בעבדים ואם אין חייבים מן התורה מאי איכפת ליה, ואע"פ שיש מערערים בה מצד שלא הובררה כאן ואין דבר המסתפק במקומו מתברר שלא במקומו אף זו מקומה היא, ולא עוד אלא שמצינו הרבה בתלמוד מסופקות במקומן ומתבררות שלא במקומן ואחת מהן בפרק השולח אין פודין את השובים ביתר מכדי דמיהן ולא נתברר שם אי משום דוחקא דצבורא ושנרשה את הקרובים לפדותו בכמה שירצו אי משום דלא ליגרי בהו ולייתו טפי ואף אם באו קרובים לפדותו אין מרשין אותן בכך, ונתבררה במסכת כתובות בענין נשבית והיו מבקשים ממנה עד עשרה בדמיה שאינו חייב.
ומכל מקום יש מי שאומר הואיל ולא הוכרעו הדברים לא תוציא אלא אותן המחוייבין מדברי סופרים והוא שתוציא את חברותיה או אנשים שלא אכלו שיעור המחייבם בברכה מן התורה וכמו שאמרו אני אמרתי ואכלת ושבעת והם דקדקו עד כזית וכביצה, וכן יש לנו לומר לשטה זו שהאיש שאכל כזית או כביצה ולא אכל כדי שביעה שאינו מוציא את מי שאכל כדי שביעה שאין המחוייב מדברי סופרים מוציא את המחוייב מדברי תורה, אלא שיש חולקים בזו לומר הואיל ואילו אכל כדי שביעה היה חייב מן התורה אף הוא מוציא את הרבים אף כשלא אכל אלא כשיעור של חכמים, וכן הדין נותן שהרי מן הדין אף בלא שום אכילה היה ראוי להוציאו שהרי ברכת חובה אע"פ שיצא מוציא, אלא שהוציאוה מכלל זה מטעם שאמרו בתלמוד המערב שניא היא דכתיב ואכלת ושבעת וברכת מי שאכל יברך וכן בפרק זימון במעשה דשמעון בן שטח אמרו שלא שתה עמהם אלא כוס של יין וברך להם ואמרו על זה לגרמיה הוא דעבד וממה שאמרו אינו מברך עד שיאכל כזית דגן שפיר עבד אע"פ שבודאי ינאי וסייעתו כדי שביעה אכלו, ולא עוד אלא שהרבה מפרשים מסכימים שכזית מן התורה והאי דאני אמרתי ואכלת ושבעת לאו הלכה היא אלא כמו שאמרו ואכלת זו אכילה ושבעת זו שתיה ואכילה בכזית, וכן בפרק כיצד אמרו דר' יוחנן אכל כזית מליח וברך תחלה וסוף, וכן בפרק זימון נחלקו ר' מאיר ור' יהודה דלר' יהודה אכילה שיש בה שביעה זו היא כביצה, ולר' מאיר שתיה זו היא שביעה ואכילה בכזית, ומה שנכתב בסוכה (דף כו:) בר' צדוק שאכל פחות מכביצה חוץ לסוכה ולא ברך אחריו משום דסבירא ליה כר' יהודה דדוקא כביצה ולא בירך אחריו פירושו ברכה דאורייתא ודבר זה מבולבל ביד במפרשים, ועבדים מיהא פשוט הוא שחייבים מן התורה אע"פ שלא נטלו חלק בארץ הואיל ודרך כלל שם אנשים נטלו חלק בארץ:



מקצת חכמים הצרפתים כתבו שהגרים אין מחייבים אותם לברך שאין יכול לומר שהנחלת לאבותינו וכמו שאמרו לענין בכורים שאינו קורא וכמו שאמרו בתלמוד המערב כשהוא מתפלל ביו לבין עצמו אומר אלקי אבות ישראל וכשהוא בבית הכנסת אומר אלקי אבותיכם ואם היתה אמו מישראל אומר אלקי אבותינו ומכל מקום אף לענין בכורים אנו פוסקים שמביא וקורא ויכול הוא לומר לאבותינו על שם אברהם שהיה אב לכל וכן אמרו בתלמוד המערב בפי', ואע"פ שיש שפרשוה דוקא על בני קיני שנטלו חלק בארץ וכמו שדרשו והיה הטוב וכו' והיטבנו לך שנתנו לו דשנה של יריחו, עיקר הדברים שעל כל הגרים הוא אומר כן אלא שלענין בכורים מיהא קשה לפרש היאך אומר ארמי אובד אבי וכן וירעו אותנו ויוציאנו וכו' ואומר אני שמאחר שהתרנו הרצועה להיותו מתיחס לאברהם אף הוא נעשה כאחד מן הבנים הגמורים ומכל מקום יש חולקים בה, ולא עוד אלא שחולקים אף באמו מישראל ומכל מקום לענין ברכת המזון יש מכריעים שלא להוציא את הרבים ולעצמן שיברכו ויאמרו אלקי אבות ישראל, ואין הדברים נראין אלא שמברכים להדיא כישראל הגמור אלא שלהוציא אחרים נראה הדבר למעשה כדבריהם:



בסוגיא זו אמרו בן מברך לאביו ועבד מברך לרבו ואשה לבעלה ומאחר ששנה בן אצל עבד ואשה פירושו בקטן ואע"פ שאינו מחויב מן התורה מברך לאביו, ופרשו בתלמוד המערב על מנת שיענה אמן על כל ברכותיו והביאו עוד שם כדתנינן מי שהיה עבד או קטן מקרין אותו עונה אחריו מה שהוא אומר אלמא עניית אמן ועניית מה שהוא אומר הכל אחד, ונראה משם אפילו היה האב מחויב מן התורה אלא שבסוגיא זו פירשוה כשלא אכל האב אלא שיעור חכמים, ושמא שלא בעניית אמן נאמרה אבל בעניית אמן אך במחויב מן התורה כן, ומכל מקום מזולזל הוא אדם שהוא צריך שיברכו לו אחרים שאין רואין להוציא אמרו חכמים תבא מארה לאדם שאשתו ובניו מברכים לו תבא מארה לבן עשרים שצריך לבן עשר:



בתוספתא ראיתי דברים ארוכים בענינים אלו והוא שאמרו הכל חייבין בברכת המזון כהנים לויים וישראלים גרים ועבדים משוחררים חללים נתינים ממזרים סריס אדם סריס חמה פצוע דכא וכרות שפכה כלם חייבין ואין מוציאין את הרבים ידי חובתן טומטום ואנדרוגינוס מוציא את מינו ולא את שאינו מינו נשים ועבדים וקטנים חייבים ואין מוציאים את הרבים, באמת אמרו אשה מברכת לבעלה בן לאבין ועבד לרבו וכו', וודאי יש בה דברים שאי אפשר ליישבן ונראה שאין לסמוך עליה ברוב ענינים שבה:



מגדולי המפרשים פרשו כזית וכביצה שמן התורה צריך לברך בהן אע"פ שנאמר בתורה ושבעת הוא על דרך שדרשו רבותינו ואכלת זו אכילה ושבעת זו שתייה, אבל אככילה אף בכזית חייב לברך מן התורה, ומכאן למדו רבים שצריך לשתות קודם ברכה ואם לא שתה אינו מחויב מן התורה ואינו מוציא את המחויבים מן התורה, והדברים נראים שלא נאמר כן אלא מן הסתם ומכל מקום מי שאכל אע"פ שלא שתה מחוייב הוא מן התורה:



המשנה החמישית בעל קרי מהרהר בלבו וכו', הכונה לבאר בזה הפטורים מחמת טומאתן ועל אי זה צד הם פטורים, וענין הדברים הוא שעזרא הסופר תקן להם לישראל הרבה תקנות כמו שהוזכרו בבבא קמא פרק מרובה (דף פב.) ואחת מהן שתקן שכל מי שרואה קרי הן שראהו על ידי ששמש מטתו והוא הנקרא בסוגיא מרגיל, הן שאירע לו קרי אפילו בחלום והוא הנקרא בגמ' לאנסו, לא יקרא את שמע ולא יתפלל ולא יעסוק בתורה עד שיטבול טבילה גמורה בארבעים סאה ולא תקן דבר זה בשאר טמאים שעיקר כונתו היתה בזו מפני שטומאה זו באה על ידי הרהור ומחשבה מזולזלת וקלות ראש, וכדי שלא יהיו תלמידי חכמים מצויין אצל נשותיהן כתרנגולים והודיעו במשנה זו שאם הוא בעל קרי והגיע זמן ק"ש ולא טבל ומתירא שיעבור הזמן קודם שיטבול מהרהר בלבו ק"ש בכונת הלב הואיל וק"ש מן התורה, ולצורך טבילה זו אינו מן התורה אין ראוי להפקיעה מזמן הראוי לה מכל וכל, אבל אינו מברך לפניה ולאחריה אפילו על ידי הרהור שהברכות אינן אלא מדברי סופרים ודחו אותם לגמרי מפני טומאת דבריהם, ואע"פ שיש בברכה אחרונה הזכרת יציאת מצרים שהיא מן התורה כדכתיב למען תזכור את יום צאתך מארץ מצרים כל ימי חייך מכל מקום כבר הזכירה על ידי הרהור בפרשת ציצית, וכן על המזון מברך לאחריו שהוא ברכה מן התורה כדכתיב ואכלת וברכת על ידי הרהור, אבל לא לפניו אפילו בהרהור שאין חובת ברכה לפני המזון אלא מדברי סופרים מפני שאסור ליהנות מן העולם הזה בלא ברכה, ותפלה מיהא אינו מהרהר ביה כלל כמו שיתבאר בגמ' ופירשו הטעם בסוגיא מפני שהוא דרבנן ולדעת הפוסקים בה שהיא דאורייתא נפרש בה שהמטבע והזמן מכל מקום דרבנן ומתוך שאין זמנה מן התורה אינו צריך להרהר בזמן הקבוע לה וכל שכן שאין בה קבלת עול מלכות וייחודה:



ובתלמוד המערב יש דברים נראים כחולקים עם משנתנו שאמרו שם מהו מהרהר ברכות כלומר אבל בק"ש דוקא בהוצאת שפה בלא השמעת אזן והוא שאמר שם בר' מאיר דתני בעל קרי שאין לו מים קורא את שמע ואינו משמיע לאזנו ואינו מברך לא לפניה ולא לאחריה ר"ל בהוצאת שפה בלא הרהור, ומכל מקום ירושלמי במקום בבלי אינה משנה ואם כן הרהור שבמשנתנו אגופה דק"ש איתמ, אבל ברכות אף בהרהור לא ויש מפרשים הרהור על אזכרות שבה אבל כל הפרשה קורא בלא השמעת אזן ואף הם מפרשים כן הירושלמי והאזכרות הוא קורא ברכות, ואין אלו אלא דברי נביאות:



ור' יהודה אומר לפניהם ולאחריהם פרשו בגמ' לדעת ר' יהודה על מה שאומר שמברך לפניו ולאחריו שלא בהרהור אלא בדבור גמור וכן הדין בק"ש, ופירשו בגמ' טעמו מפני שמותר הוא ברגילות ר"ל בדברים הרגילים אצלו דשאינו צריך בהם להאריך כהצעות טעמי הדבר וכן בדברים קלים שאין צריכים לכך כהלכות דרך ארץ ודומיהם ואף אלו כיוצא בהן,זהו ביאור המשנה והלכה כתנא קמא, אלא שבזמן הזה אין לנו בה דין ודברים שטבילה זו כבר בטלוה כמו שיתבאר, ודינים אלו שבאו על משנה זו בגמ' אלו הן:



אע"פ שביארנו במשנה שבעל קרי מהרהר בלבו לא יצא בהרהור זה וצריך לחזור ולקרות בשפתיו אחר טבילה שההרהור אינו כדבור כלל ושמא תאמר אם כן למה מהרהר, הצריכוהו בהרהור זה שלא יהו כל העולם עסוקין במצות קבלת עול מלכות שמים והוא יושב ובטל ממנה בפניהם הא אם לא היה בצבור פטור מהרהור וכן כתבוה גדולי המפרשים וקצת גאוני ספרד, ומכל מקום לי נראה שאף בינו לבין עצמו חייב הואיל והיא שעת קבלת ייחודו לכל וכשמהרהר ביחוד השם עומד לו ברתת וביראה עד שיראה כמתעסק ביחודו של מקום, ומכל מקום אין שום אדם יוצא ידי חובתו בהרהור עד שיקרא, אבל אם קרא אע"פ שלא השמיע לאזנו יצא:





תוספות רא"ש

תפילין פשיטא. פי' משום דהוי מצות עשה שהזמן גרמא, ותימא מאי פשיטא ליה כולי האי דהא פלוגתא היא בפ' בתרא דעירובין [צ"ה:] ואיכא מ"ד דשבת ולילה זמן תפילין נינהו, וי"ל דאין הכי נמי הוה מצי לשנויי הכי דלאפוקי מהאי תנא אתא אלא לרבותא משני דאפילו למאן דחשיב להו זמן גרמא הוה ס"ד לחיובינהו, ועי"ל דהכי מקשה פשיטא ואי אתא לאשמועינן דתפילין הוי מ"ע שהזמן גרמא לישמועינן גבי הלכות תפילין דשבת ולילה לאו זמן תפילין נינהו וממילא הוה ידענא דנשים פטורות ומשני דהוה ס"ד לאקשויי תפילין למזוזה:



חייבין בתפלה פשיטא. תימא מאי פשיטותא היא והלא מצות עשה שהזמן גרמא היא ואי משום דהוי דרבנן והרי הלל דרבנן ונשים פטורות משום דהוי זמן גרמא כדתנן בסוכה [דף ל"ח] מי שהיה עבד ואשה וקטן מקרין אותו עונה אחריהם מה שהם אומרים וכן חנוכה ומקרא מגלה וארבע כוסות היו פטורות מטעמא דזמן גרמא אי לאו טעמא [דאף] הן היו באותו הנס, וי"ל דאגב דפריך על אחריני פשיטא פריך נמי הכא:



נשים חייבות בקידוש היום דבר תורה. משמע הכא דקדוש הוי דאורייתא ואמרינן נמי בערבי פסחים [דף ק"ו] זכור את יום השבת זכרהו על היין בכניסתו, וקשה מהא דאמרינן בריש נזיר [דף ד.] מיין ושכר יזיר לאסור יין מצוה כיין הרשות מאי היא אלימא קדושה ואבדלתא מושבע ועומד מהר סיני הוא, ופר"ת בתמי' כלומר וכי מושבע מהר סיני הוא דצריך קרא לאוסרו וי"ל דעל היין הוי דרבנן אבל קידוש היום דאורייתא וקרא דזכרהו אסמכתא בעלמא הוא, וה"ר יוסף קרא היה אומר בשם רבינו קלונימוס איש רומי דנזיר מותר לשתות יין קידוש והבדלה מהך דנזיר שהבאתי ראי' כי היה מפרש בניחותא מושבע ועומד מהר סיני הוא כלומר מן התורה הוא חייב והיאך יכול לאוסרו עליו, ואינו נראה לר"ת דאפילו לפי סברתו דזכרהו על היין הוי דרשה גמורה התינח קידוש הבדלה מאי איכא למימר, ועוד מאי פריך הרי מושבע ועומד מהר סיני נהי דהוי חייב מן התורה מ"מ יכול לאוסרו עליו דנדרים חלים על דבר מצוה כדבר הרשות, ועוד הרי כמה אמוראין בערבי פסחים דהוי מקדשי אריפתא הילכך צריך לפרש בתמי':



נשים חייבות בברכת המזון דאורייתא או דרבנן. פרש"י דרבנן דכתיב וברכת על הארץ ונשים לא נטלו חלק בארץ, והקשה הר' אלחנן א"כ גר נהי דיכול לומר בברכת המזון שהנחלת לאבותינו משום דפסקינן בירושמי דבכורים כר' יהודה דאמר גר מביא וקורא שיכול לומר לאבותינו דכתיב כי אב המון גוים נתתיך לשעבר היית אב לארם מכאן ואילך לכל האומות מ"מ היאך יוציאו האחרים ידי, חובתן כיון שלא היה לגרים חלק בארץ מידי דהוי אנשים, ודוחק הוא לומר שאני גרים שהם זכרים, ועוד הקשה מהא דתניא בתוספתא ר' יוסי אומר היה ר' מאיר אומר הכהנים מביאין ולא קורין שלא נטלו חלק בארץ ואני אומר כשם שנטלו הלוים כך נטלו הכהנים, והשתא לר' מאיר היאך יוציאו הכהנים אחרים בברכת המזון, מיהו לדידן לא תיקשי דק"ל ר"מ ור' יוסי הלכ' כר' יוסי וי"א הא דמיבעיא ליה לנשים משום דלא מצו למימר ברית ותורה אבל אנשים לא שייך בהו ולית ליה הא דרב דאמר לקמן [דף מ"ט ע"א] יצא לפי שאינו בנשים:



דכתיב ישא ה' פניו אליך. רשב"ם אומר כי לפי הפשט לא קשה מידי דהא לא כתיב ישא ה' פניך אלא פניו אליך ור"ל שיטול רוגזו ממך ויראה לרב פנים שוחקות:



[מתני'] בעל קרי מהרהר בלבו, פרש"י משום דק"ש דאורייתא וברכות דרבנן. ולא היה צריך לפרש כן דאפילו למ"ד ק"ש דרבנן היינו היכא שהזכיר יציאת מצרים אבל מתניתין שלא הזכיר הוי ק"ש דאורייתא ואמת ויציב דרבנן הילכך עדיף טפי שיקרא ק"ש דאית ביה קבלת [עול] מלכות שמים וגם יציאת מצרים ו:



ואינו מברך לא לפניה ולא לאחריה. פרש"י ואפילו בהרהור, וכן משמע בגמרא דקאמר [דף כ"ב ע"א] בעל קרי שאין לו מים לטבול קורא ק"ש ואינו מברך לא לפניה ולא לאחריה ואוכל פתו ומברך לאחריו ואין מברך לפניו מהרהר [בלבו] ואינו מוציא בשפתיו:



גמ' אמר רבינא זאת אומרת הרהור כדבור דמי. וכל אדם יוצא ידי חובתו בהרהור אע"ג דלקמן [דף כ"ד ע"א] אמרינן אסור להרהר [בדברי תורה] בבית הכסא משום דכתיב והיה מחניך קדוש אבל מלא יראה בך ערות דבר לא שמעינן ליה משום דהוה אמינא דוקא דבור אסור אבל הרהור מותר אלמא דהרהור לאו כדבור דמי, וי"ל דשאני ת"ת כי עיקרו הוא בדבור כדדרשינן כי חיים הם למוציאיהם בפיהם הילכך הוה אמינא בכי האי גוונא [אינו] אסור בבית הכסא, וגם לא דמי לההיא דפרק כל כתב [דף קי"ג] ממצוא חפציך ודבר דבר דבור אסור הרהור מותר, שאני התם דאי לאו קרא הייתי מתיר אן דבור דלאו מלאכה הוא הילכך אין לנו אלא מה שאמר הכתוב אבל הכא לענין ק"ש כתיב על לבבך הילכך הוי הרהור כדבור. ולר' אבינא אתיא מתניתין כר' מאיר דאמר לעיל בפרק ב' [דף ט"ו ע"א] הרי הוא אומר על לבבך (בכונת) אחר כוונת] הלב הן הן הדברים, אי נמי כר' יהודה דאמר אם לא השמיע לאזנו יצא אבל לכתחלה צריך להשמיע לאזנו ובעל קרי אוקמיה אדאורייתא ויוצא בהרהור אף ע"ג דר' יהודה פליג עליה לקמן מיהו בהך מצי סבר כר' יהודה אבל כר' יוסי דאמר לא יצא לא מתוקמא דהא אפילו דבור בלא השמעת אזנו לא מהני כ"ש הרהור:



יוציא בשפתיו. כיון דשרית ליה להרהר התיר לו גם הדבור:



(לא) כדאשכחן בסיני. דבעל קרי אסור בדברי תורה ודומיא דסיני אסרו חכמים ולא בהרהור אע"ג דבסיני היו שותקין ושומעין שומע הוי כעונה:



ורב חסדא אמר הרהור לאו כדבור דמי. לדידיה אתיא מתניתין שפיר כר' יוסי דאמר לא יצא ואפילו ר' מאיר דאמר אחר כוונת הלב הן הן הדברים מ"מ צריך שיוציא בשפתיו ובלא השמעת האוזן קרי ליה כוונת הלב. וכן הא דתניא לעיל לא יברך אדם ברכת המזון בלבו ואם ברך יצא (אינו) [היינו] במוציא בשפתיו בלא השמעת האוזן, ופר"ח דהלכתא כרב חסדא מדשקלי וטרי ר' אלעזר ורב אדא בר אהבה לתרוצי למילתיה ואינו יוצא בק"ש בהרהור עד שיוציא בשפתיו אע"פ שאין צריך להשמיע לאזניו כדפסיק רב חסדא גופיה לעיל דכ"ב:





שיטה מקובצת

גמרא הכי גרסינן מאי שנא קריאת שמע ותפלין משום דהוה להו מצות עשה שהזמן גרמא. וחייבין בתפלה משום דרחמי נינהו. ובמזוזה ובברכת המזון משום דהוו להו מצות עשה שלא הזמן גרמא:


נשים חייבות בקדוש היום דבר תורה - דזכור ושמור בדבור אחד נאמרו וכל שישנו בשמירה ישנו בזכירה והני נשי הואיל ואיתנהו בשמירה דהשוה הכתוב אשה לאיש לכל עונשין שבתורה איתנהו בזכירה. [ו]מהכא משמע דקדוש היום דבר תורה. ודוקא קדוש היום אבל לקדש על היין הוי מדרבנן כדאיתא בנזיר:


אי אמרת דאורייתא אתי דאורייתא ומפיק דאורייתא – דקא סלקא דעתין דאכל שיעורא דאורייתא ובן דמברך לאביו בבן גדול עסקינן שחייב מן התורה. ואפילו הכי לייטו ליה לאבוה דכיון דליכא אלא שנים הוא ובנו אינו מברך בתורת זימון ומשום שאינו יודע לברך הוא שיוצא בשומע את בנו. ובירושלמי מוקי לה אפילו בבנו קטן בשעונה אחריו מה שהוא אומר:


הכא במאי עסקינן דאכל שיעורא דרבנן ואתי דרבנן ומפיק לדרבנן - ובקטן נמי שהגיע לחנוך:


והם דקדקו על עצמן עד כזית ועד כביצה - עד כזית בשיעורא דרבנן ועד כביצה בשיעורא דאורייתא. ויש מפרשים עד כזית לר' מאיר ועד כביצה לר' יהודה כדאיתא לקמן. ולפי מה שכתבנו דרבא הוא דסבירא ליה דבבן גדול עסקינן הא דאקשי ליה רבינא ולטעמיך קטן בר אפוקי רבים ידי חובתן הוא אף על גב דאין כאן קטן אלא בן ומשמע נמי גדול משום דסבירא ליה לרבינא דבן דקתני דומיא דאשה ועבד שאין חייבין מן התורה:





מהרש"א - חידושי הלכות

בד"ה בתפלה כו' ורש"י ל"ג ליה שהרי תפלה דרבנן היא כו' עכ"ל ומיהו אצטריך למימר דרחמי נינהו דאי לאו הכי לא הוה מתקני רבנן תפלה בנשים ועבדים וק"ל:


בד"ה נשים כו' שפיר דאורייתא וההיא דלקמן מיירי כו' עכ"ל כצ"ל:


בד"ה יוציא בשפתיו כיון דשרית ליה הרהור ואע"פ שהוא כדבור כו' עכ"ל לשון אע"פ אינו מדוקדק במקום הזה דאדרבה מטעמא שהרהור הוא כדבור יוצא בו ידי קריאת שמע וק"ל:





מהרש"א - חידושי אגדות

ע"ב כתיב  בתורתך כו' הלא אתה נושא פנים לישראל וכו'. בפ' התינוקת (ע:) רמו הני קראי אהדדי ומשני להו הא קודם גז"ד הא לאחר גז"ד וע"ש בתו' שאין זה סותר סוגיא דשמעתין ומה שיש לדקדק בדבריהם עי' בחדושינו: 


והם  מדקדקים עד כזית וכו'. בפ' שלשה שאכלו (ברכות מט:) יליף ליה למר בכזית ולמר בכביצה מקראי ותירצו התוס' שם דהנהו קראי לא הוי רק אסמכתא דושבעת משמע שביעה גמורה וק"ל:





רש"ש

גמרא וא"א דרבנן כו' וכל שא"מ בדבר א"מ אה"ר יד"ח. בתור"ע הקשה דת"ל דיוצא השומע בהרהור לרבינא עצמו דס"ל לקמן הרהור כד"ד (ולכאורה רבינא דלק' הוא הקדמון מדנזכר קודם ר"ח) ולי י"ל כמו דמצינו במגילה דקראה ע"פ ל"י. אלמא חזינן דיש קפידא שתהיה הקריאה מכח ספר וא"כ ה"נ י"ל דבעינן שיהיה ההרהור מכח בר חיובא. אבל יקשה דלפ"ז אפי' יענה אחריהם ל"י ותנן בסוכה פ"ג מי שהיה עבד כו' עונה אחריהן כו'. [וכל שא"מ בדבר א"מ את הרבים יד"ח. עי' מה שתמהתי ע"ז הלשון בר"ה (כ"ט) במשנה. ועתה ראיתי גי' הרא"ש כאן אחרים תחת רבים ונכון:



שם דרש ר"ע זימנין כו'. חולין (פ"ד ב') וש"נ] :



תוס' ד"ה נשים. ותימה כהנים כו'. הן בפ"ו דמע"ש מ"ד פליגי ר"מ ור"י לענין וידוי דרמ"ס דאינם מתודים דל"נ חלק בארץ ורי"ס דמתודים משום ערי מגרש. וכה"ג פליגי בתוספתא ריש בכורים לענין מקראה (ויש שם ט"ס) והל' כר"י נגד ר"מ אבל כוונת התוס' לתמוה שאיך יתכן דלר"מ יהיו פטורים בבה"מ מה"ת ולא יוציאו כו' ועי' בהג"א והמע"מ אות ר' לא הבין כן בדבריהם וגם נראה מדבריו דאישתמיט מכ"ת המשנה והתוספתא שהבאתי:



תד"ה יוציא. אע"פ שהוא כדבור כו'. ר"ל ואפ"ה שרינן לב"ק להרהר א"כ ע"כ דבק"ש ל"ג א"כ יוציא בשפתיו דמ"ש והמהרש"א לא ירד לזה במחכ"ת:





בן יהוידע

וְהֵם דִּקְדְּקוּ עַל עַצְמָם עַד כְּזַיִת וְעַד כְּבֵיצָה. יש להקשות אמאי זכר חומרא זו טפי משאר חומרות שהוסיפו רבותינו ז"ל על דברי תורה? ונראה לי בס"ד כי בחומרא זו שעשו יפסידו טענה אחת שיש להם לטעון נגד תביעה של עֵשָׂו, שיש לתבוע שחלקו העולמות ואין לישראל כלום בעולם הזה, ובשלמא כדי קיום הנפש הזה מוכרח, אבל מותרות מנא לן? והתשובה שיש לנו להשיב הוא, כי הקב"ה צוה אותנו בתורה (דברים ח' י') וְאָכַלְתָּ וְשָׂבַעְתָּ, נמצא נתן לנו רשות לשבוע ולא נצטרך לצמצם לאכול מעט כדי קיום הנפש לבד, הרי הוא יתברך השליט אותנו במותרות גם כן, ברם אחרי שמצינו שאמרו חכמינו ז"ל עד כזית, עד כביצה, חייב לברך, קשא איך יתקנו ברכה שאינה צריכה, והלא הכתוב אומר וְאָכַלְתָּ וְשָׂבַעְתָּ וּבֵרַכְתָּ, אלא ודאי הם מפרשי האי ושבעת, לאו שביעה ממש, אלא אפילו קיום הנפש שהוא כזית וכביצה חשיב שביעה. נמצא ושבעת פירושו מקצת שביעה, דליכא מותרות, ואם כן אזלא אותה תשובה שיש לנו להשיב נגד טענת עֵשָׂו, לומר הקב"ה נתן לנו רשות לשבוע והשליטנו במותרות, דהאי ושבעת אינו שביעה ממש אלא מקצת שביעה שהיא כזית וכביצה, ולכן נמצא כי בחומרא זו מפסידין טענה המזכה אותם נגד תביעת עֵשָׂו, ועם כל זה לא חשו לכך ועבדי לה, לכך ראוי חומרא זו שתעורר עליהם הרחמים טפי משאר חומרות. ונראה לי זכר כזית וכביצה לעורר עליהם זכות בציעה של שבת, כזית לו, וכביצה לאשתו ודו"ק.



אַתְיָא 'תּוֹךְ' 'תּוֹךְ'. מלבד הגזירה שוה הזאת נראה לי בס"ד לעשות רמז במקרא, דכתיב (ויקרא כב, לב) תוֹךְ בְּנֵי יִשְׂרָאֵל, קרי בה תוֹךְ 'בן יו"ד' יִשְׂרָאֵל:





גליון הש"ס - רבי עקיבא איגר

גמ' ומן התפלין פשיטא. עיין תוס' עירובין צו ע"ב ד"ה לא ס"ד:


שם ובמזוזה פשיטא. עיין יומא דף י"א ע"ב ואם כן לא הוה פשיטא דלא נימא למעט מן ביתך ולא ביתה. וצע"ק:


שם ובבהמ"ז פשיטא. עיין לקמן בסמוך א"ל רבינא לרבא נשים בבהמ"ז דאורייתא או דרבנן. וצ"ע:


שם נשים בבהמ"ז דאורייתא. ע' תשובת תשב"ץ ח"א סימן קס"ט:


שם ולטעמיך קטן. ע' בר"ן מגילה פ"ב (ובדף הספר רס"ב א) בשם הרמב"ן וצע"ג. אח"ז ראיתי ברמב"ן במלחמות שי"ל גירסא אחרת כאן:


שם דאתי דרבנן ומפיק דרבנן. עי' ר"ה לג ע"א תוס' ד"ה הא ר' יהודה ועירובין צו. תוס' ד"ה דילמא [ומגילה יט: תוס' ד"ה ור"י]:


שם אמר רבינא זאת אומרת. עי' בטורי אבן מגילה יט ע"ב בד"ה ר"י מכשיר:





חידושי רבי עקיבא איגר

גמרא, ובברכת המזון פשיטא [דנשים חייבות], קשה לי, הא מבעי לקמן אם נשים חייבות בבהמ"ז דאורייתא או דרבנן. וא"כ טובא קמ"ל דאי חייבות דמתני' דאורייתא אשמעינן לאפוקי אידך צד דלא לחייבו כיון דלא נטלו חלק בארץ, ואי חייבות דמתני' מדרבנן פשיטא דהוי חידוש וצריך למתני דחז"ל חייבו אותן לברך, (אב"ה עיין ריש מסכתא מעילה דמקשה בגמרא קתני קדשי קדשים ששחטן בדרום מועלין בהם פשיטא וע"ש עמוד ב' דלרבה מועלין בהן מדרבנן ולרב יוסף שם מועלין מדאורייתא ותיקשי נמי כקושי' אבא מארי ני', דאי סבר האי תנא דמועלין מדאורייתא קמ"ל דלא תימא אם עלו ירדו והוי דאורייתא, ואי קסבר מועלין מדרבנן פשיטא דטובא קמ"ל דחז"ל גזרו ביה מעילה) שוב הוגד לי שקושיא זו כבר כתובה על הספר. ובחדושי רשב"א כתב ולפי ההלכה לא קיי"ל כרבינא אלא כרבא חדא דרבא רביה דרבינא ועוד דאמרינן לעיל וחייבים בבהמ"ז פשיטא מה"ד כו' אלמא מלתא דפשיטא היא לכולהו דחייבות מדאורייתא עכ"ל, וזהו שפיר להוכיח דס"ל לסתמא דתלמודא כרבא דחייבות מדאורייתא אבל מ"מ כיון דחזינן דרבינא מספקא ליה לומר דפטורות או מטעם דלא נטלו חלק בארץ או מטעם דאינן בני ברית ותורה כמ"ש בתוס' דאמרינן לקמן (דף מט) כל שלא אמר ברית ותורה לא יצא, ולכל אחד מהטעמים יקשה נהי דאיהו ס"ל דחייבות מדאורייתא מ"מ מנא לן דלרבא ליכא שום צד סברא לפוטרן, דלמא סברא יש אלא דהוא הוכיח מההיא דאשה מברכת לבעלה דהוי דאורייתא ודהנך טעמים אין פוטרין אותן אבל מ"מ י"ל דחידוש הוא שלא לפוטרן מטעמים הנ"ל ול"ש למפרך פשיטא. ולדברי התוס' דאיבעיא דרבינא משום שאינן בני ברית ותורה אפשר ליישב דפרכת הש"ס פשיטא היינו לרב דס"ל (בדף מט) דלא אמר ברית ותורה יצא, ולדידיה פשיטא דנשים חייבות מדאורייתא, וזה ודאי ל"ש לומר דהך עצמו אשמעינן דלא אמר ברית ותורה יצא דחידוש זה גם באנשים. ולפ"ז אזדא ראיית הרשב"א שזכרנו כיון דמוכרחים לומר דסוגיא דפריך פשיטא אזלא לרב ולדידי' באמת פשיטא דחייבות מדאורייתא, אבל לדידן דקיי"ל דל"א ברית ותורה לא יצא ידי חובתו י"ל דקיימא איבעי' דרבינא דאפשר מכח זה נשים פטורות מדאורייתא.


ובהגהת אשרי פ"ק דמגילה (סי' ד') ונשים חייבות בבהמ"ז מן התורה אבל אינן מוציאות את האנשים שאינן יכולין לומר ברית, ולכאורה תמוה הא אמרינן בסוגיין נ"מ לאפוקי רבים יד"ח הרי דאם חייבות מדאורייתא יכולין להוציא אנשים, וי"ל דס"ל דזהו ודאי דאין נשים חייבות בהזכרת ברית ותורה. אלא דהאיבעי' אם מכח זה פטורים מכל בהמ"ז או דמ"מ חייבות לברך מה"ת בלי הזכרת ברית ומה שאמר נ"מ לאפוקי רבים יד"ח היינו דהרבים יאמרו ברית ותורה בעצמם ובשאר הבהמ"ז יהיו יוצאים בשמיעה מהנשים, ומ"ש בהג"א אבל אין מוציאות את האנשים היינו בהזכרת ברית:


גמרא, נ"מ לאפוקי רבים ידי חובתן (מה דבעי רבינא אי נשים בבהמ"ז דאורייתא או דרבנן, נ"מ להוציא את האנשים י"ח). קשה לי לרבינא לשיטתו דסובר דהרהור כדבור דמי' אף אם אשה בבהמ"ז דרבנן מ"מ יהיו יוצאים אנשים בברכתן, דכיון ששומע, לא גרע מהרהור, ואף דנראה דגם לרבינא מדרבנן בעי שיוציא בשפתיו, דאל"כ תקשה אמאי אין בעל קרי מהרהר בתפלה, וע"כ צ"ל דבק"ש יהרהר כדי לצאת ידי דאורייתא, אבל בתפלה שהוא דרבנן לא יועיל במה שיהרהר, דמדרבנן לא חשיב הרהור כדבור, מ"מ קשיא דלצאת בבהמ"ז ידי דאורייתא יצא בהרהור ולגבי דרבנן נימא אתי דרבנן ומפיק דרבנן ויהא יוצא מטעם שומע כעונה (אב"ה עיין בתשו' אבא מארי נ"י):


גמרא, אלא הכא במאי עסקינן (הא דקתני בן מברך לאביו ואשה מברכת לבעלה) כגון שאכל שיעורא דרבנן, דאתי דרבנן ומפיק דרבנן. מדלא קאמר כגון דאכלי אינהו שיעורא דאורייתא ואיהו אכל שיעורא דרבנן, משמע דבאמת בכל גווני מוציאין, אף בשאכלו גם הם רק כזית או כביצה. וא"ת ובכה"ג אמאי יוציאו, והא גם אלו אכלו הן כדי שביעה נמי לא מחייבי כ"א מדרבנן וא"כ כשאכלו רק כזית הוי להו אינהו תרי דרבנן, ואיך אתו תרי דרבנן ומפיק לחד דרבנן, וי"ל דזה לא מקרי תרי דרבנן, דהרי חזינן בגדול שאכל כזית דיכול להוציא לחבירו גדול שאכל כדי שביעה ולא אמרינן בי' לא אתי דרבנן ומפיק דאורייתא, והטעם דבהמ"ז הוא מברכות המצות ומדינא אף בלא אכל כלל יכול להוציא אלא דבעי שיאכל כזית מכח האסמכתא דואכלת ושבעת וברכת מי שאכל הוא יברך, א"כ גם בקטן שאכל כזית דשייך בי' ואכלת כו' הי' ראוי שיוציא לגדול שאכל כדי שביעה. ואינו מעכב בזה רק חסרון דקטנות, דהגברא בעצמותו לאו בר חיובא דמצוה כלל וא"כ ממילא יכול להוציא לגדול שאכל כזית, ולא מיקרי ב' דרבנן, דמה שאינו מחויב עתה מצד שלא אכל כדי שביעה זהו אינו מזיק כלל דמ"מ בר חיובא הוא אילו יאכל, ויכול להוציא לבני חיובא דאורייתא.


ובתוס' פרק ב' דמסכתא מגילה (דף יט ע"ב) כתבו מכח קושי' זו דהכא מיירי באכלי אינהו כדי שביעה דוקא ומלבד דאין לשון הש"ע מסכים עם זה, גם מסברא תמוהין לי דבריהם טובא (אב"ה עי' לאבא מארי נ"י בתשובותיו חלק א' בפסקים סימן ז' ד"ה ואולי יש לומר ובדבור שאחר זה).





פני יהושע

בגמרא ק"ש פשיטא מ"ע שהז"ג כו' מהו דתימא הואיל ואית בה מלכות שמים קמ"ל. ולכאורה משמע דהא דמקשה מעיקרא פשיטא מ"ע שהז"ג היינו דלא איצטריך ליה למתני הכא ק"ש כיון דבפ"ק דקדושין כללא כייל כל מ"ע שהז"ג נשים פטורות והא ודאי ליתא דהא איכא מצה שמחה והקהל דהוו מ"ע שהז"ג ונשים חייבות אע"כ דהא דמקשה פשיטא היינו משום הך מלתא גופא דהא מדמחייב רחמנא לנשים בהנך תלת הו"ל ג' כתובים הבאים כא' ואין מלמדין ומינה שמעינן שפיר דלא שייך לחייב הנשים במ"ע שהז"ג אלא היכא דפרט הכתוב בפירוש והיינו דמקשה פשיטא. אלא דגם בזה יש לדקדק דלמאי דמשני מ"ד הואיל ואית בה מ"ש וע"כ היינו דמש"ה לא דמי לשאר מ"ע שהז"ג א"כ תיקשי לפי האמת מנלן דנשים פטורות מק"ש דהא נהי דממעטינן שאר מ"ע שהז"ג משום דהו"ל ג' כתובים ואין מלמדין היינו דאין מלמדין במה הצד מביניהו דאדרבא ג' כתובים מיעוטא הוא שלא ללמוד מהם בבנין אב ובדכוותייהו קממעט משא"כ לענין ק"ש ודאי מצינן למילף שפיר בתורת ק"ו מכל הנך תלת דחייבות כ"ש בק"ש דאית בה מ"ש:


אמנם אחר העיון מצאתי בלשון הירושלמי בשמעתין דהא דנשים פטורות מק"ש יליף לה מקרא דולמדתם את בניכם ולא בנותיכם ונראה דמשמע דקאי אק"ש דכתיב בהאי קרא גופא ומ"מ נראה ממה שהוצרך ליתן טעם על ק"ש טפי משאר מצות שהז"ג דפטורות שנתכוין למה שכתבתי דנהי דמכל מ"ע שהז"ג פטורות היינו מג' כתובים משא"כ בק"ש כדפרישית. מיהו בתלמודא דידן נראה שלא הוצרך לפרש הטעם משום דלמסקנא דפ"ק דקדושין מסיק הש"ס דפפונאי ידעי להך מלתא וילפי מקרא דלמען תהיה תורת ה' בפיך דהוקשה כל התורה לתפילין כו' נמצא דלפ"ז ק"ש נמי בכלל דאין משיבין על ההיקש וכ"ש דא"ש טפי למאי דפרישית דק"ש איתקש לתפילין בהאי קרא גופא וכמ"ש דמהאי טעמא מיתוקמא מתני' שפיר אפילו כר"מ ולשיטת הירושלמי משמע להיפך דודאי מודה ר"מ דפטורות מק"ש מקרא דולמדתם ומש"ה פטורות נמי מתפילין אע"ג דלר"מ הוי שלא הז"ג אפ"ה פטורות מהקישא דק"ש כנ"ל נכון ודוק היטב:


שם מן התפילין פשיטא. והרשב"א ז"ל בחידושיו כתב דלא גרסי' פשיטא דהא ודאי איצטריך לאפוקי מהנך תנאי דסברי תפילין הוא מ"ע שלא הז"ג ונראה דהא דלא ניחא ליה לקיים הגירסא ולפרש דהא דמקשה פשיטא היינו דכיון דתני דפטורות מק"ש ממילא ידעינן בתפילין והיינו לפי המסקנא דפ"ק דקדושין כפפונאי דק"ש וכל מ"ע שהז"ג לא ידעינן אלא מהיקשא דתפילין אלא דא"א לפרש כן דא"כ לא א"ש הא דמשני הש"ס מ"ד הואיל ואיתקש למזוזה דסוף סוף לא איצטריך לאשמעינן דכיון דקתני פטורות מק"ש והיא קושיית המקשן עצמו ומש"ה מוחק הגירסא. מיהו לפ"מ דפרישית במשנתינו נתיישב הכל בפשיטות דלכ"ע פטורות מתפילין מדאיתקש לת"ת ואהא משני שפיר דאדרבא איתקש למזוזה לחומרא כן נ"ל נכון ודו"ק:


שם אמר ר"א בר אהבה נשים חייבות בקידוש היום דבר תורה כו' אמר אביי מדרבנן אמר ליה והא דבר תורה קאמר כו'. ולכאורה יש לתמוה דאכתי מאי ס"ד דאביי דאמר מדרבנן כיון דרב אדא גופא אמר ד"ת מיהו יש ליישב ע"פ מה שכתבתי לעיל בסמוך דודאי מאן דיליף מתפילין דמ"ע שהזמן גרמא נשים פטורות משום דהוקשה כל התורה לתפילין א"כ פשיטא דפטורות ג"כ מקדוש היום משא"כ לר"מ דלית ליה היקשא דתפילין כדאיתא ספ"ק דקדושין אלא דיליף ממצה שמחה והקהל דהוו ג' כתובים א"כ שפיר מצינו למימר דחייבות בקדוש היום מק"ו דמצה שמחה והקהל דהא שבת ודאי חמיר טובא ששקולה כנגד כל התורה ולפ"ז שפיר מצי סבר ר' אדא בר אהבה דחייבות בקדוש היום ד"ת משום דסבירא ליה כר"מ והא דמקשי הש"ס בהא מצות עשה שהזמן גרמא לאו אדר"א פריך דאיכא לשנויי כדפרישית אלא ממעשה בכל יום פריך דאנן נמי מחייבינן לנשים בק"ה טפי מבשאר מ"ע שהז"ג ואמאי הא קי"ל בתפילין דלא כר"מ וקי"ל נמי דהוקשה כל התורה לתפילין ובהא משני אביי שפיר דהא דמחייבינן להו היינו מדרבנן ולפ"ז הא דמקשי רבא והא ד"ת קאמר היינו משום דלא ניחא ליה לאוקמי מילתא דראב"א דלא כהלכתא כיון דלקושטא דמילתא סבירא ליה לרבא דחייבות בק"ה ד"ת לכ"ע כדמסיק בזכור ושמור כן נ"ל נכון ודו"ק ועיין עוד בסמוך:


שם ועוד כל מ"ע נחייבינהו מדרבנן. לכאורה יש לדקדק דמאי קושיא דלמא בשבת דחשיב טובא כדפרישית מש"ה תיקנו חכמים דחייבות כדאשכחן בכמה דוכתי דלענין תקנת חכמים אין למידין ד"ס מד"ס כדאיתא במס' ידים אלא דיש ליישב דרבא לדבריו דאביי קאמר דשמעינן ליה בפ' ראוהו ב"ד דשייך בל תוסיף אפילו שלא בזמנו ולפ"ז משמע דשייך בל תוסיף לגבי נשים אם הם פטורות מן התורה ולפמ"ש שם התוס' בד"ה מיכל בת שאול דהא דלא שייך בל תוסיף לגבי נשים היינו משום דלגבי דידהו כשלא בזמנם דמי א"כ לפ"ז לא שייך הך מילתא אלא לרבא כפי המסקנא דהתם משא"כ לאביי דלית ליה האי סברא א"כ מקשה ליה רבא שפיר דכיון דלא מצי לחייבינהו לנשים מדרבנן משום בל תוסיף א"כ מה"ט גופא אין לחייבינהו בקידוש היום כן נ"ל ודוק היטב:


שם אמר ליה רבינא לרבא נשים בבה"מ דאורייתא או דרבנן. ולכאורה יש לדקדק דלעיל אפיסקא דברכת המזון הו"ל לאתויי ואמאי הפסיק במימרא דראב"א בקידוש היום ולמאי דפרישית בסמוך יש ליישב משום דבלא"ה הו"א דאין שום סברא לחייב הנשים מדרבנן משום בל תוסיף משא"כ השתא דאמר אביי מדרבנן ורבא נמי לא מהדר ליה אלא לדבריו דלרבא פשיטא דליכא בל תוסיף מש"ה בעי מיניה רבינא מרבא דנשים בבה"מ אי הוי דאורייתא או דרבנן כיון דמצינו למימר דמדרבנן הוא. ואין להקשות אכתי מאי ס"ד דמדרבנן דא"כ כל מ"ע נחייבינהו מדרבנן כדמקשה בסמוך זו אינה קושיא דלא מיבעיא למאי דפרישית דקושיא דלעיל היינו למאי דס"ד דהא דלא מחייבינן לנשים בכל מ"ע דרבנן היינו משום בל תוסיף משא"כ למסקנא דליכא ב"ת א"כ שפיר מצו חכמים לתקן במצוה אחת יותר מבחברתה היכא דאיכא סברא וא"כ ה"נ איכא סברא לחייבן בבה"מ כיון שנהנות כדאמרינן לקמן בר"פ כיצד מברכין אלא דבר מן דין נ"ל דלא דמי דאפילו מצי לחייבינהו לנשים למ"ד נשים אין סומכות רשות וה"ה בכל מ"ע כדאיתא בהמוצא תפילין היינו משום דילפינן מתפילין דאיתקש לת"ת והתם ודאי איסורא איכא כמ"ש התוספות שם משא"כ הכא בבה"מ דהוי מ"ע שלא הז"ג ולא מיפטרי אלא מסברא לפרש"י כיון שאין להם חלק בארץ ולפי' התוס' כיון שאינן בברית ותורה א"כ שפיר מצינן למימר דחייבות מדרבנן כנ"ל ודו"ק. ועי"ל דלא שייך האיבעיא דהכא אלא למאי דמשמע מסוגיא דשמעתין דמתני' דהכא דקתני נשים פטורות מתפילין הוה דלא כר"מ מה שא"כ למאי דפרישית במתניתין בשיטת רש"י דאפשר דמתוקמי אפילו כר"מ ולר"מ פטורות מדאורייתא וחייבות מדרבנן כדאיתא בהמוצא תפילין ולפ"ז ע"כ דהא דקתני סיפא וחייבות בבה"מ היינו מדאורייתא דאי מדרבנן תפילין נמי חייבות וא"כ אין מקום להאיבעיא זו ואפשר דבהא גופא מספקא ליה לרבינא אי מתני' כר"מ או כרבנן ובזה נתיישב גם כן הא דשייך סוגיא זו להאיבעיא דקדוש היום ותן לחכם ויחכם עוד:


שם דרש רב עוירא כו' אמר להם וכי לא אשא פנים לישראל כו' והם מדקדקים עצמם עד כזית ועד כביצה. לכאורה יש לתמוה וכי לא היה להקב"ה להזכיר שום דקדוק וסייג לישראל אלא בענין בה"מ והלא הרבה יותר גדרו גדרים וסייגים מן העריות והרבה כיוצא באלו כדאיתא בר"פ עושין פסין. והנראה לע"ד בזה משום דהך שאלה ששאלו מלאכי השרת לפני הקב"ה אשכחן בפ"ק דר"ה דשאלה בלוריא הגיורת מרבי יוסי הכהן והשיב לה כאן בדברים שבין אדם לחבירו וכאן בדברים שבין אדם למקום והטעם מבואר דלא שייך נשיאת פנים בדברים שבין אדם למקום דהקב"ה מוותר מדיליה ובכה"ג לא מקרי נשיאת פנים אלא דומיא דקרא אשר לא ישא פנים ולא יקח שוחד ולשון שוחד ודאי לא שייך אלא בדיין שדן בין אדם לחבירו ולפ"ז כיון דהאי קרא דישא ה' פניו אליך בברכת כהנים כתיב שמברכין לכל ישראל כאחד תו לא שייך לפרש הך ברכה שישא ה' פניו לאדם א' מישראל יותר מלחבירו בדברים שבין זה לזה אלא אי איכא לפרש האי נשיאת פנים בין אדם לחבירו ע"כ היינו בין ישראל להעכו"ם כדכתיב בתריה וישם לך שלום והיינו מן העכו"ם ומש"ה לא נתיישבה דעתן של מלאכי השרת בתשובת רבי יוסי הכהן לבלוריא כיון שרואין לפעמים שהקב"ה נושא פנים לישראל נגד העכו"ם ועל זו השאלה השיב להם הקב"ה כהוגן ואמר וכי לא אשא פנים לישראל דייקא לאחר שמדקדקים על עצמן בבה"מ והיינו משום דבר"פ כיצד מברכין רמינן קראי אהדדי כתיב לה' הארץ ומלואה וכתיב והארץ נתן לבני אדם ומשנינן ל"ק כאן קודם ברכה וכאן לאחר ברכה ואמרינן נמי התם כל הנהנה מן עה"ז בלא ברכה כאילו גוזל להקב"ה וכנסת ישראל והשתא א"ש דמאחר שמדקדקים בבה"מ הרי להם לבדם נתנה הארץ ומלואה ולא לזרים ומשלהם נותן להם ואין זה נשיאת פנים וכ"ש במה שמדקדקים עד כזית ועד כביצה כצדיק האוכל לשובע נפשו א"כ מראים בעצמן כאילו לא לאכילה נתכוונו אלא משום הברכה כדכתיב כי לא על הלחם לבדו יחיה האדם כי על כל מוצא פי ה' והיינו הברכה שמזכירין שם שמים בברכה ובשביל כך ראוים הם לישא להם פנים כן נ"ל נכון:


במשנה בעל קרי מהרהר בלבו ואינו מברך לא לפניה כו'  ופרש"י ואינו מברך אפילו בהרהור וכ"כ התוספות והוסיפו בלשונם וכתבו כדמשמע בגמרא. ולכאורה יש לתמוה מאי כוונת התוספות בזה כיון דפשטא דלישנא דמתני' גופא דקתני רישא דמהרהר ק"ש בלבו ועלה קתני ואינו מברך לא לפניה ממילא משמע דאינו מברך לפניה אפילו בהרהור דאילו להוציא בשפתיו קאמר דאינו מברך לפניה מאי איריא ברכות תיפוק ליה דאפילו קריאת שמע גופא אסור להוציא בשפתיו ונלע"ד בזה משום דאדרבא מסיפא דמתני' משמע קצת להיפך דמדקא"ר יהודה מברך לפניהם ולאחריהם והאי מברך דרבי יהודה ע"כ היינו להוציא בשפתיו כדאיתא להדיא בגמרא לקמן דף כ"ב דמייתי הש"ס ברייתא דקתני ר"י אומר בין כך ובין כך מוציא בשפתיו והיינו ברכת המזון בין לפניו ובין לאחריו ולפ"ז מברך דר"י דמתני' היינו להוציא בשפתיו ממילא דמברך לאחריו דקאמר ת"ק במתני' היינו נמי שמוציא בשפתיו דהא לא משמע במתני' דפליגי ת"ק ור"י אלא בבה"מ בלפניו ולא בלאחריו וכיון דמברך דת"ק היינו להוציא בשפתיו ממילא משמע דכל היכי דקתני אינו מברך היינו נמי להוציא בשפתיו אלא שמהרהר ולפ"ז הוי ת"ק דמתני' לגמרי כר"מ בברייתא דלקמן דפליג אדר"י ולאפוקי מסברא זאת הוכרחו התוס' לפרש דאפ"ה ע"כ הא דקאמר ואינו מברך היינו אפי' ע"י הרהור וע"ז כתבו שפיר כדמשמע בגמרא וכוונתן בזה דמשקלא וטריא לקמן דקאמר הש"ס שאני ק"ש דאית בה מלכות שמים וכ"ש למסקנא דמסיק שאני ק"ש דאורייתא א"כ משמע להדיא דדוקא בק"ש לחוד ובה"מ הוא דמהרהר משום הנך טעמי משא"כ בברכות ק"ש לפניה ולאחריה וכן בבה"מ לפניו לא שייך הרהור דכיון דלא שייך בהו הנך טעמי למה מהרהר כך היה נ"ל לכאורה אחר זה מצאתי להדיא בירושלמי דמפרש מהרהר בלבו דמתניתין בברכות ק"ש וז"ל במה מהרהר בברכות ומסיק נמי עליה דמתניתין ר"מ ומייתי ברייתא דקאמר ר"מ דק"ש מוציא בשפתיו ואינו משמיע לאזנו אבל ברכות מהרהר כו' ע"ש ולפ"ז א"ש טפי שהוצרכו התוס' לפרש דסוגיא דתלמודא דידן דלא כתלמוד ירושלמי וזה שכתבו כדמשמע בגמרא וכדפרישית. אלא דלפירוש רש"י ותוס' יש לתמוה דלפירושם אתיא מתני' דידן דלא כמאן לא כר"י ולא כר"מ דאיירי בברייתא דלקמן דאי ר"י קשיא כולהו בבא דמתני' דלר"י בכולהו מוציא בשפתיו ועוד דהא פליג בהדיא במתני' גופא ואי ר"מ קשיא בתרתי דבק"ש ס"ל לתנא דמתני' דמהרהר ולר"מ מוציא בשפתיו ובברכות נמי לר"מ מהרהר ולתנא דמתני' אינו מברך אפילו בהירהור מיהו בזה נראה לי ליישב דיש לחלק דר"מ לקמן בברייתא איירי דוקא בבעל קרי שאין לו מים לטבול כדקתני בהדיא לקמן ומש"ה בק"ש מוציא בשפתיו דכיון דמדאורייתא היא לא שייך תקנת עזרא כלל לבטל מצוה דאורייתא ומש"ה מברך כתיקונו לא מיבעיא למ"ד הרהור לאו כדיבור דמי אלא אפילו למ"ד הרהור כדיבור דמי אפ"ה עיקר מצוותה לכתחילה לקרות בשפתיו ובברכות ק"ש נמי ובברכות המזון דלפניו אע"ג דמדרבנן נינהו אפ"ה מהרהר כדי שלא יבטל מצוה דרבנן לגמרי משא"כ במתני' איירי בבעל קרי שיש לו מים לטבול אח"כ אלא שלא יקרא אותה עם הציבור ואפילו ביחיד אפשר שבתוך כך יעבור עיקר זמן מצוותה במצוה מן המובחר ומש"ה סבירא ליה לת"ק דמתניתין דבק"ש מהרהר בלבו בעיקר זמן מצותה אפילו ביחיד וכ"ש עם הציבור ואח"כ ירד ויטבול במים ויקרא ק"ש בשפתיו עם הברכות ומש"ה אין צורך אפילו להרהר. אלא דאכתי קשיא בבה"מ דלפניו מיהו לא הוי לא כר"מ ולא כר"י מלבד כמה קושיות שיש לדקדק בסוגיא דשמעתין על פירש"י ותוספות ואבאר כל א' במקומו ואבאר ג"כ דאלולי פירש"י ותוס' יש לפרש סוגיא דשמעתין ג"כ כסוגיא דירושלמי ודו"ק:


בגמ' אמר רבינא זאת אומרת הרהור כדיבור דמי כו'  וכתב הרא"ש ז"ל דהיינו אליבא דר"מ ור"י דשמעינן להו לעיל בפ' היה קורא דבקרא ק"ש ולא השמיע לאזנו יצא ואתא לאשמעינן הכא דלאו דוקא בלא השמיע לאזנו אלא אפילו בהרהור לחוד משא"כ לרבי יוסי דאמר לעיל אפילו בלא השמיע לאזנו לא יצא א"כ פשיטא דבהרהור גרידא לא יצא ע"כ לשון הרא"ש אלא דקשיא לי על דבריו דלפ"ז הא דקאמר רב חסדא זאת אומרת הרהור לאו כדיבור דמי ע"כ היינו נמי אליבא דר"מ ור"י כמ"ש הרא"ש ז"ל להדיא דאליבא דרבי יוסי רבינא נמי מודה ועוד ר"ח פסק לעיל בפרק היה קורא דלא כר"י וא"כ אכתי האיך דייק ר"ח להך מילתא ממתני' דהא מצינו למימר דמתני' רבי יוסי היא מה שא"כ לר"מ ור"י לעולם דהרהור כדיבור דמי כדמשמע להדיא בפשטא דלישנא דברייתא בפרק ה"ק דקתני במילתייהו דר"מ ור"י דאם בירך בלבו יצא וליכא למימר דהא דדייק ר"ח ממתניתין דהכא היינו משום דלא ניחא ליה לאוקמי מתני' כר"י אלא כר"מ ור"י דהלכתא כוותייהו ועוד דסתם מתני' ר"מ היא הא נמי ליתא דהא בלא"ה לא מתוקמי מתני' לא כר"מ ולא כר"י כדפרישית בסמוך וא"כ טפי ניחא לן לומר מתני' רבי יוסי היא ממה שנאמר דתנא אחרינא הוא והוי ד' מחלוקות בדבר ואנן ג' מחלוקות בדבר מצינו וארבע לא ידענו וקי"ל אפושי פלוגתא לא מפשינן. ולכאורה נ"ל ליישב משום דלעיל בפרק היה קורא מסיק רב יוסף דמחלוקת דר"מ ור"י היינו דוקא בק"ש אבל בשאר מצות ד"ה יצא ולפ"ז דייק ר"ח שפיר ממתניתין דהכא דאיירי בין בקריאת שמע ובין בברכת המזון ולענין ברכת המזון לא פליג רבי יוסי כלל אלא ע"כ לכ"ע הרהור לאו כדיבור דמי ולא תליא בפלוגתא דר"מ ור"י כלל כך היה נ"ל לכאורה אלא דלפ"ז לא א"ש כולה סוגיא דבסמוך דמשני הש"ס בדבר שהציבור עוסקין בו וקאמר נמי שאני ק"ש דאית בה מלכות שמים דמשמע מזה דעיקר דיוקא דר"ח הוי מק"ש לחוד ולא מבהמ"ז. ויש ליישב בדוחק ועיין עוד בסמוך:


שם כדאשכחן בסיני. עיין פירש"י ותוספות דמשמע מדבריהם דבהרהור ליכא איסור כלל לענין בעל קרי אפילו מתקנת עזרא ואילך וכוונתם מבואר' דכיון דעזרא לא סמך תקנה זו אלא על סמך פרישת סיני והתם דיבור ממש הוי דשומע כעונה ולכאורה יש לתמוה טובא חדא דכיון דלרבינא בכל מקום הרהור כדיבור דמי א"כ מ"ש דלענין בעל קרי לא הוי כדיבור כי היכי דשומע הוי כעונה ה"נ הרהור הוי כדיבור ואם נאמר דלענין בעל קרי יש שום סברא לחלק א"כ עיקר התירוץ חסר מן הספר ומה צריך להזכיר כלל כדאשכחן בסיני דבעיקר תקנת עזרא הוי מצי לחלק מסברא ויותר יש לתמוה דכיון דלרבינא בכל מקום הרהור כדיבור דמי ואפ"ה בבעל קרי ליכא איסור כלל בהרהור א"כ אמאי קתני במתניתין דאינו מברך לפניה ולאחריה ועל המזון נמי אינו מברך לפניה ולפירש"י ותוס' אינו מברך אפילו בהרהור ומה טעם יש בזה וכיון דהרהור בבעל קרי מותר לגמרי אם כן למה יבטל מצוה דרבנן בחנם כיון דמצי לקיים מצות וברכות כמצותם ולכאורה היה נ"ל בזה מה שכתבו רש"י ותוס' דאינו מברך אפי' בהרהור היינו דוקא למסקנא דשמעתין והיינו אליבא דר"ח משא"כ אליבא דרבינא מצינו למימר דאיהו מפרש לכולה מתני' כפי' ירושלמי שכתבתי במשנתינו אלא דמלשון התוס' לקמן בד"ה והרי תפלה משמע להדיא דאפילו אליבא דרבינא נמי דוקא בק"ש ובבהמ"ז שהן דאורייתא קתני במתני' דמהרהר ולא בשאר ברכות וא"כ הדרא קושיא לדוכתא וצ"ע טובא ובישיבה הארכתי דהא דמסקינן אליבא דרבינא כדאשכחן בסיני לאו אסמכתא הוא אלא דרשא גמורה כדבעי הש"ס למימר לקמן דלמאי דדרשינן סמוכים הוי ילפותא גמורה ולפ"ז ע"כ דמה שהוצרך עזרא לתקן טבילה לבעלי קריין ע"כ היינו לענין הרהור דהוי שרי קודם התקנה דלענין קרי לא הוי כדיבור והשתא א"ש דלענין ק"ש ובהמ"ז שהן דאורייתא לא תיקן עזרא כלום מש"ה קתני במתניתין מהרהר בלבו משא"כ בשאר ברכות שהן דרבנן אסור אפילו בהרהור משום תקנת עזרא וסברא זו נראה שהיא מוכרחת קצת אפילו לשקלא וטריא דבסמוך אליבא דרב חסדא כמו שאבאר אלא כיון דמלשון רש"י ותוספות לא משמע כן לכן קצרתי כאן ועדיין צ"ע:


שם א"ר אלעזר כדי שלא יהא וכו' עד אמר רב אדא בר אהבה בדבר שהציבור עוסקין בו. ולכאורה שינויא דחיקא היא לאוקמי מתני' דוקא במתפלל עם הציבור מיהו בירושלמי בסיפא דמתני' דקתני היה עומד ומתפלל ונזכר שהוא בעל קרי לא יפסיק כו' ומוקי לה התם דוקא בציבור אבל ביחיד מפסיק. והשתא א"ש הך אוקימתא דשמעתין דמוקי לרישא נמי בציבור כמו בסיפא וא"ש נמי הא דמקשה והרי תפלה כנ"ל ויתכן יותר לפי מה דפרישית לעיל במתניתין דע"כ לפי סוגיא דתלמודא דידן איירי דוקא בענין שיש לו מים לטבול כי היכי דתיתוקם מתני' כר"מ דברייתא דלקמן ולפ"ז ודאי לאחר שיטבול יקרא ק"ש בשפתיו כדינו וא"כ ע"כ דמאי דקתני מהרהר בלבו היינו כשעומד עם הצבור. ובזה יתיישב ג"כ היטב מאי דקשיא לן טובא דלראב"א דאמר בדבר שהציבור עוסקין בו א"כ למה לא הצריכו להרהר בברכות ק"ש במו בק"ש עצמה למאי דלא אסיק אדעתיה השתא דשאני ק"ש דאית בה מלכות שמים ולמאי דפרישית א"ש דכיון דברכת ק"ש מעיקרא לא נתקן אלא בשביל עצמה והכא כיון שיש לו מים לטבול ויקרא אח"כ ק"ש עם ברכותיה בשפתיו מש"ה לא שייך הרהור כלל לענין ברכות בחנם משא"כ בק"ש דמצוה לקרותה אפילו כמה פעמים ביום ומכ"ש דא"ש טפי אם נאמר דלקושטא דמלתא אית ליה לראב"א נמי הך סברא דק"ש אית בה מלכות שמים וכ"נ מלשון הגמרא בסמוך דלא קאמר אלא שאני ק"ש משמע דלא הדר ביה משנוייא קמא והיינו משום דאכתי לא סגיא בהך סברא לחוד דק"ש אית בה מלכות שמים דאכתי למה יהרהר כיון שסופו לקרותו בשפתיו אחר הטבילה. אע"כ דעיקר הטעם מהרהור היינו נמי משום דבר שהציבור עוסקין בו ותרתי למעליותא בעינן. משא"כ בתפלה ובברכות ק"ש דליכא אלא חדא למעליותא כן נ"ל נכון:


אלא דאכתי יש לתמוה אהך שנויא דר"א וראב"א דאכתי לא משני מידי לענין בהמ"ז לאחריו ולמה מהרהר ונראה דוחק לומר דאינהו נמי שני להו בין דאורייתא לדרבנן אלא דסברי דק"ש גופא נמי מדרבנן כרבי יהודה בסמוך וזה דוחק אמנם למאי דפרישית לעיל במתני' מצינן למימר דר"א וראב"א גופייהו למאי דלא מסקי אדעתייהו הך קושיא דוהרי תפלה סגי להם בהאי שנויא לחוד דבר שהציבור עוסקין בו והיינו משום שהם מפרשין ג"כ המשנה כשיטת הירושלמי דק"ש עצמו ובהמ"ז דלאחריו מוציא בשפתיו והא דקתני מהרהר בלבו אברכות ק"ש לחוד קאי והיינו כר"מ לקמן ולפ"ז הך קושיא דלמה מהרהר לא קאי אלא אברכות ק"ש ובהא משני שפיר בדבר שהציבור עוסקין בו אלא דבלא"ה דלכל הפירושים אכתי קשה אשנויא דר"א וראב"א דלא משני מידי אברייתא דלקמן דקאמר ר"מ להדיא מהרהר בבהמ"ז לפניו ולדידהו למה מהרהר ודו"ק ועיין עוד בסמוך:





צל"ח

ק"ש פשיטא מ"ע שהז"ג היא. ואע"ג דמס' ברכות היא מסכתא ראשונה בש"ס והך דכל מ"ע שהז"ג נשים פטורות היא במס' קידושין אעפי"כ הקשה פשיטא משום שזה הוא כלל לכל התורה והי' לו להמתין עם הפרט ואם רצה להשמיענו דין זה בכאן הוה לי' למתני הך כללא כאן ולמימר נשים וכו' פטורות מכל מ"ע שהז"ג ולמה פירט אלו:


ומן התפילין פשיטא. והקשה הרשב"א דמאי פשיטותא היא הא איכא למאן דסבר דלילה ושבת זמן תפילין ועיין בח"ר. ואפי' לפמ"ש במשנתינו דמתפילין עכ"פ לכ"ע פטירי מטעם ההיקש לת"ת אכתי קשה חדא דהרי הוכחתי לעיל דהמקשה אכתי לא ידע מההיקש ועוד דאטו ההיקש הזה מפורש בתורה או אפילו במשנה בשום מקום והלא שם בקידושין בגמרא הוא שחידש טעם זה וא"כ איך שייך להקשות פשיטא וכי לא איצטרך התנא להודיענו דילפינן הקישא תפילין מת"ה למפטר נשים. ולכן נלע"ד דהמקשה שהקשה פשיטא לא ידע מן ההיקש וסבור שטעמא דפטירי מתפילין הוא מטעם דה"ל מ"ע שהז"ג וכפירש"י במשנתינו ואעפי"כ הקשה פשיטא דפטירי מכל מ"ע שהז"ג ואי משום דהיא גופה קמ"ל דתפילין אינו נוהג בשבתות א"כ אין לזה ענין להשמיענו זה בפטור נשים ואם רוצה לסתום שתפילין א"ב בלילות או בשבתות הי' לסתום דין זה עצמו שתפילין אינו נוהג בלילות או בשבתות. והתרצן הי' יכול לשנויי לי' דמשנתינו לא באה לסתום כלל בדיני תפילין אם הם נוהגים בכל זמן אבל שנה כאן דנשים עכ"פ פטירי לכ"ע מטעם ההיקש לת"ת אלא דעדיפא משני דאפילו למאן דסבר שתפילין א"נ בכל זמן ואעפ"כ הודיענו חידוש שנשים פטורים דמ"ד ניליף ממזוזה. ובזה ניחא ג"כ מה שהקשה קיש פשיטא מ"ע שהז"ג הוא ומאי קושיא והלא בק"ש איכא ג"כ זכירת י"מ והרי איכא בזה פלוגתא דתנאי בסוף פ"ק אם מזכירין י"מ בלילות וקמ"ל במשנתינו דנשים פטורות ולמסתם דא"מ י"מ בלילות. ולפמ"ש ניחא דאם רצונו למסתם דא"מ י"מ בלילות אין זה ענין להודיענו דין נשים אלא דבר זה גופה ה"ל למסתם שא"מ י"מ בלילות וממילא נשמע שנשים פטירי:


ובמזוזה פשיטא. הא דפשיטא לי' והרי כבר משני לעיל בתפילין דמ"ד הואיל ואיתקש למזוזה וא"כ מינה דאיכא נמי למיטעי לאידך גיסא דפטורי ממזוזה דאיתקש לתפילין וכן התרצן דמשני לי' מ"ד הואיל ואיתקש לת"ת למה הוצרך לחדש היקש דת"ת ולמה לא סגי לי' היקש דתפילין והרי מזוזה לתפילין איתקש בפרשה ראשונה ולת"ת איתקש בפרשה שני' וה"ל להביא המוקדם בפרשה. ואמנם על התרצן איכא למימר דניחא לי' להביא היקש דמזוזה לת"ת ששניהם דומים ששניהם הם מ"ע שלא הז"ג משא"כ תפילין אינו דומה למזוזה שהרי תפילין הם מ"ע שהז"ג ואף שאין משיבין על ההיקש מ"מ ניחא לי' להביא הדומה ממש. ואפשר שלזה כיון רש"י בד"ה נקיש מזוזה וכו' מה ת"ת נשים פטורות ואע"ג דאין הז"ג וכו'. ואמנם על המקשן קשה דמאי פשיטותא והלא איכא למימר דאיתקש לתפילין. ונראה דאי משום היקש דתפילין אין שום סברה למפטרינהו ואמרינן אדרבה נקיש תפילין למזוזה לחייב נשים גם בתפילין דלחומרא מקשינן ואבוהן דכולהו ת"ת דבזה אי אפשר לומר להיפך דאדרבה נחייבינהו גם בת"ת שהרי בהדיא פטרינהו רחמנא דכתיב את בניכם ולא בנותיכם כמפורש ברש"י כאן ולכן נקט התרצן היקש דתית ומה שנקט רש"י כאן בד"ה נקיש מזוזה וכו' דרחמנא פטרינהו דכתיב ולמדתם את בניכם וכו' ובקידושין דף ל"ד ע"א כ' רש"י בד"ה מה ת"ת וכו' דכתיב לבניך ולא לבנותיך. הדבר פשוט דשם לענין הקישא דתפילין לת"ת קאי ותפילין איתקש לת"ת גם בפרשה ראשונה להכי אחז רש"י בפטור דנשים מת"ת קרא דושננתם לבניך שהוא בפ' ראשונה משא"כ כאן דאיירי בהיקש דמזוזה לת"ת דלא איתקש רק בפרשה שכי' לכן אחז רש"י גם בפטור דנשים מת"ת קרא דולמדתם את בניכם שהוא בפרשה שני':


והא ד"ת קאמר. ויל"ד לעיל בדף י"ט ע"ב גם כן אמרו גדול כב"ה שדוחה ל"ת שבתורה ותרגמא רב בר שבא בלאו דלא תסור וא"כ ג"כ דלמא ה"נ מה דקאמר שנשים חייבות ד"ת היינו לאו דל"ת. ובב"ב דף קמ"ז ע"א מנין למתנת ש"מ מן התורה וכתבו שם התוס' דלאו דוקא מן התורה וא"כ איך מקשה כאן והא דבר תורה קאמר ואימא היינו ל"ת. ונראה דבשלמא לעיל גבי כבוד הבריות שפיר קאמר ד"ת שהרי באמת דוחה גם ד"ת ממש בשב וא"ת או אף בקום עשה בלאו שאינו שוה בכל ועיין לעיל בדף כ' ע"א בד"ה שב וא"ת אלא דרבה ב"ש אוקמא בלאו דל"ת שבזה דוחה בכל ענין אפי' בקום עשה ובדבר השוה בכל וא"כ לא נפיק חורבא מלשון ל"ת שבתורה וכן בב"ב שם אף דהוא מדרבנן הרי מסיק שם ע"ב דאף שהיא מדרבנן מ"מ אלמוהו כשל ת רה ממש וג"כ לא נפיק מיני' חורבא אבל כאן נפיק מיני' חורבא שנטעה דהיינו דבר תורה ממש ואתו נשים לאפוקי אנשים י"ח ולכן הקשה רבא שאם הוא מדרבנן לא ה"ל למימר ד"ת:


ומדברי רבא הללו שמעינן דאף מי שהוא מחויב מדרבנן נקרא אינו מחויב בדבר נגד המחויב מן התורה דממה ששנינו במס' ר"ה גבי טומטום ואנדרוגנוס גבי תקיעת שופר שאינן מוציאין אנשים י"ח איכא למדחי דנשים בתקיעת שופר אינן מחויבים אפי' מדרבנן לכך אינן יכולות להוציא את המחויב בדבר אבל מי שמחויב מדרבנן אפשר שיכול להוציא אפילו המחויב בדבר מדאורייתא. אבל מדברי רבא כאן וע"פ מה שפירשנו מזה שמעינן חידוש זה ולקמן יבואר עוד:


ועוד כל מ"ע נחייבינהו מדרבנן. ויל"ד א"כ תיקשי לר"א ב"א למה הוצרך לומר ד"ת וה"ל למימר סתם נשים חייבות בקידוש היום וממילא שמעינן דהיינו מן התורה דאי מדרבנן א"כ כל מ"ע נחייבינהו מדרבנן. ונראה דלאביי דלא אסיק אדעתא הך הקישא דזכור ושמור שבאמת אין היקש זה דומיא דשאר הקישות שהם כתובים יחד אבל זכור ושמור רחוקים הם זה כתיב בדברות הראשונות בפ' יתרו וזה כתיב בדברות שבמשנה תורה אלא שאעפי"כ דרשינן להו בהיקש דשניהם בדבור אחד נאמרו ואביי דלא אסיק אדעתא הך הקישא שפיר הקשה לו רבא א"כ כל מ"ע נחייבינהו מדרבנן דמאי אולמא דהך עשה דקידוש היום משחר מ"ע שהז"ג אבל רבא שחידש לנו הך הקישא ובזה יש מקום לטעות ולומר שאין לדרוש היקש הזה וכמו"ש שאין זה דומה לשאר היקש שבתורה והי' מקום לומר דחכמים חייבינהו לנשים בקידוש היום דחששו שמא יטעו לומר דזכור ושמור איתקשו ויאמרו הני נשי הואיל וליתנוהו בזכירה ליתנוהו בשמירה ואף דכתיב בקרא אתה ובנך ובתך וגו' ואמתך וגו' איכא למימר היינו שהאב מוזהר עליהם כשם שמוזהר על שביתת בהמתו אבל הם בעצמם אינן מוזהרות ולכך כדי שלא יבואו למיטעי ויבוא מזה חילול שבת לכך גזרו חכמים עליהם וחייבם אותם גם במ"ע דזכור דהיינו קידוש היום ולעולם שהוא מדרבנן ולכך הוצרך ר"א לומר דבר תורה להורות שהוא היקש גמור וניתן לדרוש ככל שאר היקש שבתורה:


א"ל רבינא לרבא נשים בבהמ"ז וכו'. בעיא זו שייכא על משנתינו ששנינו שחייבים בבהמ"ז וקבעי אם הוא דאורייתא וא"כ הי' לו לקבוע בעיא זו לעיל קודם מימרא דר"א ב"א לענין קידוש. אך לפמ"ש לעיל דהא דקיי"ל בכל מקום שהמחויב מדרבנן נקרא נגד המחויב מן התורה אינו מחויב בדבר מדברי רבא לעיל שהקשה והא ד"ת הוא דשמעינן לה אתי שפיר דלעיל לא הוה לי' שום נ"מ בבעי' זו שהי' סבור דגם המחוייב מדרבנן כקרא מחויב בדבר ועתה שחידש רבא כנ"ל לכן ב"מ לענין נשים:


דאורייתא וכו'. לכאורה יש להוכיח דמדאורייתא דאי מדרבנן למה הפסיק תנא דמשנתינו במזוזה בין תפלה לבהמ"ז ובשלמא מה שהקדים תפלה אף שהוא מדרבנן מ"מ דרך התנא למיתני יחד ק"ש ותפלה וכיון ששנה שפטורים מק"ש שכה תכף סמיך לו שחייבים בתפלה אבל עכ"פ ה"ל לשנות יחד תפלה ובהמ"ז שהם מדרבנן ובתר כן מזוזה שהיא מן התורה ולא להפסיק בדאורייתא באמצע מילי דרבנן. ונראה דתני סיפא במה דשייך ארישא דברישא תני פטורייהו מק"ש ותפילין ותני סיפא חיובייהו בתפלה שהוא שייך לק"ש ונגד פטורייהו מתפילין ותני חיובייהו במזוזה שאף דתפילין ומזוזה איתקשו אהדדי אפ"ה פטורי' מזה וחייבים בזה ובהמ"ז שהוא ענין מיוחד לעצמו שנאו באחרונה:


למנ"מ לאפוקי רבים י"ח. הקשה בתשו' שער אפרים למה לא אמר נ"מ שאם היא מסופקת אם בירכה בהמ"ז שאם היא דאורייתא צריך לברך דספק דאורייתא לחומרא ואם הוא מדרבנן א"צ לחזור ולברך וזה שנים רבות הקשה אותי קושיא זו אחד מתלמידיי מק"ק יאמפאלא. והשבתי לו כי בהמ"ז שלש ברכות יש בו וכולהו כתיבי בתורה כמבואר לקמן דף מ"ח ע"ב ואכלת ושבעת וברכת זו ברכת הזן על הארץ זו ברכת הארץ הטובה זו בונה ירושלים ואמנם הני תלתא לא בזמן אחד ויחד נתקנו אלא בזמנים חלוקים כמפורש שם משה תיקן ברכת הזן ויהושע ברכת הארץ ודוד ושלמה ברכת ירושלים וא"כ כבר נתייסדה ברכת הזן קודם שנכנסו לארץ ועד כאן לא נסתפקו כאן בנשים אם מדאורייתא אם מדרבנן אלא בברכת הארץ אי מטעם שלא נטלו חלק בארץ ואי מטעם ברית ותורה לרש"י ולתוס' לכל מר כדאית לי' אבל בברכת הזן ודאי שחייבות מן התורה וא"כ אם מסופקות אם ברכו בהמ"ז או לא עכ"פ חייבות בברכת הזן שהיא ספק דאורייתא וכיון שחייבים לברך ברכה ראשונה שוב חייבים לברך כל הברכות כתיקון חכמים וכמו"ש המג"א בסימן ס"ז ס"ק א' לענין ספק אם קרא ק"ש שאף שפסוק ראשון לחוד הוא דאורייתא כיון שחייב לחזור ולקרות בשביל פסוק זה חייב לקרות כולה כתקנת חכמים וכ"כ בסי' קפ"ד ס"ק ז' לענין ברכת הטוב והמטיב כ ז השבתי אז לתלמידי. ואמנם הדרנא בי דלפי"ז גם בברכת בונה ירושלים ליכא ספיקא בין לפירש"י ובין לפירוש התוס' דהרי בירושלים ובקדושת המקדש אנשים ונשים שוים דירושלים לא נתחלקה לשבטים דקיי"ל כת"ק דר' יהודה במס' יומא דף י"ב ע"א וכ"פ הרמב"ם בפ"ז מהל' בית הבחירה הל' י"ד ופי"ד מהל' טומאת צרעת הל' י"א דירושלים לא נתחלקה לשבטי' וכן ברית ותורה לא נזכרו בברכת ירושלים וא"כ ג"כ נימא דלא מספקא לי' שודאי חייבים מן התורה. ואף שלפירוש התוס' יש מקום לומר דאף בברכת בונה ירושלים מספקא לי' דהרי אמרינן לקמן דף מ"ט שם דכל שלא אמר מלכות בית דוד בבונה ירושלים לא יצא י"ח ואמרינן שם דמלכות אינו בנשים ועבדים ואם כן גם בברכת ירושלים יש ספק בנשים מ"מ לפירש"י לא שייך ספק בבונה ירושלים ואיך יאמר בעל הבעיא נשים בבה"מ ויהי' כוונתו רק על ברכה אחת משלשתן הא ודאי ליתא כי באמת כל שלשה ברכות אף שכלם כתיבי מ"מ מן התורה אינן שלש ברכות ממש לרוב הפוסקים ובברכה אחת מעין שלש יוצא י"ק התורה וחכמים הוא שתיקנו לברך על לחם שלש ברכות ממש ומן התורה כולם שייכים אהדדי וכל זמן שלא נתקדשה א"י ובהמ"ק לא נתחייבו ומשה שתיקן ברכת הזן הוא מעצמו תיקנה ולא שבצטוה ע"ז מפי הק"בה כאשר נצטוה על כל מצות התורה ותדע שהרי תיכף כשירד המן תקנה כמפורש לקמן שם ועדיין לא ניתנה התורה והרי היא כמו שאר תקנת חכמים כל אחד בזמנו והרי משה תיקן שיקראו בתורה בשבתות ובי"ט כמפורש בריש פ"ד דמגילה ועיין במג"א ריש סי' קל"ה ואטו בשביל זה נחשב קריאת התורה מצוה דאורייתא והרי אין שום קריאה מן התורה רק פרשת זכור. ומן התורה מי שאינו שייך בחד מהני תלת אינו חייב כלל וא"כ הך ספיקא דאם נשים חייבים מן התורה על כולהו ברכות שבברכת המזון הוא. ולפי"ז הדק"ל דנימא כ"מ לענין ספק. וראיתי במעד"מ שריפא זה על נקל וכתב דהה"ד דהמ"ל כ"מ לענין ספק. ואני אומר מלבד שהוא דוחק אלא שג"כ חוזר וניעור להקשות למה איחר בבעיא זו אחר דברי ר"א בר אהבה והויכוח שבין אביי ורבא בקידוש היום דה"ל למקבע בעיא זו אמשנתינו ולעיל כתבתי ליישב. ועתה שנתחדש נ"מ לענין ספק נסתר תירוצי הנ"ל. ולולי דמסתפינא לחדש דבר מדעתי הייתי אומר דהא דקי"ל ספק דרבנן א"צ לחזור היינו כמו ק"ש דלרב יהודה לקמן בסמוך דאמר ספק קרא ק"ש אינו חוזר וקורא מ"ט ק"ש דרבנן היינו שק"ש לכל היא דרבנן ולית בה חיובא דאורייתא כלל לר"י אבל בה"מ דלאנשים היא מן התורה אם תיקנוה רבנן לנשים כעין דאורייתא תיקנו ולא חילקו כלל בין גברי לנשי וכשם שאנשים חייבים לחזור ולברך מספק ה"נ נשים. ובזה רציתי לדחות דברי המג"א בסי' קפ"ד ס"ק ח' במה שפסק שם המחבר שאם אכל ואינו יודע אם בירך צריך לברך מספק שהיא מן התורה וכתב המג"א דוקא כששבע ואני תמה שהרמב"ם סוף פרק ב' מברכות וכן הטור סתמא כתבו שחוזר ומברך ולא חילקו כלל לכן נלע"ד כיון דאם אכל כדי שביעה חייב מן התורה וחכמים תיקנו שיתחייב בכזית כעין של תורה תיקנו שלא יהי' שום חילוק בין אכל כדי שביעה ובין אכל כזית כשם שחוזר בזה על הספק כך בזה כך עולה על דעתי. ואעפי"כ מסתפינא לחדש דבר חדש. ולכן אמינא דאף דהי' יכול לומר נ"מ לענין ספק אמר נ"מ להוציא רבים וכו' דהאי למנ"מ לאו רבינא אמרו ורבינא סתם בעי מרבא אם נשים בבה"מ דאורייתא או דרבנן ומסדר הש"ס נקט וקאמר למנ"מ להוציא רבים י"ח משום דרצה להביא ע"ז ת"ש וכו' ואשה מברכת לבעלה. ועיין בדברינו לקמן דף ך"א ע"א גבי ספק קרא ק"ש יתבאר יישוב על שלא אמר ב"מ לעני ספק. ועדיפא מזה אמינא דרבינא עצמו הוא אמר למנ"מ ונדייק ג"כ מה שאמר א"א בשלמא וכו' לנוכח למי אמר זה והכי הל"ל למנ"מ להוציא רבים י"ח אי הם דאורייתא מצי מפקי ואי דרבנן א"כ הוו להו אין מחויבים בדבר ולא מצי מפקי אבל לשון אי אמרת וכן לשון בשלמא הם קשים להבינם בדברי בעל הבעיא או אף אם הם דברי מסדרי הש"ס ולכן נראה ע"פי מ"ש לעיל דדבר זה דהמחויב רק מדרבנן נקרא אינו מחויב בדבר מדברי רבא הוא דשמעינן ואתי רבינא וקאמר לי' נשים וכו' למנ"מ לאפוקי רבים וכו' אא"ב וכו' לנוכח לרבא הוא דקאמר דלדידי אפילו המחויב מדרבנן נקרא מחויב אף להוציא מי שמחויב מן התורה אבל לדידך שנקרא אינו מחויב אי אמרת בשלמא אמרת דייקא דאת לדידך הוא שיש חילוק זה ורבינא עצמו הוא שהביא הת"ש והכל להוכיח דלרבא הם דאורייתא אבל לרבינא עצמו אין מזה הוכחה דלדידי' אפילו דרבנן מפיק דאורייתא. אלא דלפי"ז צריך אני להחזיק במעוזי בסברא שחידשתי דלענין ספק אפי' אם הם מדרבנן צריכין לחזור ולברך דאל"כ קשה היא גופה מנ"ל לרבינא דלרבא אף מי שמחויב מדרבנן נקרא אינו מחויב בדבר ואי משום שהקשה לעיל לאביי גבי קידוש היום וכנ"ל קשה ודלמא החורבה דחייש גבי קידוש היום הוא ג"כ לענין אם מספקא להו אם כבר קידשו או לא אם יחזרו לקדש מספק:


ובגוף הדבר דמספקא לי' אם נשים בבהמ"ז מדרבנן הקשה הפ"י דאם מדרבנן א"כ כל המצות ניחייבינהו מדרבנן עיין מה שכתב בזה. ולדידי אין כאן אפילו ריח קושי' דהרי בשאר כל ברכות אחרונות שכל שאר מינין שודאי הם דרבנן בדברים שאינן משבעת המינין וגם בשבעת המינין יש מחלוקת בין הפוסקי' ועכ"פ שאר כל המנין ודאי דרבנן ואין בהם חילוק בין אנשים לנשים דבהו לא שייך לא טעם רש"י ולא טעם התוס' ואיך יתחייבו נשים בברכה אחרונה בכל המינין ובלחם לא יתחייבו והיו חכמי' עכ"פ מוכרחים לתקן להם ברכה אחרונה אחר הלחם ותיקנו להם הברכה שהאנשים חייבה בה מן התורה. ומה שנדחקו רש"י ותוס' למיהב טעמא למה לא יתחייבו נשים מן התורה ולא פירשו הטעם דמספקא לי' אם הוא חשיב מ"ע שהז"ג כדמשני לעיל על מה שהקשה בבהמ"ז פשיטא נראה דודאי אין שום סברא לומר דבאמת הוא מ"ע שהז"ג ואטו קרא דכתיב ולחם בבוקר לשבוע מ"ע הוא שיאכל בבוקר לחם אבל לעיל אמר שהתנא אתי לאפוקי מהטועין שיטעו בזה לומר כמ"ע שהז"ג דמי:


אא"ב דאורייתא וכו'. וכתב הרא"ש והא דאמרי' לקמן דף מ"ח ולהוציא אחרים י"ח עד שיאכל כזית דגן ובשעור כזית אינו חייב אלא מדרבנן ואפ"ה מוציא אחרים שאכלו כדי שביעה וחייבים מן התורה. יש לומר דשם אע"פי שלא אכל כלום דין הוא שיפטור אחרים דכל ישראל ערבים זה בזה וכו' אבל אשה אינה בכלל הערבות. ולפי"ז צ"ע לקמן דף מ"ח ע"א בעובדא דשמעון ב"ש דמשמע שם שאם הי' שמעון ב"ש אוכל כזית דגן הי' יכול להוציאם י"ח וכ"כ התוס' שם דאף אם הי' שמעון ב"ש אכל רק כזית דגן הי' מוציא ינאי וחבריו שאכלו כדי שביעה (ואמנם שם בתוס' לא נזכר שאשה אינה בכלל ערבות ויתבאר לקמן בדברי התוס') והרי שם אכלה גם אשת ינאי עמהם ואם נשים בבהמ"ז דאורייתא לא הי' שמעון ב"ש יכול להוציאה ע"י כזית דגן שהיא מסתמא בסעודה אכלה כדי שביעה ובנשים ליכא ערבות דמסתמא כי היכי דנשים אינן ערבים בשביל אנשים ה"נ אין האנשים ערבים בשביל הנשים ואיך הי' שמעון ב"ש יכול להוציא את אשת ינאי. ואולי כיין שעכ"פ אכלו ינאי וחביריו כדי שביעה ונתחייבו מן התורה ושמעון ב"ש הוא ערב דכל ישראל ערבים זה בזה שוב נקרא שמעון ב"ש ג"כ מחויב מן התורה ומוציא את הנשים אף שאינו ערב בעדם דאתי דאורייתא ומפיק דאורייתא ועיין בחידושינו שם בפרק שלשה שאכלו:


ויצא לנו מדברי הרא"ש דין חדש דאם נשים אכלו יחד והם מזמנות לעצמן אם אחת אכלה רק כזית או כביצה והאחרות אכלו כדי שביעה אין זו שלא אכלה כדי שביעה יכולה להוציא האחרות שאכלו כדי שביעה כיון דנשים לא נכנסה בברית הערבות א"כ ממ"נ אם נשים חייבים בבהמ"ז מן התורה לא אתי דרבנן ומפיק דאורייתא ואם נשים בבהמ"ז דרבנן מ"מ הוה זו שלא אכלה כדי שביעה תרתי דרבנן ועיין לעיל דף ט"ו ע"א בתוס' ד"ה ור' יהודה:


רש"י ד"ה ה"ג תפלה וכו' דהא לאו דאורייתא היא והתוס' השיגו על רש"י וסברי דגם במצוה דרבנן שייך מ"ע שהז"ג. ולכאורה ש להוכיח כדברי רש"י דגבי בהמ"ז מקשה הגמרא פשיטא ומשני מ"ד וכו' לחם בבוקר לשבוע כמ"ע שהז"ג דמי קמ"ל וקשה למה לא תכן גבי ברכת המוציא במשנתינו והוה לי' למתני וחייבים וכו' ובברכת המוציא ובבהמ"ז שהרי גם ברכת המוציא היא על הלחם אלא ודאי דברכת המוציא שאינה מן התורה ועקרה מדרבנן לא שייך בה מ"ע שהז"ג ולדברי התוס' צ"ל דברכת המוציא בכלל ברכת הנהנין היא והרי חכמים תיקנו על כל דבר שלא יהיו בלי ברכה לפני' ואינן חלוקים זה מזה רק בנוסחתם ע"ז המוציא וע"ז מזונות וע"ד בפה"א וכן כולהו והרי שאר כל הנהנין אין בהו זכר זמן ממילא גם ברכת המוציא שלפני הלחה לא מיקרי הז"ג משא"כ ברכת המזון הוא רק מצוה על הלחם ולפי"ז הי' מוכח מכאן דברכה שלאחרי' אפילו בשבעת המינין אינה מן התורה דאל"כ א"כ גם קרא וברכת את ה' וגו' קאי על כל שבעת המינין והרי בכלם לא נזכר זמן בכתוב ואיך יוחשב על הלחם מ"ע שהז"ג. ועוד נלע"ד לחלק דברכת המוציא כיון שחייב לברך על כל שהו לא נרמז בקרא דלשבוע לחם אבל בהמ"ז שמן התורה הוא דוקא כדי שביעה שפיר נרמז בקרא דלחם לשבוע:


בד"ה או דרבנן דכתיב על הארץ וכו'. והא דלעיל בגמ' דמקשה בבה"מ פשיטא למה לא משני דס"ד כיון דכתיב על הארץ וכו' קמ"ל משנתינו דחייבת אי מן התורה אי מדרבנן. ונראה דאם ברכה שלאחרי' דכל שבעת המינין היא מן התורה וקאי קרא על הארץ על כל שבעת המינין הוה לתנא דמתני' למיתני שחייבות בברכה שלאחר כל שבעת המינין ולמה פירטה משנתינו דוקא בהמ"ז לכך הוצרך לתרץ מ"ד הואיל וכתיב ולחם בבוקר דבהאי קרא כתיב רק לחם ולשטת התוס' יבואר בדברינו בדברי התוס'. ולהני פוסקים דס"ל דגם ברכה מעין שלש של ז' המינין היא מדרבנן צריך לפרש כאן כפירוש התוס':


תוס' ד"ה בתפלה וכו' דהא הלל דרבנן וכו'. ולענ"ד משמעתין יש להוכיח דגם במצוה דרבנן שייך מ"ע שהז"ג מדהקשה ק"ש פשיטא מ"ע שהז"ג היא וכו' וקשה מאי פשיטותא הא איכא רב יהודה לקמן בדף הסמוך דסובר ק"ש דרבנן א"ו דגם אי היא מדרבנן אכתי מ"ע שהז"ג פשיטא דנשי' פטורות:


ד"ה נשים בבהמ"ז וכו' ותימא כהנים ולוים כמי תבעי. ולכאורה דבריהם תמוהים דהרי הרא"ש כתב כאן דהא דאמרי' לקמן דף מ"ח ולהוציא אחרים עד שיאכל כזית דגן וכו' ויכול להוציא אף מי שאכל כדי שביעה הוא מטעם ערבות דכל ישראל ערבים זב"ז אבל נשים אינן בכלל ערבות וכ"כ התוספת גופייהו לקמן דף מ"ת ע"א בד"ה עד שיאכל כזית שם בסוף הדיבור דמטעם ערבות יכול להוציא אף אם לא אכל כלל אלא שצריך לאכול כזית כדי שיוכל לומר שאכלנו וא"כ קשה איך תבעי לי' כהנים ולוים דהרי כהנים ולוים אפילו אם הם מדרבנן אכתי יכולים לאפוקי רבים מטעם ערבות. ורציתי ליישב דאכתי הי' כ"מ לענין ספק אם צריכין לחזור ולברך וכמו שהבאתי בדברי הגמרא בשם המע"מ. אך לפמ"ש אני לדחות דברי המע"מ הדק"ל. ואמנם דקדקתי שם בדף מ"ח בדברי התוס' ולא נזכר בדבריהם כלל שנשים אינן בכלל ערבות אבל הם חילקו כך שמי ששייך במצוה זו בשום פעם אף שעתה לא נתחייב מקרי מחויב בדבר מטעם ערבות ולכן מי שאכל רק כזית אף שעתה אינו חייב מן התורה מ"מ כיון שאית' בכלל חיוב בה"מ בשום פעם דהיינו כשאוכל כדי שביעה הוא בכלל ערבות אבל מי שאינו שייך במצוה זו כלל כגון נשים אם הם בבה"מ דרבנן א"כ לא שייך בהו מצות בהמ"ז מן התירה כלל אינן בכלל ערבות על מצות בה"מ. וא"כ לשיטתם שפיר הקשו דתבעי לך כהנים. והרא"ש לשטתו דנשים אינן בכלל ערבות כלל בכל התורה באמת אחז כאן שיטת רש"י ופירש הטעם בשביל שלא נטלו חלק בארץ ולא השגיח בקושי' כהנים ולוים דלשטתו כהנים ולוים איתנוהו בכלל ערבות:


עוד נלע"ד בכוונת התוס' במ"ש תימה כהנים ולוים נמי תבעי וגם הם ס"ל כדברי הרא"ש דנשים ליתנוהו בכלל ערבות וכהנים איתנוהו בכלל ערבות וגם הם ידעו דלענין להוציא רבים י"ח ליכא כ"מ בכהנים דהם יכולים להוציא רבים מטעם ערבות אבל כוונת קושייתם שא"כ עכ"פ כהני' ונשים יכולים להוציא זה את זו וזו את זה ממ"נ שאם כהני' דאורייתא א"כ אף נשים דאורייתא וא"כ איך קאמר ת"ש באמת אמרו וכו' ואשה מברכת לבעלה ודלמא מיירי שבעלה הוא כהן או לוי לכך אתי דרבנן ומפיק דרבנן. ודעת רש"י והרא"ש צ"ל דס"ל דכהנים ולוים שפיר נטלו חלק בארץ בערי מגרש שנתנו להם:


והרשב"א בחידושיו בהביאו פירש"י וכתב וא"ת א"כ אף בעבדים כן ותבעי לי' נשים ועבדים וי"ל דשאני גרים שהם זכרים ושם זכרי' נטלו חלק בארץ. הנה שביק הרשב"א כהנים ולוים ונקט גרים ועבדים. נ"ל טעמו אי משום דסבר דשמנה וארבעים עיר שנטלו ערי מגרש מקרי חלק בארץ אי משום דסבר כהנים ולוים יכולים להוציא רבים מטעם ערבות וכמוש"ל ולכן נקט גרים. והתוס' במס' קידושין דף ע' ע"ב בד"ה קשים גרים כתבו דישראל לא נתערבו בשביל הגרים ומסתמא דגם הגרים אינם ערבים בשביל ישראל ושפיר נ"מ אם הם דאורייתא לענין להוציא אחרים י"ח. אלא דלפי ההוכחה שכתבו שם התוס' בקידושין דגרים אינן בכלל ערבות הוא מדאמרינן בסוטה שכל א' מישראל יש עליו שש מאות אלף ושלשת אלפים וחמש מאות וחמשים ומספר זה הוא מישראל לבד מגרים ולפי"ז ממילא שמענו שגם כהנים ולוים אינן בכלל ערבות שהרי מספר זה הוא לבד משבט לוי וא"כ ממילא שפיר הקשו התוס' דתבעי לך נמי כהנים ולוים שהרי גם הם אינן בכלל ערבות ושמעון ב"ש שכתבו התוס' לקמן דף מ"ח שאם הי' אוכל כזית דגן הי' יכול להוציא מטעם ערבות והרי שם אכל ינאי שהי' כהן ג"כ צ"ל כפמ"ש לעיל לענין אשת ינאי שכיון שאכלו על שלחן המלך כל שריו והי' בהם ישראלים ושמעון הי' ערב עבורם הי' יכול להוציא כלם ולקמן בדף מ"ח יתבאר בדברינו באריכות:


ומה שכתבתי שגם כהנים ולוים אינן בכלל ערבות. נלע"ד לתת טעם לזה דהנה הערבות הזה התחיל בערבות מואב שאז הכניסם משה בברית ובשבועת האלה והודיעם לענוש את הרבים בשביל חטא היחיד וכמו"ש רש"י בפ' נצבים בפסוק הנסתרות וגומר ונגמר הערבות בהר גריזים ובהר עיבל וכמו שפירש רש"י שם. ובמדרש תנחומא הובא בילקוט ריש פ' נצבים איתא לפי שהברית שקיבלו בחורב הפרו ואמרו אלה אלהיך ישראל לפיכך הכניסם בשבועת האלה וכו' יע"ש ולפי"ז כהנים ולוים שעמדו באמונתם ולא הפרו ברית שקיבלו בחורב כדכתיב במעשה העגל ויאספו אליו כל בני לוי א"כ לא הוצרכו להכניס בשבועת האלה:


וגם מן הפסוק נלע"ד ראי' דכהנים לא נכנסו בערבות שבהר גריזים וה"ע כדמוכחי קראי שהכהנים והלוים עם הארון עמדו למטה באמצע והפכו פניהם לכאן ולכאן ואמרו ברוך וארור וכו' הכל כמפורש בסוטה דף ל"ז ע"א נמצא שהכהנים והלוים הם היו הגוזרים והשבטים ענו אמן וקבלו הגזירה כנלע"ד ואף שבלוים משמע שם במס' סוטה שמקצת הלוים היו עומדים למעלה ומקצתן למטה מ"מ הכהנים ודאי שכלם עמדו למטה וע"ש בתוס' בד"ה אי אפשר מה שכתבו בשם הירושלמי:


בא"ד ונשים ליתנוהו לא בברית ולא בתורה. ולסברת התוס' לא שייכא בעיא דרבינא לרב דס"ל לקמן דף מ"ט ע"א דאפי' באנשים אין ברית ותורה מעכב וכ"כ הרשב"א בחידושיו. ובזה ניחא מה דלא אמר לעיל בתחלת הסוגיא כשהקשה בבה"מ מ פשיטא דסד"א הואל דליתנהו בברית ותורה דא"כ אכתי הי' קשה משנתינו לרב פשיטא ולכן משני דסד"א דהיא מ"ע שז"ג דניחא גם לרב:


והרי"ף לא הזכיר מכל הנזכר בבעיא דרבינא וסוגיא דגמרא ע"ז כלום ובעה"מ הרגיש בזה וכתב והרי"ף לא פירש בזה כלום והרמב"ן במלחמות כתב והלא פירש ואמר תפלה ומזוזה ובה"מ דה"ל מ"ע שלהז"ג וכל מ"ע שלהז"ג נשים חייבות הא משמע שהן חייבות דבר תורה וכו' עיין במלחמות. וזה ניחא לשטת רש"י בד"ה ה"ג תפלה וכו' דבמצוה דרבנן לא שייך לחלק בין הזמן גרמא או לא. אבל לשטת התוס' בד"ה בתפלה וכו דגם במצות דרבנן פטירי נשים ממ"ע שהז"ג א"ב אי הוה בה"מ מ"ע שהז"ג אפי' רבנן לא הוה מחייבי נשים בבה"מ וא"כ אין מדברי הרי"ף ראי'. ואמנם לפמ"ש כאן בסוגיית הגמ' לדחות קושיית בעל פ"י וכתבתי דרבנן עכ"פ הוצרכו לתקן לנשים נוסח ברכה אחרונה אחר הלחם כמו שתיקנו ברכה אחרונה על שאר דברים ולכן תיקנו להם אחר הלחם אותו חיוב שיש על אל ים מן התורה וא"כ אפילו אי הוה בה"מ מ"ע שהז"ג היו נשים חייבות מדבריהם שפיר קאמר הרמב"ן שהרי"ף מחייב לנשים מן התורה. ולפי דברי הרמב"ן בדברי הרי"ף צריכין אבו לומר דהרי"ף ס"ל דתפלה היא מ"ע של תורה וכן הוא דעת הרמב"ם בריש הל' תפלה:


בגמרא זאת אומרת הרהור כדיבור דמי וכו' איכא למימר דדוקא לענין ק"ש הוא כן ואתי' כר"מ לעיל דף ט"ו ע"א דאמר הרי הוא אומר על לבבך אחר כוונת הלב הן הן הדברים ולענין ק"ש אמר רבינא דהרהור כדיבור דמי ובזה היינו מרויחים דרבינא אינו סותר דברי שמואל דאמר במס' שבועות דף ך"ו ע"ב גמר בלבו צריך שיוציא בשפתיו דכתיב בשפתים ומבואר שם בתוס' בד"ה צריך שיוציא וכו' דלאו מיתורא דריש אלא מפשטי' דקרא ודברי התוס' מוכרחים שם בסוגיא ע"ש בדבריהם ואם נימא דרבינא בכל התורה ס"ל הרהור כדיבור א"כ ודאי דל"ל לרבינא הא דשמואל. אבל לפמ"ש ניחא. אלא דקשה תינח ק"ש אבל סיפא דמתני' ועל המזון מברך לאחריו ומה מועיל בברכתו בהרהור כיון דבשאר כל התורה הרהור לאו כדיבור למה מהרהר והי' אפשר לפרש דסיפא דמתני' דקאמר ועל המזון מברך לאחריו היינו מברך ממש שמוציא בשפתיו לפי שכיון שאינו יוצא בהרהור דלענין בהמ"ז לאו כדיבור התירו לו להוציא בשפתיו שלא לבטל מצוה דאורייתא בשביל תקנת עזרא. ואמנם לפי"ז לא הי' מקום לקושיית הגמרא אלא מאי הרהור כדיבור דמי יוציא בשפתיו ועיין בתוס' בד"ה יוציא בשפתיו וכו' ולפמ"ש דרבינא מודה בכל התורה כולה א"כ נסתר קושי' הגמרא. ולכן צ"ל דרבינא לאו דוקא בק"ש דמסתמא סיפא דמתני' ועל המזון וכו' דומיא דרישא דמברך לאחריו היינו ג"כ בהרהור. ועיין בשמעתין ברבינו אשר ולפי"ז פליג רבינא על שמואל וכאן בפלוגתא דרבינא ורב חסדא פסקו התוס' והרא"ש כר"ח ופירשו הטעם מדמתרצי ר' אליעזר ורב אדא אליבי' ולפי"ז גם בק"ש הלכה כמותו והש"ע בסימן ס"ב סעיף ד' פסק מרבינא ובסי' קפ"ה ס"ב ובסי' ר"ו סעיף ג' פסק כר"ח. נלע"ד דמה דפסק דלא כרבינא היינו משום הך דשמואל דמוכח מיני' דהרהור לאו כדבור דמי ובק"ש פסק כר"מ דאחר כוונת הלב הן הדברים. ואמנם על הרמב"ם אני תמה שבפ"א מהל' ברכות הל' ז' פסק בכל הברכות שיצא בין שהוציא בשפתיו ובין שבירך בלבו ועיין בכ"מ שם וא"כ פסק דהרהור כדיבור בכל התורה ובפ"ב מהלכות שבועות ובפ"ב מהל' נדרים פסק כשמואל דצריך שיוציא בשפתיו ואיך אחז החבל בתרין ראשין. ולתרץ דברי הרמב"ם אמרתי גם כן לרבינא דסובר הרהור כדבור אם גם לענין חשש ברכה לבטלה נימא ג"כ הרהור כדיבור שיהי' עובר בלא תשא או לא ונ"מ במי שספק לו על דבר אם בירך או לא אם רשאי להחמיר על עצמו ולהרהר הברכה בלבו ולר"ח לא שייך דבר זה כלל דמה יועיל בהרהורו כיון דלר"ח לאו כדיבור דמי אבל לרבינא אני מסתפק. ולברר זה אמרתי לכאורה כיון דלרבינא לכל דבר הרהור כדיבור דמי מהי תיתי לא יהי' ג"כ לענין חשש ברכה לבטלה הרהור כדיבור אבל אחר הישוב יש ויש לחלק. ומתחלה אכתוב מה שנלע"ד לתרץ פסקי הרמב"ם הנזכרים שלא יהיו סתרי אהדדי. ונראה דהרמב"ם מפרש סוגיא דשמואל במס' שבועות דלא כדברי התוס' הנ"ל שפירשו דמפשטי' דקרא סובר שמואל כן והרמב"ם מפרש דמייתורא דקרא דריש דכיון דכתיב נפש כי תשבע למה לי לבטא בשפתים והוה למיכתב רק נפש כי תשבע להרע או להטב ומדכתיב לבטא בשפתים ש"מ דקפיד קרא דבעינן ביטוי בשפתים דוקא למעוטי גמר בלבו. ואמנם הוכחת התוס' הוא מדמקשה שם דנילף מוכל נדיב לב נלע"ד שאין מזה הוכחה דהאי קרא לבטא בשפתים בשבועת ביטוי כתי' ובאמת בכל ארבע מיני שבועות הדין כן דאינו חייב כי אם שהוציא בשפתיו אבל על הרהור הלב אינו חייב קרבן וכן גבי נדרים ג"כ בעינן שיוציא בשפתיו בנדרי איסור וכן מפורש ברמב"ם בפ"ב משבועות ששם בהל' יו"ד כתב מי שנתכוין לשבועה וגמר בלבו שלא יאכל היום וכו' ושדבר זה אסור עליו בשבועה ולא הוציא בשפתיו ה"ז מותר שנאמר לבטא בשפתים וכו' ושוב כתב בהלכה י"ב וכן שאר מיני שבועות אינו חייב עד שיהי' פיו ולבו שוים וכן בפ"ב מהל' נדרים הל' ב' כתב אין הנודר נאסר בדבר שאסר על עצמו עד שיוציא בשפתיו. ובנדרים ליכא קרא מיותר על זה דאף דכתיב לא יחל דברו לן כאן ייתור דמה לי אם יכתוב לא יחל נדרו או אם כתיב לא יחל דברו אם נימא דהרהור כדבור וכן שם בכתוב ככל היוצא מפיו יעשה ג"כ אין כאן ייתור דהא עכ"פ צריך לכתוב עשה שיקיים גדרו ומה לי אם כתיב ככל היוצא מפיו או אם הוה כתיב ככל אשר ידור יעשה. אמנם שמואל דאמר גמר בלבו צריך שיוציא בשפתיו על כל שבועות ונדרי איסור קאמר והיינו משום דכיון דגלי רחמנא בשבועת ביטוי גמרינן מיני' כל עניני שבועות ונדרים דדמיין אהדדי שענינם איסור שאדם ממציא על עצמו. אבל בנדרי הקדשות דין אחר יש להם דכתיב נדיב לב וכדמייתי שם מוציא שפתיך תשמור אין לי אלא שהוציא בשפתיו גמר בלבו מנין ת"ל כל נדיב לב. וכן תרומה ניטלת במחשבה דכתיב ונחשב לכם תרומתכם. ולכן פריך התם על שמואל דגזר אומר על כל שבועת ונדרים שצריך שיוציא בשפתיו מנ"ל למילף משבועת ביטוי להקל נילף מנדרי הקדשות להחמיר וסגי בגמר בלבו ומשני דהוה תרומה וקדשים שני כתובים אין מלמדין א"נ חולין מקדשי' לא גמרינן ולהכי ילפי' להו משבועת ביטוי וכ"ז בנדרי' ושבועות וכן נדרי הקדשות שכלם ענינם אחד שהאדם הוא המחייב עצמו בהם וראוי להיות לכלם דין אחד והוצרכה התורה לחלק בהו בין נדרי הקדשות ותרומה ובין שבועת ביטוי ושאר מיני שבועות ונדרי איסור אבל בכל שאר התורה תליא בסברה אם הרהור כדבור או לא ונחלקו בו רבינא ור"ח. אבל עכ"פ בכל מיני שבועות גם לרבינא הרהור לאו כדיבור וכיון דעקר איסור ברכה לבטלה מלא תשא נפקא מודה רבינא דהרהור לאו כדבור דמי. ומי שרוצה להרהר בלבו כאשר אירע לו ספק ברכה הרשות בידו אבל אינו מחויב לעשות כך כמו לקמן דף ך"א ע"א למ"ד ק"ש דרבנן ספק אם קלא ק"ש אינו חוזר וקורא דודאי אם ירצה לקרות רשאי שהרי אין שם חשש ברכה ואעפי"כ אינו מחויב לעשות כן. וכן לאידך גיסא בנסתפק אם בירך בהמ"ז אף שיכול לצאת ידי ספיקו אם יהרהר בלבו מ"מ כיון שספק תורה להחמיר כבר הוא חייב בבהמ"ז ולכך יכול לברך בדבור כדרכו:





פתח עינים

 ומן  התפילין פשיטא וכו' הקשה מורינו הרב כמהר"א יצחקי ז"ל מאי פריך פשיטא בתפילין הא כלהו מ"ע שהזמן גרמא דפטירי מתפילין גמרינן וכדאיתא פ"ק דקדושין ומאי פריך פשיטא הא הוי אבוהון דכלהו ובדוחק י"ל דסתם משנה ר"מ ור"מ יליף התם מג"ש ובנין אב דראיה ולדידיה פריך פשיטא עכ"ד בכ"י וגברא רבא חזינא ותיובתא ופירוקא לא חזינא דפריך שפיר כיון דתנן פ"ק דקדושין מ"ע שהז"ג פטורות הא תו למה לי ומאי אכפת אי מתפילין גמר. ומה שתירץ לא סליק דר"מ סבר דתפילין לאו מ"ע שהז"ג כמבואר בש"ס דקדושין דף ל"ה ודוק כי קצרתי:


נשים בבה"מ דאוריתא או דרבנן וכו' עמ"ש הרא"ש בסוגיין ומה שאמר הרב מהר"י אלפאנדארי ז"ל במוצל מאש חלק א' סי' י"ב ויראה המעיין שיש לדקדק בדבריו ועמ"ש בעניותי בספר הקטן ברכי יוסף א"ח סימן קכ"ד בס"ד ומשם באר"ה:


וכי איך לא אשא פנים לישראל שכתבתי להם בתורה ואכלת ושבעת וכו' עיין מ"ש אני בעניי בספר הקטן ראש דוד דף צ"ח ע"ג בס"ד:


זאת אומרת הרהור כדבור דמי וכו' הרב ב"ח סי' ס"ב כתב דריא"ז פסק כן ודחי לדרב חסדא מההיא דאסור הרהור במבואות מטונפות והשיג עליו הרב פרח שושן כלל א' סי' י"ד מסוגית שבת דף ק"ן ע"ש ותימא עליו דהב"ח בסמוך ממש הביא ההיא דשבת לדעת החולקין ומה חידש ומוכרח דכונתו דהש"ס בדרך דחיה קאמר למ"ד דהרהור לאו כדבור אך הפשט משום דהרהור כדבור. גם מה שתמה מאד על הב"ח במה שהביא מהר"ר מנוח דבק"ש צריך שיוציא בשפתיו דה"ר מנוח איפכא קאמר עש"ב תימה על תמיהתו דאיברא דכתוב בכ"מ משם ה"ר מנוח להשמיע לאזנו שיחתוך וכו' אבל אין לו הבנה ומוכרח דצ"ל לא השמיע לאזנו שיחתוך וכו' והוא ברור מאד ויפה כתב הב"ח ועיין שה"ג פ' היה קורא על מתני' לא השמיע לאזנו. ואח"ז ראיתי ביד אהרן שנתלבט בדברי ה"ר מנוח ומסיק כדכתיב' אך לא ראה הב"ח והניח הנסחא כמות שהיא ע"ש. והאמת הברור כמ"ש. ומה שהשיג ה' פרח שושן על גנת ורדים שכתב דלא תשא ליכא במהרהר דאיסור שבועה בהוציא בשפתיו וכתב דדוקא בשבועת בטוי וכו' ע"ש ליתא דמהר"מ ה' שבועות בכמה מקומות מוכח דשוים והוא דבר ברור בעיני ומה שהביא מהמכילתא שהביא הרב של"ה מהמכילתא אין ראיה כלל דמיירי שקבל עליו השבועה בדיבור ואפילו השל"ה דרך העברה לחומרא אמרה ואעיקרא לרוב הפוסקים ברכה שא"צ בלא תשא הוא מדרבנן והדבר ברור דבספק ברכה יהרהר כמ"ש הגו"ר וכ"כ בסוף ס' הליכות אלי משם מהר"ר עזריה יהושע ושאר אחרונים ודוק כי קצרתי מאד:





יד דוד

חייבת בתפלה פשיטא. כפות תמרים ל"ג ע"ב. מגילת ספר עשין ה':


מן התפילין פשיטא גופי הלכות קי"א ע"ב ערובין צ"ו ד"ה לא ס"ד:


ובמזוזה פשיטא שונה הלכות ט' ע"א:


כיון דכתיב ערב ובקר וצהרים שאגת ארי' סימן י"ד לימודי ה' לימוד קמ"ב:


נשים חייבת בקידוש היום. דברי אמה בקונטרסים נ"ח ע"ד. זכרון יוסף צ"ט ע"ב. פסחים ק"ו ד"ה זוכריהו. מנחות מ"ג ד"ה ור"ש פוטר:


נשים בברכות המזון דאורייתא. לשון לימודים נ"ב. פנים מאירת ח"א ס"ו. לשון ערומים בהשמטת הרא"ם דף כ"ט. שונה הלכות דף ט' ודף ל" ע"ב שער אפרים סימן י"א י"ב. שמע יעקב דף כ"ט. מכחם לדוד דף כ"ח. צרור החיים דף כ"ג. ידי משה דף מ"ב ע"ב זרע יעקב בדרשות י"ד ע"ד. מקום שמואל שער התרוצים. זכרון יוסף צ"ט ע"ב. יצחק ירנן כ"ו ע"א. עיין בית אברהם כהן צ"א:


להוציא רבים ידי חובתן חקרי לב ע"ד ע"ה:


בן מברך לאביו מרכבת המשנה פ"ה דברכות הט"ו:


דאכל שיעורא דרבנן עיין לעיל ט"ו ד"ה ור' יהודה ודף מ"ח ד"ה עד שיאכל ודף מ"ט ד"ה ר' מאיר. פסחים מ"ט ד"ה ואכלת:


וכי לא אשא פנים. ר"ה י"ח ד"ה כאן קודם גזר דין. נידה ע' ד"ה כאן קודם ג"ד:


מחתני הרבני המופלא מהורר אברהם אויערבאך נר"ו


דרש רב עוירא אמרו מלכי השרת כו' אשר לא ישא פנים וכתיב ישא ה' פניו אליך כו'. עיי"ש במהרש"א וברי"ף שהקשו שהקושיא עדיין במקומה עומדת שהרי כתיב אשר לא ישא פנים. עיי"ש מה שתירצו. והנה באמת אמרו בספרי כיצד יתקיימו שני כתובים הללו. כאן קודם גזר דין כאן לאחר גז"ד כו' ולכאורה יש לדקדק בתירץ הקב"ה דאמר וכי לא אשא פנים כו' והם מדקדקים כו' אדרבה אנו מצינו שעם הצדיקים הוא מדקדק עמהס כחוט השערה ואינו נושא להם פנים. וכן הרי"ף בחידושיו הרגיש בקושיא זו. ואמרתי ליישב דברי חכמים על נכון. דמצינו שברכת כהנים היא חסד גדול מאת הקב"ה. ואמרו במדרש אל תאמר הכהן הזה בעל עבירות והאיך יוכל לברכינו אמר הקב"ה ואני אברכם. אני נותן הברכות על ידו כו' ואמרו שהכהן הוא כצינור המקלח מים ממעלה למטה. ובזה פרשתי הכוונה של ברכת כהנים שמברכים לברך את עמו ישראל באהב"ה. שמילת באהבה הוא ב אהבה. שאהבה בגימטרי' י"ג. ואהבת ישראל להקב"ה ואהבת הקב"ה לישראל הוא ב' פעמים אהבה עולה כו' כמנין שם הוי"ה במילואה. ולפיכך כשאדם עובד מאהבה הוא במידת החסד. לפי שע"י אהבתו הוא מושך מידת האהבה מלמעלה אליו. כידוע ליודעי חן. שמין תתאין מעוררין החסד:


וזה הוא החילוק. של צדיקים העובדים מיראה הם במיד' הגבור' כידוע שיראה בגימטרי' רי"ו כמנין גבורה מדקדקים עמהם. וכך דקדק הכתוב אל נערץ בסוד קדושים רבה ונורא הוא כו' שתיבת ביסוד {בסוד} קדושים הוא מודת הגבורה כנודע. לפיכך כשצדיקים הם בסוד קדושי' נורא הוא על סביביו שמדקדקים עמהם כו' אגל אותם שהם במידת האהבה. אין מדקדקים עמהם. ולפיכך אמר שלמה על כל פשעים תכסה אהבה לפי שפשעים הם המרדים. ודקדק לומר תכסה. ולא אמר כל פשעים תמחה אהבה. שהרי ע"י כיסוי אינם נמחקים לגמרי רק הכוונה הוא שדרך אדם הוא שיש לו אוהב אחד. אם אומרים לו זה האוהב עשה לך מעשה רע. הוא מייגע עצמו מאוד לתרץ מעשה אוהבו פעם אומר שאפשר שעשה בשגגה. פעם אומר אפשר לא ידע שאני כועס על זה המעשה. אבל אם אומרים לו שמרד האוהב נגדו בפומבי. על זה אינו יוכל לומר כלום רק באהבתו הוא מוחל לו שעושה עצמו כאילו אינו רואה ויודע וכך הוא התנהגות הקב"ה עם ישראל שעל חטאותיהם ועוונתיהם ברוב רחמיו ממציא להם תירץ והצלה. ומוחק אותם אבל הפשעים שהם המרדים. אינם יכולים נמחוק רק באהבתו הוא מכסה אותם בפני מידת הדין עד יחזרו בתשובה. ואמרו במדרש יברכך ה' וישמרך מיצר הרע כו'. יאר כו' ויחנך במשאלותיך וכן הוא אומר וחנותי את אשר אחון. ישא ה' פניו אליך בשעה שאתה מתפלל כמ"ש הנה נשאתי פניך כו' וכך הוא פירושו יברכך ה' וישמרך מיצר הרע שלא תבא לידי חטא. ואם באת לידי חטא יאר ה' פניו אליך שתחזור בתשובה. ואם חזרת בתשובה ישא ה' פניו אליך וישם לך שלום ממדת הדין. נמצא מוכח מזה שברכת כהנים היא נחלקת לג' ברכות וכולם שייכים זה לזה. ושמעי' מזה שאם אדם חוזר בתשובה אף אם לא עשה תשובה כהוגן על חטאיו אם עובד מאהבה להקב"ה אין מדקדקין עמו ונושאין לו פנים. וידוע שפנים הוא מידת הדין כמ"ש פני ילכו והניחותי לך כו' ולכך דקדק הכתוב אצל לא ישא פנים בפ' עקב כתיב כי ה' אלהיכם האל הגדול הגבור והנורא וכולם בלשון דין וגבורה לפיכך אמר אשר לא ישא פנים סתם. הפני' הידועים שהם פני דין אבל כאן כתיב ישא ה' פניו דייקא פניו שהם רחמים גבורה שבחסד כידוע לבאים בסוד ה' ששם מדבר מעובד מיראה וכאן מדבר מעובד מאהבה:


ובזה מיושבים דברי הגמרא כהוגן שקושיות מלאכי שרת יתורצת מאוד. וכי לא אשא פנים לישראל שמדקדק' שאין אני נושא אותם הפנים האמורים בפרשת עקב גבי לא ישא פנים שהם לעובדים מיראה. אבל כאן הם פנים אחרים לעובדים מאהבה:


ובזה ישבתי דברי המדרש דברי ירמי' בן חלקי' מן הכהנים כו' אמרו במדרש שכל קללות ירמי' הי' הפך מברכת כהנים כאן נאמר יברך ה' כו'. וכאן נאמר ולוקח מהם קללה כו'. ולהבין זה נראה שכבר אמרתי למעלה שעל הפשעים אין הדין נותן שתהי' תשובה מכפרת רק האהבה של הקב"ה לישראל מכפרת. נמצא אם הישראל חייבים שגגות ומזידות ומרדים ח"ו אם מתחילים לענוש אותם על השגגות ואח"כ על האחרים הרי הדין קשה מאוד רק בדיני נפשות קים לי' בדרבה מיני' והעונש בא תיכף על הפשעים. כי בחטא האהבה מסתלקת והכיסוי של הפשעים הולך לו ותיכף הדין חל עליהם ר"ל. וזה ג"כ חסד גמל שאם האהבה קיימת מדות הדין בא על השגגות והזדונו' וברוב הזמן האהבה ג"כ מסתלק ונענשים אח"כ גם על הפשעים רק ברחמי ובחמלת ה תיכף האהבה מסתלקת וכשנענשים על הפשעים הרי קבלו עונשם. וחוטא נשכר לכך בעת חורבן בהמקד"ש תיכף נהפכה ברכת כהנים שהיא מדת האהבה ובא העונש על הפשע.


ובזה ישבתי דברי המדרש באיכה. כי ה' הוגה יכול על מגן ת"ל על רוב פשעיה ונתקשו בזה כל בעלי הדרוש. ובדברי הנ"ל מיושב היטב שידוע מה שאמרו חז"ל למה נאמר איכה בא"ב שעברו על חמשה חומשי תורה כו' ומה עמקו דבריהם שע"י חטאם נתוספו עליהם חמשה מיני משחית ובמקום אהב"ה בא איב "ה שהיא חמש יותר מן אהב"ה וכן הוא ראשי תיבות איכה ישבה בדד העיר רבתי עם היתה ר"ת איבה רעה. רק הקב"ה ברוב רחמיו הפך לטובה שהמיר אהבתו כדי לענשם תיכן על הפשעים ובל יזכרו עוד מזידים ושוגגים וידוע שהגה הוא לשון שמחה כמ"ש עלי הגיון בכינור כו' וזה הוא פירש המדרש והפסוק הי' צדיה לראש אויביה שלו שהשונאים שמחו שראו שהמפלה היא גדולה מאוד והעונש הוא חזק אבל כי ה' הוגה שהוא שמח ולפיכך הקשה יכול על מגן שקינה מבעי' לי' ולשמחה מה זו עשה. תלמוד לומר על רוב פשעיה שהשמחה הי' לפניו שהעונש על פשעים כדי שיכופרו עוונות אחרים בלי עונש כלל ודוק: עד כאן דברי חתני הנ"ל:


בעל קרי הסוגי' שאגת ארי' דף י"ד ע"ג ועוד בסימן כ"ד:


הירהור כדיבור דמי שאגת ארי' סימן וי"ו ועוד דף י"א ע"ב:


דאי ס"ד כדיבור דמי יוציא בשפתיו שאגת ארי' דף ט"ו ע"א:


רש"י ד"ה או דרבנן. חקרי לב ע"ד:


תוספות ד"ה בתפלה קדושין ל"א ד"ה דלא מפקידנא:


תוספות ד"ה נשים. חקרי לב ע"ד ע"ה:


תוספות ד"ה יוציא בשפתיו. שמע שלמה בלשונות לאחר סדר מסעי:

זכר יהוסף

אמר אביי מדרבנן ולכאורא ק׳ לפמ״ש התו׳ במגילה דד״א ד״ה שאף דמשום שהי׳ באותו הנס יש לחייבם מדרבנן וא״כ תיפוק לי׳ דכתיב וזכרת כי עבד היית בארץ מצרים וכמ״ש התו׳ לענין מצה דממילא מחייבי וא״כ מאי פריך כל מ״ע נחייבינהו וי״ל ואכמ״ל : אמר קרא זכור ושמור. ע׳ תו׳ שבועות כ׳ ע"ב דאיפכא ל״ל דלחומרא מקשינן וראיתי מקשים דהרי מקרא מפורש למען ינוח בנך ובתך ונדחקו מאוד בזה וע׳ תו׳ כריתות ט׳ ד״ה לעיל כו' מלאכה לרבי יע״ש בנ״ת. ולדעתי זה ליתא דמ״מ הו״א דמצות שביתה אינה מוטלת על האשה רק על אביו כמו לאביי דאמר אשה בעלה משמחה דמפיק מקרא דושמחת אתה וביתך שעל הבעל מוטל לשמחה והכ״נ הוי אפ״ל דעליו מוטל שלא להביאה לידי עבודה שלא לגרום לה לעשות מלאכה בשבת ואף כי יש לחלק ולדחות בזה האמת יורה דרכו. אך קשה לפמ״ש התו׳ בקדושין ל״ה א׳ ד״ה משום כו׳ וי״ל דמוקי קה״י כו׳ וא״כ אי מקשינן שמירה לזכירה א״כ יתחייב בכל מ״ע שהז״ג דהוי ב׳ כתובים הבכ"א ומלמדין וזכירה נמי ילפינן מיני׳ לחיובא ממצה והקהל. וע׳ ירו׳ פסחים פ״ח ה׳ א׳ בשיו״ק דלהירושלמי דממצה ליכא למילף לשאר מ״ע שהיא חמורה שבאה מכח ל״ת א״כ גם מקה"י ליכא למילף מה״ט ול״ל מצה וקה״י דאל״כ סד״א נילף ט״ו ט״ו מסוכה לפטור ואל״כ קה״י הו״א דנילף מקידוש החודש יעש״ב. ואולם ז״א מדהוצרכו להאמר בדבור אחד וע׳ תו׳ מנחות מ״ג א׳ ד״ה ור״ש פוטר ובלאו דשמירה לא צריך קרא ולפ״ז אין התחלה לקו״התו דהתם כיון דלדידי׳ ע״כ אביי קיבלה ג״כ מרבא דמקשינן זכירה לשמירה ולכן הוי ב׳ כתובים דאוקי קה״י בהדי׳ אבל אי מקשינן איפכא א״כ ממילא יהיו פטורות גם מקה״י ולא איצטרך האי היקשא כלל וע״כ מוכרח דההיקש לחייבם. וא״ל דלר״ע דלילה זמן תפלין ושבת ויו״ט לז״ת שהן גופן אות וא״כ אם מקיש לפוטרם משמירה וכיון שהם רשאין להניח בשבת תו לא הוי מ״ע שהז״ג והוי לחומרא ז״א דאף דלא הוי הז״ג מ״מ פטורין מהיקשא דת״ת כקדושין לד״א יעו״ש. וגם י״ל כמ״ש התו׳ דקדושין דטפי מסתבר למילף לקולא ממורא כיון שהוקש כו׳ והכ״נ גבי שבת דאין זה חשיב בגדר עדות להכיר ממשלתו' שבראשו. וע׳ בקדושין כ״ט ב׳ דכתיב ולמדתם כו׳ ושמרתם ולא דריש כל שישנו בשמירה ישנו בלימוד ולחומרא משום דדרשה דהתם דהוי ג״ש מפיק מהיקשא וע׳ גיטין מ״א ב׳ אי ג״ש עדיף מהיקש וע׳ יבמות כ״ד א׳ דהיכי דג״ש מיותרת אתיא ג״ש ומפקא קרא מפשוטו וכו׳ וע׳ בחי׳ לשבת קל״א ב׳ בענין זה באורך ועוד דטפי מסתבר לאקושי במה דדמי לי׳ לימוד מלימוד וע׳ תו׳ פסחים מג״ב ב׳ שכתבו גם להדיא דהא דמקשינן לחומרא ה״מ כשאין סברא ללמוד זה יותר מזה וכה״ג בקדושין ל"ד סע״ב דפריך ונילף מת"ת ואף דילפותא ממורא הוי לחומרא אלא די״ל שאני או״א שהוקש כו׳ ולכן מסתבר טפי למילף מת״ת לקולא , וע׳ שיורי קרבן על הירו׳ שקלים רפ״ב בה״ד שמא תזיל המרגליות יע״ש שכתב ג״כ דכיון דאיכא סברא נמי מקשינן לקולא יעו״ש והכ״נ י״ל דטפי מסתבר דכיון דאינם מצווין ללמדם מדכתיב בניכם ולא בנותיכם וע״כ שגם הם אינם מצווין ללמול בעצמם. וגם דלהכי לא אצטריך קרא דמהכ״ת לפוטרן אי לאו מעוטא. וע״ע ביבמות ק״ט ב׳ ולמדתם לעשותם כל שישנו בעשי׳ כו׳ וע׳ סנהדרין צ״ט ב׳. וע׳ בנר תמיד לכריתות ט׳ א׳ ד״ה בכולן. ומה שהקשה בהגהות מהרי״ב במש״כ התו׳ בקדושין דלאביי אוקי קה״י בהדי׳ והא אביי קאמר דנ״ח בקה״י מדרבנן ודוחק לומר דקיבלה מרבא וכבר האריכו בזה המפרשים ותמהני דהא בזבחים נ״ז א׳ אמר אביי ל״ל למיכתב כו׳ הו״ל ב׳ כתובים הב״כא ואין מלמדין. וא״כ ע״כ מוכח דקושית התו׳ רק למאן דס"ל כאביי דאשה בעלה משמחה וס״ל נמי דב׳ כתובים אין מלמדין ולזה תי׳ התו׳ שפיר דלהך מ״ד איכא לאוקמי נמי דס״ל כרבא וכנ״ל אך באמת יש לפלפל דהא הטעם דלמ״ד ב׳ כתובים הבכ״א מלמדין דמלתא דאתיא בק״ו וטרח כתב לה קרא לאביי לטעמי׳ בקדושין דד״א גבי תושב ושכיר וי״ל טעמי׳ דאביי דהוקשה כל התורה לתפילן ונסתר קושית א״ז רש״א בקדושין ל״ח ואביי מ״ט לא אמר כרבא ואימא דס״ל נ״ח בתפלין יעו״ש ובאו״ח אך לפ״ז מבואר בפשיטות דס״ל להדיא דב׳ כתובים אין מלמדין וא״כ בל"ה ניחא. ויש אתי כמה דרכים בדרך פלפול בישוב קוהמ״פ מסנהדרין נ׳ סע״ב יכול. אפי׳ חיללה שבת ת״ל לזנות ואי נימא איפכא כקושית התו׳ א״כ לזנות ל״ל. ובזה יתיישב ג״כ מה שהקשיתי לעיל על תירוצם דלחומרא מקשינן מדברי התו׳ דקדושין דאוקי קה״י בהדי׳ דהא התם בסנהדרין פריך חיללה שבת בת סקילה ומשני רבא הא מני ר״ש כו׳ וא״כ לרבא דס״ל נשים חייבות בקה״י ד״ת לדידי׳ ל״ל איפכא דא"כ לזנות ל״ל והרבה יש לדון ואין חפצי להאריך בדברי טיול ושעשועים. ובה״ד התם איהו כיון דאישתרי לגבי עבודה כו׳ וצ״ל דאף לגבה אישתרי בשחיטה בדליכא כהן מ״מ לא עדיפא בהא משאר ישראל דשחיטה כשרה בזר ולא אמרינן לגבייהו כיון דאישתרי ומה שהקשו המפרשים דהומ״ל בפשיטות דהאיבעא אי הוי מ״ע שהז״ג וכדלעיל מלבד דתיקשי כדרבא לעיל א״כ כל מ״ע לחייבינהו מדרבנן ולז״כ דהאיבעא כיון דכתיב אשר נתן אבל הא פשיטא לי׳ דלאו הז״ג הוא. ובלא״ה י״ל דבשלמא אי הא דמחייבי רבנן משום דמ"מ הוי בכלל נתינה כיון דיורשת חלק אביהם א״כ ניחא הא דלא מבע״ל על עבדים דתני במתני׳ אי הוי דרבנן כיון דלגבייהו לא שייך ירושה כלל וע״כ דחייבים מדרבנן קאמר אבל אי הוי הטעם משום מ״ע שהז"ג א״כ אין לחלק בין אשה לעבד דהא קיי״ל כל מצות שאשה חייבת העבד חייב וא״כ הו״ל למיבעי נמי על עבדים דאיירי בי׳ במתני׳. ומה שמקשים הא דלא מבע״ל לענין גרים שג״כ אינן יכולין לומר אשר נתן לנו שאין להם חלק בארץ יש לדחות דשאני נשים דאע״ג שלא נטלו חלק הוי בכלל אשר נתן לנו דמצינו בנות צלפחד שירשו חלק מאביהם ולכן מחייבו מדרבנן וכן בקטן משום דאתיא לכלל חיוב וע׳ תו׳ ורא״ש ר״ה לב״א משא״כ לגבי גרים דלא משכחת לגבייהו בתורת ירושה וכדקאמר רבא לעיל א״כ כל מ״ע לחייבינהו מדרבנן וע׳ מ״א סי׳ קצ״ט סק"ז דקטן אינו בכלל ערבות יע״ש. וע׳ בהג״א ומל״מ פ״ה מבכורים ה״י ועשו״ת קרית חנה סי׳ נ״ו. וע׳ בתוספתא הכל חייבין בב״המז כהנים ולוים וישראל וגרים ועבדים משוחררים ומאה״ר י״ח. ורציתי לפלפל ג״כ עפ״ד הצל״ח דכהנים ולוים לא נכנסו בערבות משום שהכניסה בברית ובשבועת האלה שיהיו כולם ערבים זה לזה ואיתא בתנחומא והובא בילקוט פ׳ נצבים לפי שהפרו הברית שקבלו בחורב לכן חזר והכניסם בשבועה וא״כ כהנים ולוים שעמדו באמונתם לא הוצרך לחזור ולהכניסם עכ״ד. ולפ״ז הערב רב שלא עמדו באמונתם ולכך הוצרך לחזור ולהכניסן בערבות וכרא״ש לקמן מ״ח דמי שמחוייב בדבר יכול להוציא מצד ערבות רק נשים לא נכנסו וע׳ תו׳ נדה י״ג ב׳ ד״ה קשים גרים יעש״ה ודוק. וע׳ ירו׳ בכורים פ״ק גר מביא וקורא מ״ט כי אב המון כו׳ וע׳ רא״ש נדרים ל׳ ע״ב וט״ז יו״ד רי״ז ס״ק ל״ח. וע׳ בד״וח שהקשה להיפך דלמה לא משני לעיל הכי דהו״א משום דכתיב אשר נתן לפרש״י והמפרשים האריכו בפלפולים עפ״ד התו׳ ד״ה נשים ואכמ״ל. וע׳ פ״ק דבכורים מ״ה ולגי' הס׳ ש״כ התו׳ בד״ה בתפלה י״ל בפשיטות דהאיבעא אי דרבנן א״כ הוי מ״ע שהז״ג מדרבנן, והארכתי בשיטת רש״ל וב״ח דגם בקידוש אין הנשים מוציאין וע׳ תו׳ סוכה ל״ח סוף ע״א וברא״ש מגילה לף ד׳ א׳ ובהג״א וע׳ תו׳ לקמן מ״ה סה״ד אם רצו ודוק. וע׳ בדג״מר סי׳ רע״א והובא בעקרי דינים חלק או״ח סי׳ י״ג אות כ״ד אם אשה דוקא אינה בכלל ערבות דאיש וממילא יוכל האיש להוציא את האשה שלא התפללה והוא כבר התפלל יע״ש. ולפמ״ש המפרשים הא דמהני ערבות בכה״ג אף דערבות לא מהני רק בשעת מ״מ דהואיל וכ״א ערב בעד חבירו גמר ומשתעבד א״כ נסתרו דבריו ואף כי כ״ז בד״ד וגם לא גרע מערבות דב״ד. וגם מ"ש הצל"ח דבדרבנן ליכא ערבות יש לכוון עפ״ד הס״מע בסי׳ קל״א ס״ק כ״ה ויש לפלפל ואין רצוני להאריך בדרוש בעלמא : ואף דלעיל ה״א קאמר דכל מה שתלמיד כו׳ היינו על מידות הנדרשות והפרטים מונחים תחת הכלל יע״ש במפ' ויש לפלפל ג״כ עפ״ד הפ״מ שהובא במ"למ הל׳ מכירה דהיכי שחבירו משתעבד כנגדו לא שייך משום דבר שאיני קצוב ומשתעבד לכ״ע ואכמ״ל :


כגון שאכל שעורא דרבנן. וזאת מה שהשבתי לשואלי ה"ה הרב המאוה״ג וכו׳ מ׳ יוסף גראיאווער אשר הי׳ לפנים הרב דאסטראווא. מכתבי בד״ת הגיע לידי וראיתי להשיב מפה״כ. והנה מה שבנה יסודו מהא דאמר בגמ׳ לברכות הב״ע בשעורא דרבנן ולא מוקי טפי בפשוטו בספק אם בירך בהמ״ז להר״מ דמ"הת לקולא והאריך בזה. והנה בעיקר הקושיא כבר האריכו המפרשים בישוב קושית השער אפרים בסוגיין בהא דאמר לעיל למאי נ״מ לאפוקי רבים י"חו דהא משכחת בספק. ועי׳ ש״ות רע״א סי׳ כ״ה שרצה לחדש דמ״מ צריך לברך מספק בלשון לע״ז וכש״כ יו״ד סי׳ קע״ז יעש״ב. ובלא״ה י״ל להר״מ בפ״ב מברכות הלכה ז׳ דלענין ברכות יוצא בהרהור ושאני בשבועה דכתיב לבטא בשפתיו ובכה״ג אינה עוברת על לא תשא ועי׳ במ"א רט״ו ס"ק ו׳. וגם י״ל לפ״מ שהקשה במוהרי״ט חיו״ד סי׳ א׳ להר״מ דספיקא דאורייתא מה״ת לקולא ואיך מביא אשם תלוי על ספק קרבן והעלה לפ״מ דאיתא בכריתות יז"ב דח״א בעינן חתיכה א׳ מב׳ חתיכות דאיקבע איסורא ולמ״ד דחתיכה אחת ע״כ דספיקא דאורייתא לחומרא מה״ת. וא״כ הא רבא מפרש התם בכריתות טעמי׳ דרב דצריך קביעותא לאיסורא והכא דהסוגיא קאי לרבא ולדידי' ספיקא לחומרא מה״ת. ובזה ניחא ג״כ בהא דאמר רבא דמברכין על דמאי דרוב ע״ה מעשרין וע״ש בר״ן . וגם י״ל לשיטת הסוברים בדעת הר״מ דהא דסד״א לקולא היינו בספק איסור לאו אבל בספק איסור כרת מודה הר״מ דספיקו לחומרא מה״ת ועי׳ באו״ח בשיטה דחזקי׳ משש"ב. ועכ״פ י״ל דרבא לשיטתו ביבמות קיט״א מה לי איסור כרת ומ״ל איסור לאו וא״כ תיקשי לדידי׳ מאשם תלוי שתביא על הספק וע״כ מוכרח דרבא לשיטתו בהא . (ועי׳ בסוף תשובתי הראשונה ביומא סג״ב יעש״ב). וגם י״ל לפמש״כ המפרשים הא דלא קאמר דהוא ספק לעצמה אם בירכה בהמ״ז משום דק״ש הוי אתחזק חיובא דגם להר״מ בכה״ג ספיקו לחומרא. והאחרונים האריכו לפלפל עפ״ז בישוב דהר״מ בספק קרא ק״ש מהשוחט את הכוי ביו״ד סכ״ח וכן מטומטו׳ ואנדרוגינוס ב״ה ציצית סי׳ י״ז וכן לגבי מילה דהמל את אנדרו׳ לא יברך. וכתבו לחלק דלגבי ק״ש ודאי דגברא הוי בר חיובא רק דמסופק אם כבר קרא ק״ש וא״כ מוקמינן אחזקתו ואע"ג דלענין ברכות הוי ספד״ר ולקולא מ״מ איקבע עליו חיובא והיכי דאיקבע איסורא גם מה״ת אזלינן לחומרא .משא״כ כשהדבר ספק אם הוא בר חיובא כלל דאינו מברך משום ספק כיון שיש בזה ספק איסורא דאורייחא דלא תשא דאזלינן לקולא. ובזה ניחא ג״כ הא דרבא רפ״ב דשבת גם אי ספיקא דאורייתא מה״ת לקולא כיון דהספק על ההפרשה אם נסתלק כלל חזקת חיוב. ויעויין בצל״ח לברכות כ״א א׳ ד״ה ועפ"ז הונח לנו דאף בבהמ״ז דחייב לברך מספק אפי׳ באכל רק כזית היינו היכי דודאי אכל רק שמסתפק אם בירך אבל באכל ומסופק אם הי׳ כזית במה שאכל או פחות מכזית כיון שעכ״פ ודאי לא הי׳ בו כדי שביעה פטור מלברך בהמ״ז כיון שכאן הוא ספק אם נתחייב כלל בבהמ״ז ואין כאן חזקה לחיוב אמרינן ספד״ר לקולא ואפי׳ בדבר שיש לו עיקר מה״ת והא דלמ״ד ק״ש דרבנן בספק קרא ק״ש אינו חוזר וקורא כיון שאין לו עיקר מה״ת לא מהני חזקת חיוב וכן בתפלה כיון שזה מסופק אם התפלל והספק מצד חיוב דרבנן שתיקנו נוסח התפלה שעכ״פ כבר אמר ק״ש וברכותי' דמה״ת יצא ידי תפלה בהא להרמב״ם ולכן אינו חוזר ומתפלל דהוי דבר שאין לו עיקר מה״ת עכת״ד יעש״ב. ועי׳ ש״ות תורת השלמים בקונטרס הספיקות אות ל״ו בענין ספד״ר באתחזק איסורא ועבחו״ד ובכו״פ סי׳ ק״י באורך. ולשיטת ת"רי דהא דק״ש דרבנן היינו קביעת הפרשה מ״מ משכחת כשלמד ג״כ ועבמל״מ פ״ב מחומ״צ ה״ח. ומש״כ הצל״ח והמל״מ דהא דאמרינן בדרבנן ספק מוציא מידי ודאי תליא בהני תרי לישנא שכתבו התוס׳ בפסחים ט"א ד״ה כדי וכיון דרוב הפוסקים נקטו כתי׳ השני דאפי׳ בביטל והיינו דינו של הש״ך דספד"ר לקולא לא אמרינן בחזקת איסור וכמ״ש בכללי ס"ס כלל כ״ז. וא״ז מוכרח כמ״ש התוס׳ בחולין כ"ט סע״ב דהיכי דאיכא לברורי לא אמרינן ספד״ר לקולא ועפר״ח ביו״ד סי׳ ק״מ להר״מ דספק מותר מה״ת וי״ל דלכן בעי בדיקה בחמץ שאינו ידוע להר״מ. ועי׳ בבנ״א שער קבוע סי׳ נ״א שהעיר ג״כ בדברי התוס׳ דפסחים הנ״ל יעש״ב. ועי׳ ש״ות ב״א חאהע״ז ס"נ באות ד׳ ובמל״מ פ״ח מ״ה מלוה ד״ה נשאל מוהרשד״ם גבי שביעית בזה"ז. ועי׳ בס"ט ח״ב דק"ט באריכות ועש״ות רשמי שאלה סי׳ ב׳ אית ג׳ וע׳ בשיבת ציון סי׳ מ״ח ובנו"בי מהד״ת חאו״ח סי׳ קמ״ו ועי׳ בשבת דף ל״ד וערובין ע״ו אמרו לו שנים צא וערוב כו׳ זה שעירב עליו בהש״ת. וערש״י דשבת ד״ה ספד״ר. ואף דאתחזק תחומין. אך להתוס׳ מיירי בערובי חצירות וכ״מ בשו״ע סי׳ שצ״ג וע״ע בפלתי סי׳ ס״ט סק״י בשכח אי נמלח קודם בישול יעש״ב :


וע"ד הספק שנתעורר מעלתו להוכיח מזה בקטן שבירך ברכת התורה בקטנותו ביום ונעשה בר מצוה בלילה אי מחוייב אז בברכת התורה דלא אתיא דרבנן ומפיק לחיובו מדאורייתא. והביא ראי׳ לסברא זו דגם היכי דלא הוי בר חיובא כלל מדאורייתא בקטנותו לא מפיק לחיובו של עצמו לכשיגדל כי היכי דלא מפיק לאחרי׳ בשעה שחייב מדרבנן מהא דדמי כשאכל כשעורא דרכנן וע״כ דאי משום ספק ל״ל בסתמא דמוציאה אותו י״ח אולי יזכור אח״כ שלא בירך בהמ״ז ואז לא יהא יוצא י״ח מה ששמע מהמחוייב בדבר מדרבנן ואף דבתחלה יצא י״ח בעת שהי׳ חיובו של עצמו מדרבנן עכת״ד מעלתו. נשתוממתי ואטו כששמע מי שמחוייב בדבר מדאורייתא ממי שהוא מחוייב בספק ונודע אח״כ להשומע ממנו שהוא חייב בודאי בבהמ״ז וכי לא יפטור בקריאתו כיון לבאמת מ״מ הוי בר חיובא מדאורייתא רק שמספק לא הי׳ לחייבו מה״ת. הגע בעצמך דמי שבירך בהמ"ז מספק ואח״כ נזכר שבודאי לא בירך האם יהא צריך לחזור ולברך כיון שבשעה שבירך לא נתחייב רק מדרבנן והרי מ״מ הי׳ עליו חיוב דאורייתא לברך. גם מה שהאריך עוד בענין מי שודאי לו שלא בירך בהמ״ז אם שמע ממי שספק לו אם בירך בהמ״ז והאריך בדברים אשר כתבם בלי ספק לבדיחותא בעלמא. אבל בל״ה לא ידענא מאי מספקא לי׳ דהרא״ש הקשה דהא אמרינן דמוציא אחרים י״ח בשעור כזית דגן דהוי מדרבנן. ותירץ דלא דמי דאיש אע״ג שלא אכל כלום דין הוא שיפטור לאחרים מטעם ערבות אלא מדרבנן אמרו שלא יברכו ברכת הנהנין בלא הנאה משא״כ באשה וקטן דאינם בתורת ערבות. וא״כ בגדול שהוא חייב מספק היכי שאכל בודאי כשעור דאורייתא אף אי הוי מדרבנן מ״מ מצי מפיק למי שמחוייב בודאי כיון דרשאי לברך וא״כ יוכל להוציא חבירו מטעם דכל ישראל ערבין זה לזה וכנ״ל. אך לפ״ז אין אשה יכולה להוציאו מספק כיון דאינן בכלל ערבות לדעות דנשים חייבות בבהמ"ז מדאוריית׳ אם לא היכי שמחוייבת בודאי בבהמ״ז. ועי׳ באחרונים דאם אכל שעורא דאורייתא מ"מ מוציאו הקטן חיוב דרבנן שמחוייב על כזית וכביצה וכן בקידוש דאשה יכולה לצאת י״ח מהקטן מ״מ בחיוב דרבנן שלה ועב״ס תנא תוספאה לברכות מש״כ. ואף דהיכי דעשה סוכה היכי שלא נפיק חיובא דאורייתא לא נפיק ג״כ שעורא דרבנן וכמ״ש התוס׳ בסוכה ג״א ש"ה דקנסוהו חכמים ועקרו חיובא דסוכה לגבי׳ וכמובן ואולם בלא כל אלה בגוונא שכתב מעלתו שהספק אם בירך וא״כ הוי חזקת חיוב ולכ״ע לחומרא ואם הי׳ באופן שהספק אם אכל כשיעור וכמשל״ע בשם הצל״ח א״כ בכה״ג באמת הוא פטור לדידן:


ובעיקר הספק לענין בה״ת לגבי בר מצוה לערב כשנעשה גדול. עי׳ בצל״ח לברכות י״א ב׳ תוס׳ ד״ה שכבר שנסתפק לדעת ר״ת דקודם עהש״ח פטור מבה״ת אם יכול לברך אז לפטור הלימוד שאחר שיעלה עהש״ח ולפ״ז הא דלא מהני בקטן היינו להוציא אחרים כיון שיוכל להיות שלא יבא הקטן לכלל חיוב אבל לגבי עצמו אף אי נימא הסברא דבברכת התורה לא מהני לפטור א״ע קודם עהש״ח היינו כיון שכבר בירך דלא הוי עליו ג״כ חיוב מדרבנן לברך וכמו דאחר אינו רשאי לברך אם אינו מחוייב כלל בברכה זו רק אם אכל כזית אבל לגבי קטן כיון דמחוייב מדרבנן לברך ואינו עובר על לא תשא יכול לפטור א״ע גם אח״כ וה״ה במי שבירך בשעה שהי׳ מדרבנן במקדש מבעו״י יוצא אח״כ אף שמחוייב רק מטעם תוספת שבת שבשעה זו לדעות הסוברים דהוי מדרבנן :


והנה המרדכי כתב בפ״ב דמגילה דאפילו למ״ד תוס׳ שבת דרבנן אפ״ה יוצא משחשיכה בקידוש זה וכן בסומא דכיון דמחוייב מדרבנן מוציא בקידוש את בני ביתו המחוייבים מה״ת כמו במקדש מבעו״י מוציא דרבנן לדאורייתא והטעם שיבא לכלל חיוב ול״ד לנשים דלא אתיא לכלל חיוב. וכבר תמה עליו המ״א בסי׳ רס״ז סק״א דהא קטן אינו מוציא את הגדול אע״ג שיבא אח״כ לידי חיוב דאורייתא וצ״ל דסברת המרדכי דסומא עדיף מקטן כיון שאפשר שיתפתח תיכף בשעה זו משא״כ בקטן דמחוסר זמן והשתא ודאי לא הוי בר חיובא בשעת חלות המצוה זו. ובל״ה יש לתלותו בהא דשמא ימות דחיישינן ג״כ שמא לא יבא לכלל חיוב וע׳ תו׳ מגילה י״ט ב׳ בכה״ג דסומא עדיף מקטן שהרי כבר נתחייב מדאורייתא יע״ש ודמי ג״כ למ״ש התו׳ בחגיגה ד״ד א׳ גבי הערל והטמא דמשלמין קרבנותיהן דהתם גברא בר חיובא ואריא הוא דרביעא עליו שאינו יכול לסמוך יעו״ש. והכ״נ י״ל לגבי סומא דהוי גברא דחזי ואף דלענין חגיגה בחגר ביום ראשון ונתפשט ביום שני למ״ד תשלומין דראשון הוי גברא דלא חזי וכמ״ש התו׳ בחגיגה ב״א ד״ה איזהו וא״כ ממילא ה״ה לענין סומא . יש לחלק דשאני התם דבעינן שיהא ראוי לבוא ביום ראשון ומאחר שלא נתפתח ביום ראשין א״כ ממילא אינו יכול להביא הקרבן ביום שני משא״כ להוציא אחרים דבכה"ג מיקרי ראוי מה"ת כיון שעומד להתפתח ועכ״פ לגבי מקדש משחשיכה הוי בחד גדר עם קטן דגם התם בשעה זו לא הוי גברא בר חיובא כלל ואדרבא י״ל דגרע טפי דשום אדם לא הוי בר חיובא בשעה זו. וע׳ שבת קנ״ג ב׳ דמבע״ל קטן וחרש מאי לחרש יהיב לי׳ דקטן אתיא לכלל דעה או לקטן יהיב לי׳ ,דחרש אתי לאחלופי בפקח גדול ולא קאמר שמא יתפתח החרש מיד וע״כ דלהא לא חיישינן וע׳ נו״בי מ"ת חאה"ע סי׳ ס״ח וע׳ בשיבת ציון סי׳ ד׳ שהעלה באורך דחרש הוי בר כתיבה וקשירה ואף דלא שכיח שיתפתח משא"כ בקטן שא״א שיבא באותו זמן לכלל חיוב. וע׳ תו׳ יבמות קי״ג א׳ ד״ה ואלו חרשת דלמא כש״כ חרשת שלא תבא לכלל גדלות וע׳ שם ס״ו א׳ התם פומיהו הוא דכאיב להו ופרש״י מחוסרי תקנתא הם אבל עומדים ליתקן ולאכול וע׳ תו' שם מד״א ד״ה כל שאינו עולה וע׳ ירו׳ קדושין פ"ג ה״ג מה בין חרש לקטן תמן הוא ראוי להיות איש כו׳. וע׳ כריתות ט״ז א׳ דמחלק לבא על הקטנות שיש בהן איסור לאח״ז. וע׳ גיטין פ״ה א׳ סופו אתיא לכלל הוי׳ ומש״כ בתשו' לחינוך בנד״ז. וע׳ במל"מ פ״ד מאישות הלכה ז׳ ואכמ״ל וע׳ ש״ות נוב״י מה״ת חאהע״ז סי׳ נ״ד אות י״ג שהעיר ג״כ מסוגיא זו. וע׳ נזיר ס״ד ב׳ שמשא ממילא ערבי כו׳. ובתו׳ ר״ה דף ל״א דקטן אתיא לכלל חיוב כו׳. וכן מצד הסברא מברכות כ׳ ע״ב דקאמר לגבי נשים א״כ כל מ״ע לחייבינהו מדרבנן ובקטן מחוייב לחנכו. ואולם בתו׳ יומא מ״ג א׳ ד"ה מאי כתבו דהא דמכשיר קטן טפי מחרש ושוטה משום דאתי לכלל דעת. וע׳ בחי׳ בריש מגילה במתני׳ בפרש״י ד״ה אלא שהכפרים ומשש״ב. שוב מצאתי בס׳ מע״הב שהאריך בדברי המרדכי הנ״ל יעו״ש לפי דרכו ותמהני עליו שלא העיר מכל דברינו. וראיתי בשם ס׳ הון עשיר הא דפתח בק״ש של ערבית לפי שהיא מצוה ראשונה שיתחייב האדם מדאורייתא בשעה שנעשה גדול והוא רגע יצה״כ של יום שאחד י״ג שנים שהוא זמן ק״ש דשכיבה עכת״ד. ואף כי המה ד"ד דא״כ מאי פריך ליתני דשחרית ברישא וגם דתקשי למ״ד ק״ש דרבנן רק די״ל דהא בלא הזכיר יצ״מ לכ״ע הוי דאורייחא או כמ״ש תר״י דרק קביעת הפרשה הוא מדרבנן. אך לסברת מעלתו יפול זה דהא משכחת בבה״ת.


ובעיקר הספק של מעלתו יש להמציא כמה דינים מחודשים בכה״ג כגון לענין מצות ראי׳ אם קיים להתראות פנים ברגל כיון שמחוייב מדין חינוך ואח״כ הגדיל וכן בסומא ונתפתח למ״ד תשלומין זה לזה והא דלא קאמר בחגיגה ט׳ א׳ א״ב בקטן שהביא בראשון אם מחויב להביא בשני לפמ״ש התו׳ דצריך להביא קרבנותיו נדבה כיון שהגיע לחינוך י״ל כמ״ש התו׳ בשבת ל״ט א׳ וכ״מ דחדא מיני׳ נקיט. וכן משכחת בסומא שאכל כזית מצה בליל פסח דמדרבנן מחוייב במצוות ונתפשט בלילה זו שיתחייב אח״כ לאכול עוד. וע׳ ט״א ר״ה כ״ח א׳ בכפאו לאכל מצה דכיון דשוטה פטור מכל המצוות אין לפטרו אח"כ בשעת חיובו וע׳ רמב״ם פ״ו מחמץ ה״ג. וע׳ יבמות ס״ב א׳ הי׳ לו בנים בגיותו דקיים פ״ו וע׳ ביד אלי׳ סי׳ מ׳ לענין גזל יעש״ב וע׳ תו׳ פסחים צ״א ב׳ ד״ה איש דלמ״ד דשני לאו תשלומין דראשון ל״ל איש למעוטי וי"ל וע׳ בחי' ליבמו' ואכ״מ. ואחרי כותבי ראיתי בש״ות יד אלי׳ סי׳ צ״ג שהקשה ג״כ בהא דחגיגה בה״ד חגר כו' דהול״ל קטן ביום ראשון ונתגדל דפטור מתשלומין דהוי רבותא טפי דלא אידחי אלא דלא בא לחייבו עדיין וכמ״ש בר״פ מי שהי׳ טמא קטן בראשון ונתגדל בשני פטור לר״נ דס״ל תשלומין כו' וה״ה בחגיגה והניח בצ״ע. ולפמ״ש לעיל דמשמע להיפך היכי שכבר הביא קרבנותיו נדבה: כ״ז העליתי מדי עברי על דבריו בהשקפה כדרכי לחבב דברי חידוש בפלפולא דאורייתא יגדל תורה. יזם ג׳ לסדר עקב תשמעו תזר"ח לפ"ק:


חתמתי שמי יוסף זכרי׳ בהרב וכו׳ מוהר"נ ז"ל שטערן


{השמטה: א״ל רבא והא ד״ת קאמר וכה״ג פריך רבא אאביי בשבת קז״ב וביצה יב' א׳ וכתובית יב' א׳' וגיטין מג״א וסוטה יא' וב״ב כב״ב פו"א וסנהדרין י׳ ע״ב וחולין לב״ב וע״ש כא' ובנדה לח׳ ב׳ ופסחים נח״א ושם ע״ב ורבה בר עולא כו׳ וע׳ בתמורה כ״ב א׳, וזבחים קז״א ושם מג"ב דפריך לרבא ושבת עד"א אמר אביי כו׳ ופסחים כב״א דפריך לר׳ אבהו ומכות ה׳ ב׳ דפריך לרבא ובנזיר י׳ ע״א וערובין ג״ב ופג׳ א׳ ושם לז״ב דפריך ארבא והא של גליות כו׳ ועב״ק כח״ב שם קי״אב ונ"חב דפריך אר״פ האי ולא בית כו׳ וב״מ קיב״ב ד״ה רבא סנהדרין מא״ב מו״ב מנחות כא״א סוטה דד״ב וגיטין עג"ב. ובפסחים מו״ב מקשה הכי אביי לרב יהודה והא ביום שמת ר״י נולד רבא כקדושין ד׳ עב׳ ואביי הי׳ חד זמן עם רבא כברכות מח״א וע"תו חולין קל׳ ע״ב וע׳ סנהדרין כט״א א״ל רבא לרב יהודא וע"ש בהגרי״ב ולגי' הרמב״ם עד שלא שקעה כו׳ וכמו בשמואל כמבואר מהקדמתו לס׳ הי״ד ורב אשי קיבל מרבא וא״כ י״ל דקיבלה אביי' מרבא [וע׳ סוכה מב״א אמר אביי ל״ש כו׳ פרש״י ה״ג כו׳ ובכפ״ת דמלשונו משמע דאביי דק״ל ה״ד לא יצא והלא איהו דאמר ל״ש אלא שלא יצא וע״כ דמש״לע מתחלה הוא אביי קשישא עכ״ד וע׳ כתובות צד״א אביי אמר דאביי קשישא א״ב וע' פסחים קד׳ ב׳ שדרי׳ לאביי וע״ע שבת נז״ב רב יהודא משמי׳ דאביי ובסמוך מייתי נמי אביי אמר רב וע׳ בחי׳ לברכות יט"א מש״ש ובזמ׳׳ק תו׳ ערובין לג"ב ד"ה כמאן וכן בשבת קח״ב וע"ש קיא״ב וחולין קי״א וברש״י קי' ובפסחים לג״ב ושבת לח״ב חזקי' משמי׳ דאביי ואולי הי׳ חזקי׳ בתרא מדהוי בר פלוגתי׳ דר' אבהו וע׳ בחוט השני דתלתא' ר׳ אבהו וע׳ בערובין יא״ב דפשיט רב ששת מאביי וע״ש נט״ב ובתמורה כה״א ועב״ק לט׳ סע״ב בשלמא לאביי כו׳ ונמ״ש בחידושי למ״ק כה״ב ניחא וע׳ יבמות סו״ב בר ברי׳ דרבא והאמר רבא וע׳ נדה כה״ב בר אביי אר״יח ובחדושי לשבת קנד' ב׳ ועב״ק קיט"א ע״הג שצ״ל רבא דאביי לא הי׳ בימי ר׳]: זימנין א״ל כו׳ וכה״ג בפסחים קיט״ב וגיטין וב׳ וז״א וסוטה דד״ב וחולין פד״א וע״רשי שבת קח״ב ד״ה זימני וכה״ג בע״ג טז״ב וע׳ ברכות כח״א ומט׳ סע״א וחולין יח״ב וע׳ רש״י ותו׳ ביצה יא״ב ד״ה אמר רחבה:}

גמ'. וז"ל וחייבין בתפלה דרחמי נינהו מהו דתימא הואיל וכתיב ערב ובקר וצהרים כמצות עשה שהזמן גרמא דמי קמ"ל עכ"ל. והנה ז"ל הרמב"ם (פ"א מהל' תפלה הל' א' - ב') מצות עשה להתפלל בכל יום שנאמר ועבדתם את ה' אלוקיכם מפי השמועה למדו שעבודה זו היא תפלה וכו' ולפיכך נשים ועבדים חייבים בתפלה שהיא מצות עשה שלא הזמן גרמא עכ"ל. וצ"ע דמשמע ממש"כ "מצות עשה להתפלל בכל יום" שכל יום הוי מחייב בפ"ע להתפלל, וצ"ע דאם המחייב הוא זמן מסוים דכל יום ויום הוי מחייב בפ"ע, א"כ לכאורה הויא מ"ע שהזמן גרמא. ותירץ הגר"מ זצ"ל שאין כוונת הרמב"ם לומר שכל יום מהווה מחייב בפ"ע להתפלל אלא דיש חיוב תמידי להתפלל כל הזמן, וכדאיתא לקמן (דף כא.) "ולואי שיתפלל אדם כל היום כולו", וכל יום ויום אינו מחייב חדש להתפלל אלא דין הוא בקיום מצות תפלה דסגי בתפלה פעם אחת ליום, אך המחייב להתפלל אינו תלוי בזמן דיום דמחייב תמידי הוא, ולכן תפלה אינה מ"ע שהז"ג50.
ועוד אמר הגר"מ זצ"ל דאפילו אי נימא שכל יום הוי מחייב בפ"ע להתפלל מ"מ תפלה אינה מעשהז"ג משום דחלות קיום מצות תפלה מהווה קיום מצות עבודה שבלב, וחלות קיום מצות עבודה שבלב אינה תלויה בזמן, וכמבואר בגמ' (לקמן דף כו.) "כיון דצלותא רחמי היא כל אימת דבעי מצלי ואזיל", כלומר דקיום עבודה שבלב הוי קיום תדירי. ולפיכך סובר הרמב"ם דנשים חייבות בתפלה ולא הויא מ"ע שהז"ג, דאע"פ שהמחייב דתפלה תלוי בזמן מכיון שהקיום שבלב אינו תלוי בזמן לא הוי מ"ע שהז"ג. ולשיטת הרמב"ם אם חל קיום מצוה תמידית אע"פ שהמחייב תלוי בזמן לא הוי מ"ע שהז"ג, ומשו"ה סובר שתפלה אינה מעשהז"ג.
אך לפי"ז קשה אמאי נשים פטורות מקריאת שמע משום דהויא מ"ע שהז"ג, דנהי דהמחייב דק"ש תלוי בזמן, מ"מ איכא בק"ש חלות קיום מצות קבלת עומ"ש המהוה קיום שבלב דאינו תלוי בזמן מסוים ודומה לקיום מצות עבודה שבלב דתפלה. ותירץ הגר"מ זצ"ל דבתפלה חל חלות דין עבודה שבלב בין מעשה המצוה ובין בקיום המצוה, ומכיון שחלות דין עבודה שבלב אינו תלוי בזמן נשים חייבות. משא"כ בק"ש דאע"פ שחל בה נמי חלות קיום קבלת עומ"ש שבלב, מ"מ מעשה המצוה הוי מעשה דקריאת הפרשיות ככתבה, ומעשה מצוה זו הויא מ"ע שהז"ג וע"כ נשים פטורות51.
ובאמת י"ל עוד דבק"ש יש ב' דינים של קבלת עומ"ש: א) חלות קיום קבלת עול מלכות שמים שמתקיים ע"י קריאת הפסוק הראשון דק"ש, ב) חלות קיום קבלת עומ"ש ע"י קריאת כל ג' הפרשיות ככתבן. וי"ל דנשים חייבות בחלות קיום קבלת עול מלכות שמים דבפסוק הראשון דאינה זמן גרמא ופטורות רק מדין קבלת עומ"ש שע"י קריאת שלש הפרשיות של שמע דהויא מ"ע שהז"ג. וכן כתב הבית יוסף (או"ח סימן ע') בשם ספר אוהל מועד דנשים חייבות בקבלת הייחוד דהיינו בפסוק הראשון דשמע52. משא"כ בתפלה דיש רק קיום מצוה אחת של עבודה שבלב, דתפלה הוי רק אופן אחד איך לקיים מצות עבודה שבלב, ומצות עבודה שבלב הריהי מצוה תמידית, ומשום כך נשים חייבות בתפלה.
והנה המחבר פסק (או"ח סי' ק"ו סע' ב') כדעת הרמב"ם דנשים חייבות בתפלה משום דאין תפלה מצות עשה שהזמן גרמא, ועיין במג"א (שם ס"ק ב') וז"ל כן כתב הרמב"ם דס"ל דתפלה היא מצות עשה דאורייתא אך מדאורייתא די בפעם אחת ביום, ובכל נוסח שירצה ולכן נהגו רוב נשים שאין מתפללות בתמידות משום שאומרים מיד בבוקר סמוך לנטילה איזה בקשה ומדאורייתא די בזה ואפשר שגם חכמים לא חייבום יותר עכ"ל. והגר"ח זצ"ל טען דמפשטות לשון הרמב"ם משמע דנשים חייבות בתפלת שמונה עשרה ולא באמירת איזה בקשה בלבד, דהרי כתב הרמב"ם (פ"א מהל' תפלה ה"ב) וז"ל אלא חיוב מצוה זו כך הוא שיהא אדם מתחנן ומתפלל בכל יום ומגיד שבחו של הקב"ה ואח"כ שואל צרכיו שהוא צריך להם בבקשה ובתחינה ואח"כ נותן שבח והודיה לה' על הטובה שהשפיע לו כל אחד לפי כחו עכ"ל. ומבואר דקיום מצות תפלה מדאורייתא תלויה באמירת דברי שבח ואח"כ בקשה ולבסוף הודיה, ובאמירת "מודה אני" שאין בה אלא הודיה בלבד אינו מקיים חובת תפלה מה"ת, וכן באמירת בקשה בעלמא סמוך לנטילה ליכא קיום מדאורייתא של תפלה. והגר"ח זצ"ל נקט דלשיטת הרמב"ם נשים חייבות בתפלת שמונה עשרה.
ועוד יש להעיר על דברי המג"א דמסתימת דברי הרמב"ם משמע שנשים חייבות במצות תפלה דאורייתא שחובתה פעם אחת ביום דאינה מ"ע שהז"ג, ה"ה דחייבות הן בחיוב תפלה דרבנן שתיקנו להתפלל ג' פעמים ביום (וכן נקט השאגת אריה בסוף סי' י"ב)53.
גמ'. וז"ל נשים חייבות בקידוש היום דבר תורה וכו' אמר קרא זכור ושמור כל שישנו בשמירה ישנו בזכירה והני נשי הואיל ואיתנהו בשמירה איתנהו בזכירה עכ"ל. עיין בשו"ע שפסק (או"ח סי' רע"א סע' ב') וז"ל נשים חייבות בקידוש אע"פ שהוא מצות עשה שהזמן גרמא משום דאיתקיש זכור לשמור והני נשי הואיל ואיתנהו בשמירה איתנהו בזכירה ומוציאות את האנשים הואיל וחייבות מה"ת כמותם עכ"ל. ומקורו בטור (סי' רע"א ס"ב) שפסק וז"ל אחד אנשים ונשים חייבים בקידוש היום עכ"ל. וכתב הב"ח (סי' רע"א) וז"ל הכל בו וביאר הר"ש ז"ל ואפילו להוציא אחרים ידי חובתם שאינן יודעין לקדש עכ"ל, ומביאו ב"י ופסק כך בשולחן ערוך (ס"ב), אבל גבי מגילה כתב בשולחן ערוך סימן תרפ"ט (ס"ב) יש אומרים שהנשים אינן מוציאות את האנשים, וכת' על פי דברי בה"ג שהביא רבינו לשם החולק על פירוש רש"י שכתב שהנשים מוציאות את האנשים, ותימה שכאן פסק כפירוש רש"י שהביאו בספר כל בו והפסקים סותרין זה את זה דנראה דאין לחלק בין קידוש למגילה, ולפע"ד נראה עיקר להחמיר בקידוש כמו במגילה שאין הנשים מוציאות לאנשים וכן ראיתי שכתב מהרש"ל (בהגהותיו לטור סי' תרפט) עכ"ל. ומבואר מדברי הב"ח שסובר שנשים אינן מוציאות אנשים בקידוש היום דחייבות רק בשמיעת קידוש וכשיטת הבה"ג לגבי קריאת המגילה.
ועיין בט"ז (סי' רע"א סק"ב) וז"ל אע"ג דבס' תרפ"ט פסק בש"ע כבה"ג דאין נשים מוציאות אנשים במקרא מגילה אע"ג שהן חייבות במקרא מגילה לא דמי לכאן דבמגילה יש דיעות דאין לנשים לברך על מקרא מגילה אלא על משמע מגילה וכו' ע"כ בודאי לא נכון שלכתחילה יוציאו האנשים משא"כ כאן הכל מודים שאין חילוק כלל בין אנשים לנשים ע"כ שפיר מוציאות אותם ורש"ל ומו"ח ז"ל הסקו גם כאן דאין מוציאות כמו במגילה ואין זה מוכרח כלל עכ"ל.
והנה קיי"ל (מגילה ד א) דנשים חייבות במקרא מגילה מפני שאף הן היו באותו הנס. ויש להסתפק ביסוד הדין דנתרבו נשים מחמת שאף הן היו באותו הנס אי נתרבו בעיקר החיוב דקריאת המגילה, ומשום שאף הן היו באותו הנס ליכא במגילה פטור מ"ע שהז"ג, או דילמא דאף הן היו באותו הנס מחדש חיוב בפ"ע דמקרא מגילה. ונראה דלשיטת הבה"ג דנשים חייבות רק בשמיעת מקרא מגילה אף הן היו באותו הנס מחדש חיוב חדש בפ"ע, וע"כ נשים חייבות רק בשמיעה. ואילו לדעת רש"י נשים חייבות בעיקר החיוב דמקרא מגילה מחמת שאף הן היו באותו הנס ושפיר יכולין להוציא אף אנשים (אי לאו משום דזילא מילתא). והגר"מ זצ"ל אמר דאין לדמות חיוב נשים במגילה לשיטת הבה"ג לחיובם בקידוש, דשאני קריאת המגילה שיסוד קיומה הוי קיום מצות פרסומי ניסא, וסברת אף הן היו באותו הנס מרבה נשים במצוות שיסוד קיומן ועצם החפצא שלהן הויין מצות פרסומי ניסא, ואינה סברא לחייב נשים במצות שנתקנו זכר לנס. ועפי"ז תירץ הגר"מ אמאי אין נשים מחוייבות בתפילין ובמצה מטעם שאף הן היו באותו הנס, דאע"פ שמצות תפילין ומצות אכילת מצה הויין מצוות שהן זכר לנס דיצ"מ וכדכתיב בקרא שמצות תפילין הוא "למען תהיה תורת ה' בפיך כי ביד חזקה הוציאך ה' ממצרים", מ"מ אין בהם חלות קיום פרסום הנס, ולכן ליכא לחייב נשים בהן מטעם שאף הן היו באותו הנס54.
והסימן שחל במצוה מסוימת חלות קיום של פרסום הנס הוא דמברכין ברכת שעשה נסים בעשייתה, שלא תיקנו ברכה זו אלא באותן המצוות שיש בעצם עשייתן קיום דפרסומי ניסא. ומצינו בגמ' רק ג' מקומות שהנשים חייבות מטעמא דאף הן היו באותו הנס, במקרא מגילה, בנר חנוכה, ובארבע כוסות, ודוקא בהנך ג' מצוות תקנו חכמים לברך ברכת שעשה נסים, דנראה דמה שאנו מברכים בליל פסח אשר גאלנו וגאל את אבותינו ממצרים וכו' הוי קיום דברכת שעשה נסים שנתקנה על המצוה דארבע כוסות.
וע"כ סובר הבה"ג דלגבי מגילה אף הן היו באותו הנס מחדש חיוב בפ"ע דפרסומי ניסא ומשום כך נשים חייבות רק בשמיעת המגילה ואינן מוציאות אנשים. משא"כ בקידוש שאינה מצוה שיסוד קיומה חל משום פרסום הנס ונשים נתרבו בעיקר החיוב דקידוש (מחמת ההיקש דכל שישנו בשמירה ישנו בזכירה) שפיר מוציאות הן אף אנשים בקידוש היום, וכדפסקו המחבר והט"ז ודלא כדברי הב"ח, עכ"ד הגר"מ זצ"ל.
והנה עיין ברמב"ם (פ"א מהל' מגילה ה"א) שכתב וז"ל והכל חייבים בקריאתה אנשים ונשים וגרים ועבדים משוחררים עכ"ל, ומסתימת לשון הרמב"ם "והכל חייבים בקריאתה" משמע דהרמב"ם חולק על שיטת הבה"ג וסובר שנשים חייבות בעיקר החיוב דקריאת המגילה. ויוצא דלשיטתו סברת הגמ' דאף הן היו באותו הנס מרבה נשים בעיקר החיוב דמצות מגילה ולא חל במצות מקרא מגילה הפטור דמצות עשה שהזמן גרמא. ולפי"ז צ"ע אמאי סובר הרמב"ם דעבדים פטורים ממגילה דהרי עבד כנעני הוקש לאשה, ואם לא חל במגילה דין פטור דמ"ע שהז"ג אף עבדים יתחייבו. דבשלמא אי נימא כשיטת הבה"ג דנשים חייבות בשמיעת מגילה משום דאף הן היו באותו הנס הוי מחייב חדש בפ"ע, ונשים פטורות מעיקר מצות קריאת מגילה משום דהוי מ"ע שהז"ג, ניחא ההלכה שעבדים פטורים ממגילה - דלא היו באותו הנס ולא נתרבו בחיוב החדש לפרסם את הנס. אמנם לשיטת הרמב"ם דמשום אף הן היו באותו הנס נשים נתרבו בעיקר החיוב דקריאת המגילה ולא חל במגילה הפטור דמ"ע שהזמן גרמא, צ"ע אמאי עבדים פטורים ממגילה55.
תוס' ד"ה נשים. וז"ל פי' הקונטרס דסלקא דעתך דלא מיחייבי מדאורייתא משום דכתיב על הארץ הטובה ונשים לא נטלו חלק בארץ וכו' ותימה כהנים ולויים נמי תיבעי שהרי לא נטלו חלק בארץ וא"כ לא יוציאו אחרים יד"ח בברכת המזון, אלא י"ל דטעמא משום דכתיב על בריתך שחתמת בבשרינו ועל תורתך שלמדתנו ונשים ליתנהו לא בברית ולא בתורה עכ"ל. וצ"ע בתוס' דלמה באמת לא נפטרו נשים וכהנים מברכהמ"ז משום שלא נטלו חלק בארץ, ואי אפשר להם לומר על הארץ אשר הנחלת לאבותינו (וכפי שפירש רש"י).
והנה לגבי וידוי מעשר מבואר במשנה דרק מי שנטל חלק בארץ מתודה דתנן (מעשר שני פ"ה מי"ד) "מכאן אמרו ישראל וממזרים מתודים אבל לא גרים ולא עבדים משוחררים שאין להם חלק בארץ, ר' מאיר אומר אף לא כהנים ולוים שלא נטלו חלק בארץ". וכן בדין הביכורים איתא במשנה (ביכורים פ"א מ"ה) דעבד ואשה מביאין ולא קורין שאינן יכולין לומר אשר נתתי לי ד' מפני שלא נטלו חלק בארץ, ולגבי גר איתא במשנה (ביכורים פ"א מ"ד) "אלו מביאין ולא קורין הגר מביא ואינו קורא שאינו יכול לומר אשר נשבע ה' לאבותינו לתת לנו" ובר"ש (שם) הביא דבירושלמי תני בשם ר' יהודה, גר עצמו מביא וקורא מ"ט כי אב המון גוים נתתיך וכו' ריב"ל אומר הלכה כר"י. וצ"ע מאי טעמא ס"ל לתנא קמא דגר אינו קורא משום שאינו יכול לומר אשר נשבע ה' לאבותינו, תיפוק ליה משום דגרים לא נטלו חלק בארץ. וכן צ"ע בשיטת ר' יהודה דגר מביא וקורא משום שיכול לומר לאבותינו והא גר אינו נוטל חלק בארץ ומאי שנא מעבד ואשה.
והנה הרמב"ם (פ"ד מהל' ביכורים ה"ג) פסק דגר מביא ביכורים וקורא וז"ל הגר מביא וקורא שנאמר לאברהם אב המון גוים נתתיך הרי הוא אב כל העולם כולו שנכנסין תחת כנפי שכינה ולאברהם היתה השבועה תחילה שיירשו בניו את הארץ וכן כהנים ולוים מביאין וקורין מפני שיש להן ערי מגרש עכ"ל. ועיין שם במשנה למלך שהקשה אמאי גר מביא וקורא דאע"פ שיכול לומר לאבותינו הרי לא נטלו גרים חלק בארץ ואינם יכולים לומר אשר נתת לי בדומה לאשה שאינה קוראה מפני שאינה יכולה לומר אשר נתת לי (וכדפסק הרמב"ם שם ה"ב). ועוד יש להקשות דלגבי וידוי מעשר פסק הרמב"ם (פרק י"א מהל' מעשר שני הל' י"ז) וז"ל ישראל וממזרים מתודים אבל לא גרים ועבדים משוחררים מפני שאין להם חלק בארץ והרי הוא אומר אשר נתת לנו, כהנים ולוים מתודים שאע"פ שלא נטלו חלק בארץ יש להם ערי מגרש עכ"ל. ויש לעיין מאי שנא מקרא ביכורים מוידוי מעשר דלגבי מקרא ביכורים פסק הרמב"ם דגר מביא וקורא אע"פ שלא נטלו חלק בארץ ונשים אינן קוראות דלא נטלו חלק בארץ, ואילו בנוגע לוידוי מעשר פסק דנשים מתודות אע"פ שלא נטלו חלק בארץ56 וגרים אינם מתודים דלא נטלו חלק בארץ, וצ"ע.
וביאר מרן הגר"מ זצ"ל57 דיש ב' דינים בנטילת חלק בארץ, א) דין זכייה בארץ ישראל עי"ז שנכללים בזכות של אברהם אבינו בארץ ישראל מדין "ארץ ישראל מוחזקת היא בידינו מאבותינו", וכדמבואר בגמרא (ב"ב דף קיט.) בדין נטילת פי שניים דבכור דלא חשיב ראוי משום שא"י מוחזקת היא בידינו מאבותינו, וחלה דין זכייה בא"י מדין ירושה מאבותינו מגזה"כ ד"לך אתננה ולזרעך וגו'". ב) דין זכייה מדין ירושה וישיבה שחל ע"י כיבוש מגזירת הכתוב "דכל מקום אשר תדרוך כף רגלכם", ומגזה"כ ד"וירשתם אותה וישבתם בה". ולפי"ז נראה דמי שאינו בכלל א"י מוחזקת מאבותינו דאינו מזרע אברהם אינו נוטל חלק בארץ, וכן מי שאינו בכלל כיבוש וירושה אינו נוטל חלק בארץ.
ואשר מבואר לפי"ז דאע"פ שבין גרים ובין נשים לא נטלו חלק בארץ, מ"מ חלוקים הם ביסוד דין הפקעתם בנטילת חלק בארץ, דנשים הויין בכלל זרע אברהם ונכללים בדין א"י מוחזקת היא מאבותינו, והרי הן בכלל הבטחת ה' לאברהם אבינו "לך אתננה ולזרעך". ויסוד הדין דנשים אינן נוטלות חלק בארץ הוא משום דלאו בני כיבוש נינהו, ואינן בכלל ירושה וישיבה (עיין בבית הלוי חלק ב' סוף סימן נ'). משא"כ גרים הויין בכלל כיבוש וקיום ירושה וישיבה ומופקעים מנטילת חלק בא"י משום שאינם בכלל זרע אברהם אבינו ואינם בכלל א"י מוחזקת היא מאבותינו. ולפי"ז יש לבאר את דברי המדרש דלעתיד לבא יטלו גרים חלק בארצות שיוסיפו על ארץ ז' עממים (עיין במל"מ פ"ד מהל' ביכורים ה"ג), ומשמע דנשים לא יטלו חלק בארץ לעתיד לבא ואף בארצות שיוסיפו ישראל על ארץ ז' עממין, וצ"ע מאי שנא נשים מגרים. וי"ל דשאני הארצות שיתוספו על א"י לעתיד לבא שאינם בכלל א"י המוחזקת לנו מאבותינו, ויתקדשו רק מדין כיבוש ירושה וישיבה מגזה"כ ד"כל מקום אשר תדרוך כף רגלכם". ולכן נשים דאינן בני כיבוש ואינן בכלל ירושה וישיבה לא יטלו חלק בארצות הנוספות לעתיד לבא. ואילו גרים יטלו חלק בארצות שיוסיפו על ארץ ז' עממין דהרי גרים בכלל כיבוש ירושה וישיבה, ובארצות הנוספות לעתיד לבא לא בעינן לזכות בהן מכח אבותינו.
ולפי"ז נראה ליישב את דברי הרמב"ם דיש חילוק בין מקרא ביכורים לוידוי מעשר, דבמעשר שני ילפינן מקרא "אשר נתתה לנו כאשר נשבעת לאבותינו" דישראל מתודים וגרים אינם מתודים וכדמבואר במשנה (מעשר שני פ"ה מי"ג - י"ד). ונלמד מגזה"כ דמי שנכלל בדין ירושה מאברהם אבינו ובכלל א"י מוחזקת היא מאבותינו הרי הוא בכלל מצות וידוי מעשר. וע"כ נשים חייבות בוידוי מעשר דהויין בכלל זרע אברהם, ואילו גרים אינם מתודים וידוי מעשר דלא נטלו חלק בארץ משום שאינם בכלל זרע אברהם ואין להם זכייה בא"י מדין א"י מוחזקת היא מאבותינו. משא"כ לגבי מקרא ביכורים ילפינן עיכובא דנטילת חלק בארץ מקרא ד"אשר נתת לי ה'" וכדאיתא במשנה (מס' בכורים פ"א מ"ה) "העבד והאשה וטומטום ואנדרוגינוס מביאין ולא קורין שאינן יכולין לומר אשר נתת לי ה'", דלגבי מקרא ביכורים צריך להיות בכלל דין זכייה בארץ מדין כיבוש ירושה וישיבה. וע"כ פסק הרמב"ם שגרים מביאים וקורין דהרי הם בכלל דין ירושה וישיבה דהרי הם בכלל כיבוש, משא"כ נשים אינן קורין דנתמעטו מדין ירושה וישיבה דלאו בני כיבוש נינהו, ואינן יכולות לומר "אשר נתת לי ה'", עכ"ד הגר"מ זצ"ל.
ולפי"ז י"ל דבברכת המזון אמרינן "אשר הנחלת לאבותינו", ומבואר שברכהמ"ז תלויה בדין זכייה מאברהם אבינו, ובדין א"י מוחזקת היא מאבותינו, וכדין וידוי מעשר. וע"כ ס"ל להתוס' דמצד נטילת חלק בא"י נשים מברכות ברכהמ"ז, משום שאע"פ שלא נטלו נשים חלק בארץ היינו רק שנתמעטו מדין זכייה מדין ירושה וישיבה, ומ"מ הרי הן בכלל דין זכייה בא"י שמוחזקת לנו מאבותינו ולכן נשים שפיר יכולות לומר "אשר הנחלת לאבותינו".
ונראה דמהאי טעמא נמי כהנים ולויים מברכים ברכהמ"ז ואע"פ שלא נטלו חלק בארץ, דהרי הם בכלל א"י מוחזקת היא מאבותינו ולכן יכולים הם לומר "אשר הנחלת לאבותינו". (אלא דצ"ע לפי"ז מ"ט הוצרך הרמב"ם לומר דכהנים ולויים מתודים משום שנטלו ערי מגרש תיפוק ליה דוידוי מעשר תלוי בדין זכייה מירושת האבות וכהנים לא נתמעטו אלא מדין כיבוש ירושה וישיבה). אמנם נראה דשאני ברכהמ"ז מוידוי מעשר דאף מי שאינו בכלל ירושת א"י מאבותינו מברך ברכהמ"ז אם הוא בכלל דין זכייה מדין ירושה וישיבה וע"כ גרים מברכים ברכת המזון.
משנה. וז"ל בעל קרי מהרהר בלבו ואינו מברך לא לפניה ולא לאחריה ועל המזון מברך לאחריו ואינו מברך לפניו עכ"ל. הנה קיימא לן שבעל קרי אסור בדברי תורה מתקנת עזרא ומתקנת ב"ד שלאחריו אסור בתפלה, וכדמבואר בדברי הרמב"ם בהלכות קריאת שמע (פ"ד ה"ח) וז"ל ועזרא ובית דינו תקנו שלא יקרא בדברי תורה בעל קרי לבדו והוציאוהו מכלל שאר הטמאין עד שיטבול, ולא פשטה תקנה זו בכל ישראל ולא היה כח ברוב הציבור לעמוד בה לפיכך בטלה וכבר נהגו כל ישראל לקרות בתורה ולקרות קריאת שמע והן בעלי קריין וכו' עכ"ל. ועיין עוד בדברי הרמב"ם בהלכות תפלה (פ"ד הל' ד' - ה') וז"ל וכבר ביארנו שעזרא תיקן שלא יקרא בעל קרי בלבד בדברי תורה עד שיטבול ובית דין שעמדו אחר כן התקינו אף לתפלה שלא יתפלל בעל קרי עד שיטבול וכו' וכבר בטלה גם תקנה זו של תפלה לפי שלא פשטה בכל ישראל ולא היה כח בציבור לעמוד בה עכ"ל.
והנה יש להסתפק בגדר תקנת ב"ד שלאחר עזרא שתיקנו שאסור לבעל קרי להתפלל עד שיטבול אי הוה תקנה בפ"ע לאסור בעל קרי בתפלה, ונמצא שתקנת עזרא וב"ד שלאחריו חלוקים ביסוד דינם דעזרא תיקן איסור לעסוק בתורה ואילו ב"ד שלאחריו תיקנו איסור להתפלל. או דילמא דיסוד גדר תקנת ב"ד שלאחר עזרא הוא דתפלה היא בכלל דברי תורה, והרחיבו את תקנת עזרא שבעל קרי אסור בדברי תורה דגם אסור לבעל קרי להתפלל משום דתפלה בכלל דברי תורה, ויסוד האיסור להתפלל הוא משום שבעל קרי אסור בדברי תורה.
והנה נחלקו הראשונים אם בזה"ז בטלה התקנה שאסור לבעל קרי להתפלל עד שיטבול, דהתוס' (כב: ד"ה ולית הלכתא כוותיה) כתבו דיש מפרשים דבטלה התקנה לגבי תורה אבל לתפלה צריך טבילה, ומאידך הרמב"ם (פ"ד מהל' ק"ש ה"ח, פ"ד מהל' תפלה ה"ה) סובר דבזה"ז בטל האיסור לגמרי ומותר לבעל קרי לעסוק בתורה ולהתפלל. ולכאורה מוכח דלשיטת היש מפרשים שבתוס' (הנ"ל) היו ב' תקנות וגזרות נפרדות, דעזרא תיקן שבעל קרי אסור לעסוק בתורה וב"ד שלאחריו תיקנו איסור בפני עצמו שאסור לבעל קרי להתפלל, ולפיכך בזה"ז אע"פ שבטלה תקנת עזרא ומותר לבעל קרי לעסוק בתורה אסור לו להתפלל עד שיטבול. אמנם יש להסתפק בשיטת הרמב"ם בזה, די"ל דהרמב"ם סובר דיסוד התקנה הוא שבעל קרי אסור בד"ת - ותפלה בכלל ד"ת היא, ובזה"ז דבטלה התקנה מותר לבעל קרי לעסוק בתורה ולהתפלל. ומאידך יתכן לומר שהרמב"ם סובר דיש ב' איסורים נפרדים דעזרא תיקן איסור לעסוק בתורה וב"ד שלאחריו גזרו איסור בפני עצמו להתפלל, אלא דבזה"ז ב' התקנות נתבטלו58.
והנה בגמרא מבואר דלשיטת רבינא אע"פ שהרהור כדיבור דמי מותר לבעל קרי להרהר ק"ש בלבו ואינו עובר על האיסור של תקנת עזרא שאסור לבעל קרי לעסוק בתורה, משום דהאיסור לבעל קרי לעסוק בתורה הוא ע"י דיבור ממש וכדאשכחן בסיני. ויש להסתפק מה הדין בבעל קרי שעוסק בתורה שבעל פה, האם גם בתורה שבע"פ אמרינן שהאיסור הוא בדיבור דוקא ואילו ע"י הרהור מותר, והדין כדאשכחן בסיני נאמר אף לגבי תושבע"פ דמתקנת עזרא חל איסור לבעל קרי לדבר ד"ת ואילו הרהור בד"ת מותר. או דילמא דאסור לבעל קרי לעסוק בתורה שבעל פה אף ע"י הרהור, דעזרא תיקן שאסור לבעל קרי לקיים מצות תלמוד תורה, ולגבי תושבע"פ אין חילוק בין הלומד ע"י דיבור או ע"י הרהור דבתרווייהו מקיים מצות תלמוד תורה, ומשו"ה אסור לבעל קרי אף להרהר בתושבע"פ. ולפי"ז יסוד ההיתר דילפינן מ"כדאשכחן בסיני" חל רק לגבי תורה שבכתב וקריאת שמע דחל בהן דין קריאה בפה, ולפיכך מותר להרהר בתורה שבכתב דאינו מקיים באופן זה קיום מצות תלמוד תורה בשלימותה, וכדנתבאר לעיל בשיעורים (דף ב. ד"ה מאימתי קורין וכו') דבתורה שבכתב יש דין קריאה בפה וכדמבואר ברש"י (דף ה. ד"ה מקרא) וז"ל חומש, שמצוה לקרות בתורה עכ"ל59.
והנה לכאורה זה פשוט שלפי סברת הראשונים שב"ד שלאחר עזרא תיקנו דתפלה בכלל ד"ת ומשו"ה אסור לבעל קרי להתפלל, דתפלה הוי בכלל תורה שבעל פה. וכן משמע מהברייתא (שבת דף קטו:) "הברכות והקמיעין אע"פ שיש בהן אותיות של שם ומעניינות הרבה שבתורה אין מצילין אותן מפני הדליקה אלא נשרפין במקומן וכו' מכאן אמרו כותבי ברכות כשורפי תורה". ומבואר שאין לברכות חלות דין כתבי הקדש ואין מצילין אותן בשבת אלא הם כתורה שבעל פה, והדין שדברים שבעל פה אי אתה רשאי לאומרן בכתב חל אף לגבי תפילות וברכות. ועיין בשו"ע (או"ח סי' של"ד סע' י"ב) "כל כתבי הקדש מצילין האידנא מפני הדליקה וקורין בהם אפילו כתובים בסם ובסיקרא וכו' וכן מטבע ברכות שטבעו חכמים מצילין אותם מן הדליקה ומכל מקום התורפה". ועיין במג"א (שם ס"ק ט"ז) ובט"ז (ס"ק ט, יב) דבזה"ז התירו לכתוב ברכות ותפילות משום עת לעשות לה' הפרו תורתך, ולכן האידנא מצילין אותן מפני הדליקה. ומבואר מזה שחל בתפלה חלות שם תורה שבעל פה.
והנה מבואר במשנה שבעל קרי אינו מהרהר בברכות קריאת שמע ובברכה שלפני המזון אבל מהרהר בברכהמ"ז, ולפי מה שנתבאר דברכות ותפלה הויין חלות שם חפצא של תורה שבעל פה יוצא שאסור לבעל קרי להרהר בתורה שבעל פה ולכן אסור לבעל קרי להרהר ברכות קריאת שמע וברכה שלפני המזון. ולכאורה מבואר מזה שאסור לבעל קרי לקיים מצות ת"ת, וע"כ אסור לבעל קרי להרהר בתורה שבע"פ, ומותר להרהר רק בתורה שבכתב וקריאת שמע משום שנאמר בהם דין קריאה בפה, וחל היתר לבעל קרי להרהר בקריאת שמע ובתורה שבכתב משום דההלכה ד"כדאשכחן בסיני" נאמרה רק לגבי תורה שבכתב דאית בה דין קריאה בפה. משא"כ בתושבע"פ ליכא דין קריאה בפה דבתושבע"פ אין חילוק בין הרהור לדיבור, וע"כ לא נאמר לגבי תושבע"פ ההלכה ד"כדאשכחן בסיני" ואסור לבעל קרי להרהר בתושבע"פ. ולפי"ז יוצא דב"ד של עזרא וב"ד שלאחריו גזרו גזרה אחת שבעל קרי אסור בתורה. כי ברכות ותפלה הריהן נמי חפצא של תורה.
אמנם יש לדחות דבאמת ב"ד של עזרא וב"ד שלאחריו תיקנו ב' תקנות וגזרות נפרדות, דב"ד של עזרא גזרו שבעל קרי אסור בקריאת תושב"כ כדאשכחן בסיני, ומצד תקנת עזרא מותר לבעל קרי להרהר בתושבע"פ דלא נאסר אלא בת"ת שתלוי בדיבור, ואילו ב"ד שלאחריו תיקנו איסור מיוחד לבעל קרי להתפלל. ולפי"ז יוצא דאע"פ שמותר לבעל קרי להרהר בתושבע"פ מ"מ בעל קרי אינו מהרהר בברכות ותפלה משום שחל איסור מיוחד לבעל קרי להתפלל מתקנת ב"ד שלאחר עזרא, ואף בהרהור אסור להתפלל דחל ביה שם תפלה. ויתכן דמתקנת עזרא אסור לבעל קרי לדבר תושבע"פ, ואף בתושבע"פ חל דין "כדאשכחן בסיני" דבעל קרי נאסר רק לדבר בדברי תורה. ואע"פ שלענין קיום מצות ת"ת בתושבע"פ אין נ"מ בין אם לומד בדיבור או בהרהור מ"מ י"ל דבעל קרי לא נאסר בקיום מצות ת"ת אלא בלימוד חפצא של תורה, ובהרהור ליכא חפצא של תורה60 משא"כ בדיבור בדברי תורה איכא חפצא של תורה - ואף בתושבע"פ, ולכן אסור לבעל קרי לדבר ד"ת ואף לדבר בתושבע"פ. ויש להביא ראיה דהאיסור דבעל קרי בתורה אינו שבעל קרי אסור לקיים מצות ת"ת אלא שחל איסור לבעל קרי לעסוק בחפצא של תורה, ממה שנחלקו התנאים בגמרא (לקמן כב א) אם נאסר בעל קרי רק במשניות או אף בלימוד גמרא, והרי לענין קיום מצות ת"ת אין חילוק בין משנה לגמרא, ומוכח דהאיסור הוא שאסור לבעל קרי ללמוד חפצא של תורה, ונחלקו התנאים באיזו חפצא של תורה הוא נאסר.
משנה. וז"ל בעל קרי מהרהר בלבו ואינו מברך לא לפניה ולא לאחריה עכ"ל. מבואר במשנה דבעל קרי מהרהר בקריאת שמע מדהוי דאורייתא ואינו מהרהר בברכות ק"ש דאינן אלא מדרבנן ורבנן לא אצרכוהו להרהר. וצ"ע דלעיל (בדף טז.) איתא דהפועלים שהיו עושין מלאכה אצל בעה"ב קורין ק"ש ומברכין לפניה ולאחריה ואוכלין פתן ואינם מברכין לפניה. וברש"י שם (ד"ה ואין מברכין לפניה) פירש דאין מברכין לפניה משום שאין הברכה מה"ת. וצ"ע מאי שנא ברכות קריאת שמע שהפועלים מברכים אותן אע"פ שאינן אלא מדרבנן.
וי"ל עפ"י מה שביארנו בשיטת הרמב"ם (פ"ב מהל' ק"ש הי"ג) וז"ל ספק קרא קריאת שמע ספק לא קרא חוזר וקורא ומברך לפניה ולאחריה אבל אם ידע שקרא ונסתפק לו אם בירך לפניה ולאחריה או לא בירך אינו חוזר ומברך עכ"ל. והקשה עליו הרשב"א (שו"ת הרשב"א סימן ש"כ ומובא בכסף משנה שם) מהא דפסק הרמב"ם (פי"ג מהל' מילה ה"ו) דאין מברכים על מילת אנדרוגינוס מפני שאינו זכר ודאי, ופסק נמי (פ"ג מהל' ציצית ה"ט) דטומטום ואנדרוגינוס חייבים בציצית ומצוות עשה שהזמן גרמא מספק ולפיכך אין מברכים עליהן. ומבואר דשיטת הרמב"ם היא דחלין שני דיני ספק בפנ"ע: א) ספק לגבי חובת המצוה, ב) ספק לגבי חיוב הברכה, דלגבי חובת המצוה אמרינן ספק דאורייתא לחומרא וטומטום ואנדרוגינוס חייבים במצוות עשה שהז"ג מספק. ואילו לגבי חובת הברכה אמרינן דספק דרבנן לקולא ומשום כך טומטום ואנדרוגינוס אינם מברכים במעשהז"ג, דחלין ב' ספיקות בפני עצמם. וא"כ צ"ע למה פסק הרמב"ם בספק אם קרא ק"ש שחוזר ומברך, והא חיוב ברכות ק"ש אינו אלא מדרבנן וספק דרבנן לקולא. ותירץ הרשב"א וז"ל ואני אומר באולי לדעת הרב שהוא סובר דמעיקרא כך היתה תקנה דכל שהוא חייב לקרות קורא לכתחילה עם ברכותיה אלא אם יגרום לו סבה עכ"ל.
ונראה לבאר את תירוץ הרשב"א, דהרמב"ם סובר דברכות המצוות חלוקות ביסודן מברכות ק"ש, ומשום דברכת המצוה הוי חלות דין בפ"ע לברך קודם עשיית המצוה, ולשיטת הרמב"ם ברכת המצוה חלה מדין מתיר לעשות המצוה (עי' בלשון הרמב"ם פ"א מהל' ברכות הל' ב' - ג', ואכמ"ל)61, משא"כ ברכות ק"ש מדרבנן הריהן חלק וקיום דמצות ק"ש עצמה. דאם קרא ק"ש מבלי לברך ברכות ק"ש לא קיים מדרבנן את מצות ק"ש בשלימותה. ולשיטת הרמב"ם מדרבנן תקנו דברכות ק"ש הויין חד קיום ביחד עם ק"ש, דהברכות ביחד עם קריאת שמע מהווים חלות קיום דקבלת עומ"ש שלימה, והוי חד קיום מדרבנן דק"ש עם ברכותיה. ולכן סובר הרמב"ם דבספק אם קרא ק"ש או לא דחוזר וקורא ק"ש ומברך, דמכיון דק"ש וברכותיה מהויין חד קיום חשיב חלות ספק אחד, ומכריעין את הספק לחומרא אף לענין הברכות מדרבנן מכיון דהברכות הן חלק מעצם קיום מצות ק"ש. משא"כ בשאר ברכות המצוות דהברכה קיום בפ"ע היא שאין לה ענין לקיום המצוה עצמה, ומשו"ה סובר הרמב"ם דבשאר ברכות המצות כשיש ספק אם חייב לעשות מצוה דאורייתא חוזר ועושה המצוה אבל אינו מברך, דהברכה הוי דין וקיום בפני עצמה, ולפיכך הספק לענין ברכת המצוה חשיב כספק בפ"ע - וספק דרבנן לקולא.
ובביאור החילוק שבין ברכות ק"ש לבין שאר ברכות המצוות נראה דאע"פ שמעשה המצוה דקריאת שמע מן התורה הוא קריאת הפרשיות של שמע, מ"מ עיקר קיום מצות ק"ש הוא קיום שבלב, דהיינו קבלת עול מלכות שמים בלבו. ונראה דמדרבנן תיקנו ברכות ק"ש כחלק ממצות ק"ש משום דהברכות משלימין את הקיום דקבלת עול מלכות שמים שבק"ש. דהג' ברכות דברכות קריאת שמע שנתקנו מדרבנן ענינם שוה לעיני ג' הפרשיות של קריאת שמע, דהברכה הראשונה בשחרית ד"יוצר אור ובורא חושך" ענינה שה' ברא את הכל והיא כנגד פרשה ראשונה דיחוד ה' וקבלת עול מלכות שמים. וברכה שנייה דאהבה רבה ענינה ת"ת דהרי יוצא בה ברכת התורה, והיא כנגד הפרשה השנייה של שמע שענינה תלמוד תורה דכתיב בה "ולמדתם אותם את בניכם לדבר בם", והברכה השלישית ד"גאל ישראל" היא כנגד הפרשה השלישית של שמע דהיינו פרשת ויאמר שיש בה זכירת יצ"מ וגאולת ישראל. ומוכח דהרבנן תיקנו ברכות קריאת שמע כחד קיום דק"ש וברכותיה, ומשו"ה מקביל עניני הברכות לפרשיות של שמע.
ולפי"ז יש לתרץ את שיטת רש"י דאע"פ שאין פועלים מברכים ברכת הנהנין משום דאינה מה"ת מ"מ מברכים ברכות ק"ש משום דחד קיום הן עם ק"ש עצמה.
ולפי זה לכאורה צ"ע אמאי פטרו רבנן בעל קרי מלברך ברכות ק"ש והרי ברכות ק"ש הויין חד קיום עם קריאת שמע עצמה מדין קבלת עול מלכות שמים, ומאי שנא פועלים שחייבים בברכות ק"ש מבעל קרי שפטור, וצ"ע62.
גמ'. וז"ל אמר רבינא זאת אומרת הרהור כדבור דמי דאי סלקא דעתך לאו כדבור דמי למה מהרהר אלא מאי הרהור כדבור דמי יוציא בשפתיו כדאשכחן בסיני עכ"ל. יש לעיין בשיטת רבינא דהרהור כדיבור דמי ובעל קרי שמהרהר בק"ש יוצא ידי חובתו, מ"ט בעל קרי אינו מהרהר בברכות ק"ש וברכות הנהנין שהן מדרבנן. ונראה לבאר את החילוק בין ק"ש שחיובה מה"ת לברכות ק"ש וברכות הנהנין שחיובן מדרבנן בשני אופנים.
א) י"ל דבמצוה דאורייתא אין כח ביד החכמים להפקיע את עצם החיוב מהגברא, וכן אין כח לחכמים לאסור עצם קיום המצוה, אלא דחכמים רק אסרו בעל קרי בקריאת תורה שבכתב, וממילא נאסר בקריאת שמע בדיבור פה, ומכיון דמ"מ רמיא על הגברא חיוב מצות ק"ש דאורייתא, ולאו כל כמינייהו לאסור קיום מצוה מה"ת, ויכול הגברא לקיים מצות ק"ש למאן דאמר הרהור כדיבור דמי ע"י הרהור, משו"ה חייב הוא להרהר בקריאת שמע. משא"כ בנוגע לברכות ק"ש שחיובן מדרבנן יש כח ביד חכמים לאסור את עצם קיום המצוה, ואסרו לבעל קרי להתפלל ולברך אף ע"י הרהור. ולפי"ז הא דקתני במשנה "ואינו מברך לא לפניה ולא לאחריה" ר"ל דאינו רשאי לברך, דרבנן אסרו לבעל קרי לקיים מצות ברכות ק"ש שהיא מדרבנן. ואם יברך לית ליה קיום מצוה דברכות ק"ש כלל דהרבנן אסרו לבע"ק לקיים מצות ברכות ק"ש מדרבנן והפקיעו את קיום המצוה דברכות ק"ש מבעל קרי.
ב) ועוד יש לפרש דאע"פ דבמצוה דאורייתא רמיא חיובא על הגברא, מ"מ יש לחכמים כח להחיל איסור לעשות את עצם מעשה המצוה, ולמשל בתקיעת שופר בשבת י"ל דרבנן לא הפקיעו את חיוב מצות שופר בשבת, ומה"ת חל חיוב אף בשבת, וחכמים רק הטילו איסור לתקוע שופר בשבת, משא"כ במצוות דרבנן יש כח לחכמים להפקיע את עצם החיוב63. וע"כ לגבי קריאת שמע מכיון שחל חיוב על הגברא מה"ת לקרוא ק"ש, ויש איסור דרבנן לבעל קרי לקרוא בתורה, מכיון שאינו עובר איסור זה ע"י הרהור הריהו חייב להרהר בק"ש כדי לצאת יד"ח קריאת שמע מה"ת. משא"כ לגבי ברכות ק"ש שהן מדרבנן, הפקיעו רבנן את עצם החיוב לברך וע"כ אינו מברך ע"י הרהור. ועיין ברש"י על המשנה (ד"ה לא לפניה) וז"ל כיון דברכות לאו מדאורייתא מיחייב לא אצרכוהו רבנן עכ"ל. ולפי"ז כוונת המשנה "ואינו מברך לפניה ולאחריה" היינו שאינו צריך לברך.
גמ'. וז"ל ורב חסדא אמר הרהור לאו כדיבור דמי דאי סלקא דעתך הרהור כדיבור דמי יוציא בשפתיו עכ"ל. יש לעיין האם ר' חסדא סובר דאיסור בעל קרי בד"ת הוא רק בדיבור כדאשכחן בסיני או אף בהרהור. ולכאורה מהא דס"ל דהרהור לאו כדיבור דמי מוכח דלית ליה הך סברא דכדאשכחן בסיני, דאל"ה נימא דהרהור כדיבור דמי ויוצא יד"ח ק"ש ע"י הרהור ואינו עובר באיסור דתקנת עזרא שאסור לבעל קרי לעסוק בתורה שאינו אסור אלא בדיבור וכשיטת רבינא. ולכאורה מוכח דר' חסדא לית ליה הך דינא דכדאשכחן בסיני. אלא דיש להעיר על זה דלפי"ז צ"ע איך הותר לבעל קרי להרהר ק"ש בלבו משום שלא יהא יושב ובטל בשעה שכל העולם עוסקים בק"ש, והרי אי לית ליה לר' חסדא הך מילתא דכדאשכחן בסיני הרי אסור לבעל קרי אף להרהר בד"ת. וכן יש להסתפק לשיטת ר' חסדא האם מותר לבעל קרי להרהר בתורה שבעל פה, דלכאורה זה תלוי האם ר' חסדא סובר דאמרינן דהאיסור אינו אלא כדאשכחן בסיני וא"כ רק דיבור בד"ת אסור לבעל קרי והרהור בתושבע"פ מותר או דלא ס"ל דחל דין כדאשכחן מסיני ואזי אף הרהור אסור.
ונראה דבין לרבינא ולר' חסדא ס"ל דחל דין כדאשכחן בסיני ולכן לכו"ע מותר לבעל קרי להרהר בד"ת ולא נאסר אלא בלימוד ע"י דיבור. והטעם בזה משום דיסוד האיסור אינו שאסור לבעל קרי לקיים מצות ת"ת אלא שבעל קרי אסור בלימוד חפצא של תורה, וכדמוכח מהגמ' לקמן (דף כב.) "מכאן אמרו הזבים והמצורעים וכו' מותרים לקרות בתורה ובנביאים ובכתובים לשנות במשנה וגמרא בהלכות ואגדות אבל בעל קריין אסורין ר' יוסי אומר שונה הוא ברגילות ובלבד שלא יציע את המשנה רבי יונתן בן יוסף אומר מציע הוא את המשנה ואינו מציע את הגמרא רבי נתן בן אבישלום אומר אף מציע את הגמרא ובלבד שלא יאמר אזכרות שבו וכו' ר' יהודה אומר שונה הוא בהלכות דרך ארץ". ומדחזינן דנחלקו התנאים באיזה חלק של תורה אסור בעל קרי מוכח דיסוד האיסור אינו שאסור לבעל קרי לקיים מצות תלמוד תורה אלא שאסור ללמוד חפצא של תורה, ונחלקו התנאים מהו החפצא של תורה שאסור בה בעל קרי.
גמ'. וז"ל אלא מאי הרהור לאו כדבור דמי למה מהרהר אמר רבי אלעזר כדי שלא יהו כל העולם עוסקין בו והוא יושב ובטל וכו' אלא ק"ש וברכת המזון דאורייתא ותפלה דרבנן עכ"ל. צריך ביאור מהו החילוק בין מצות ק"ש דאורייתא דאמרינן שבעל קרי מהרהר ק"ש בלבו אע"פ שאינו יוצא יד"ח משום שלא יהיה יושב ובטל בדבר שהציבור עוסקים בו לבין מצות תפלה שהיא דרבנן דלא אמרינן שיהרהר התפלה בלבו בכדי "שלא יהיה יושב ובטל בדבר שהציבור עוסקים בו".
ונראה לבאר עפ"י מה שנתבאר לעיל דבמצוה דאורייתא אין כח ביד חכמים להפקיע חובת המצוה שהיא מה"ת, ומה"ת בעל קרי חייב בק"ש ויכולים רק להטיל איסור לבעל קרי על עצם מעשה הקריאה בתורה וממילא בעל קרי פטור מקריאת שמע. משא"כ לגבי מצות תפלה שהיא דרבנן י"ל דרבנן הפקיעו את עצם חיוב המצוה מהגברא דבעל קרי. ולפי"ז מבואר היטב החילוק בין ק"ש לתפלה בדין שלא יהיה יושב ובטל וכו', דהדין שלא יהא יושב ובטל בדבר שהציבור עוסקים בו חל רק היכא שהגברא הוי בר חיובא בעצם החיוב שהציבור עוסקין בו. משא"כ היכא שאין הגברא בר חיובא פשיטא דלא אמרינן שיעסוק בדבר שהציבור עוסקים בו, ולמשל פשיטא דלא אמרינן שאשה תניח תפילין משום שהציבור מניחין תפילין ולא תהא יושבת ובטלה בדבר שהציבור עוסקים בו, משום דאשה פטורה מתפילין, וההלכה שלא יהא יושב ובטל חל רק היכא דהוי בר חיובא. ומשום כך במצות ק"ש דאורייתא שחל על הגברא דבעל קרי חיוב לקרוא ק"ש אלא שנאסר מדרבנן בקריאה בתורה אמרינן שיהרהר בלבו משום שלא יהא יושב ובטל בדבר שהציבור עוסקים בו. משא"כ במצות תפלה דרבנן דבעל קרי פטור לגמרי דהפקיעו רבנן מבעל קרי עצם חובת תפלה, לא אמרינן שיהרהר בלבו משום שלא יהיה יושב ובטל בדבר שהציבור עוסקים בו.
והנה נחלקו הראשונים בדין שלא יהא יושב ובטל בדבר שהציבור עוסקים בו אם הלכה זו נאמרה דוקא כשהוא נמצא בציבור או אפילו ביחיד, דכתב הרא"ש (סוף סי' י"ד) "מכאן כתב בה"ג קרא ק"ש ובא לבית הכנסת ומצאם שקוראין ק"ש קורא פסוק ראשון עמהם", ומשמע שדין זה נאמר רק כשהוא עם הציבור. ועיין במאירי (דף כב: ד"ה אע"פ) וז"ל אע"פ שביארנו שבמשנה בעל קרי מהרהר בלבו לא יצא בהרהור זה וצריך לחזור ולקרות בשפתיו אחר טבילה שהרהור אינו כדיבור כלל, ושמא תאמר א"כ למה מהרהר, הצריכוהו בהרהור זה שלא יהו כל העולם כולו עוסקים במצות קבלת עול מלכות שמים והוא יושב ובטל ממנה בפניהם, הא אם לא היה בציבור פטור מהרהור. ומכל מקום נראה לי שאף בינו לבין עצמו חייב הואיל והוא שעת קבלת ייחודו לכל, עכ"ל. ולכאורה נראה שיסוד האיסור להיות יושב ובטל בשעה שהציבור עוסקים בקריאת שמע וקבלת עול מלכות שמים הוא משום מראית עין, וכדמשמע מלשון המחבר (או"ח סי' ס"ה ס"ב) "קרא ק"ש ונכנס לבית הכנסת ומצא ציבור שקורין ק"ש צריך לקרות עמהם פסוק ראשון שלא יראה כאילו אינו רוצה לקבל עול מלכות שמים עם חביריו וכו' אבל אם הוא עסוק במקום שאינו רשאי לפסוק כגון מברוך שאמר ואילך לא יפסיק אלא יאמר התיבות שהוא אומר בשעה שהציבור אומרים פסוק ראשון בניגון הציבור שיהא נראה כאילו קורא עמהם". ובשלמא לשיטת הראשונים שהדין שלא יהא יושב ובטל נאמר דוקא כשהוא נמצא עם הציבור, י"ל דהטעם הוא משום מראית עין שלא יראה כאילו אינו רוצה לקבל עול מלכות שמים עם חביריו. ברם צ"ע לשיטת המאירי, שאף כשהוא ביחיד חייב להרהר בק"ש כדי שלא יהא יושב ובטל בשעה שהציבור עוסקים בקבלת עומ"ש, דמאי מראית עין איכא כשהוא ביחיד. ועוד צ"ע אליבא דהרא"ש דאם אסור לישב בטל משום מראית עין מאי אהני לן שיהרהר בק"ש, הא עדיין איכא מראית עין שנראה כאילו אינו מקבל עול מלכות שמים עם חביריו דמי יודע במה הוא מהרהר בלבו.
ונראה שיסוד הך דינא שלא יהא יושב ובטל בשעה שהציבור עוסקים בקבלת עומ"ש אינו איסור מראית עין אלא הוי איסור גברא לפרוש מן הציבור בשעה שהן עוסקים במצוות. וסמך לאיסור זה יש ללמוד מדברי הרמב"ם (פ"ג מהל' תשובה הל' י"א) וז"ל הפורש מדרכי הציבור אע"פ שלא עבר עבירות אלא נבדל מעדת ישראל ואינו עושה מצות בכללן וכו' אין לו חלק לעוה"ב עכ"ל. ויש לדקדק בלשון הרמב"ם דממש"כ "אע"פ שלא עבר עבירות וכו'" משמע דאף לא ביטל ממצות, דאל"ה הרי עשה עבירות, וא"כ צ"ע מהי כוונתו "ואינו עושה מצות בכללן". ונראה שכוונת הרמב"ם במש"כ "ואינו עושה מצות בכללן" אינה שאינו עושה מצוות בכלל, אלא שאינו עושה מצוות בכללן, כלומר ביחד עם שאר הציבור. ובאמת מיירי במי שמקיים מצוות אלא שאינו עוסק במצוות ביחד עם הציבור, והנהגה כזאת נכללת בדין הפורש מדרכי הציבור. ברם זה פשוט שהפורש מן הציבור שאין לו חלק לעוה"ב היינו רק כשאינו עושה מצוות בכלל עם הציבור ואינו משתתף בצרת הציבור ואינו מתענה עמהם, דהיינו שהפריש את עצמו לגמרי מהציבור. אמנם חל איסור גברא מיוחד לפרוש מן הציבור בשעה שהם עוסקים במצוות ואע"פ שהוא כבר קיים אותה המצוה בעצמו. ולפי"ז מיושב שפיר הטעם שחל דין זה אף ביחידות לפי המאירי, דאף כשהוא ביחיד חל דין שאסור לפרוש מן הציבור בשעה שהם עסוקים במצוות. ומיושב נמי שיטת ר' חסדא דהרהור לאו כדיבור דמי ובעל קרי מהרהר בק"ש כדי שלא יעבור באיסור גברא לפרוש מן הציבור כשהן עוסקין במצוות. והטעם שאין דין זה נוהג במצות תפלה דרבנן הוא כדנתבאר לעיל דבעל קרי פטור ממצות תפלה, דרבנן הפקיעו ממנו חיוב תפלה, וע"כ ליכא עליו איסור דפורש מן הציבור. משא"כ בק"ש דאורייתא שחל על בעל קרי חיוב ק"ש מה"ת ורק דנאסר מדרבנן מלקרוא בתורה דאזי אמרינן שאסור להיות יושב בטל דחשיב כפורש מן הציבור, ומשום כך מהרהר ק"ש בלבו. ולפי"ז הוא הדין במי שקרא ק"ש ובא לבית הכנסת ומצא הציבור קורין ק"ש דקורא עמהם את הפסוק הראשון כדי שלא יעבור על איסור הפורש מהציבור ואינו עושה מצוות בכללן, דאע"פ שכבר יצא יד"ח קריאת שמע וקבלת עומ"ש חייב לקבל עוד פעם קבלת עומ"ש בפסוק הראשון כדי שלא לפרוש מן הציבור העוסקים במצוה, דחל איסור גברא מיוחד לפרוש מן הציבור שעוסקים במצוה ולא רק משום מראית עין64.
והנה בנוגע לקדושה פסק הרמ"א (או"ח סי' קכ"ה סע' א') וז"ל ומי שאמר סדר קדושה ובא לבית הכנסת ומצא ציבור עונין קדושה חוזר ועונה עמהם עכ"ל. ויש לחקור האם הטעם שחייב לענות קדושה עם הציבור הוא משום שלא יהא יושב ובטל בשעה שהציבור עוסקים בו. דאפשר דמעיקר הדין חיוב אמירת קדושה הוי קיום בתפלה, ומאחר שכבר התפלל ואמר קדושה תו ליכא עליו חיוב אמירת קדושה, ומה שעונה קדושה עמהם הוא רק כדי שלא לפרוש מן הציבור. או דילמא הטעם שחייב לענות קדושה הוא מעיקר הדין דאע"פ שכבר אמר קדושה פעם אחת מחויב לענות קדושה פעם שנית משום דקדושה אינה רק קיום תפלה אלא מהווה דין וקיום בפ"ע לקדש שם שמים ברבים באמירת קדושה65.
ועוד יש להעיר בשיטת ר' חסדא שבעל קרי אינו מהרהר בתפלה שאינה אלא מדרבנן, דהרי שיטת הרמב"ם (פ"א מהל' תפלה ה"א) היא דמצות תפלה היא מן התורה, ולפי"ז צ"ע אמאי אין בעל קרי חייב להרהר בתפלה כמו בק"ש שהיא מה"ת. ואפילו לשיטת הרמב"ן שסובר שמה"ת חייב להתפלל בעת צרה ומדרבנן חייב להתפלל בכל יום, מכל מקום אף הרמב"ן מודה שחל קיום דאורייתא בתפלה בכל יום66, וא"כ צ"ע לשיטת הרמב"ן בתירוץ הגמרא דמאי שנא ק"ש מתפלה ומדוע אין בעל קרי חייב להרהר בתפלה, וצ"ע67.
50 ולפי"ד הגר"מ זצ"ל נראה דאע"פ שמקיים חיוב מצות תפלה מה"ת ע"י תפלה אחת ביום, מ"מ דין מעשהז"ג אינו תלוי בזמן מעשה המצוה אלא בזמן חובת המצוה. ומאחר דחובת מצות תפלה הוי חובת תמידית דחייב להתפלל כל הזמן תפלה אינה מעשהז"ג.
51 יל"ע בכוונת הגר"מ זצ"ל די"ל דר"ל דיוצאים מצות תפלה מה"ת בהרהור הלב בלבד בלי לבטא את התפלה בשפתיים. ויל"ע בזה מתפלת חנה (עיין בגמ' לקמן דף לא. ובגמ' דף כא. ובשיעורים שם) א"נ דר"ל דכוונת תפלה דעומד לפני המלך ה' היא גופא של מעשה התפלה, ואילו הכוונה דבק"ש אינה אלא תנאי בקיום המצוה, ואילו עיקר מעשה המצוה דק"ש היא הקריאה. וע"ע בחידושי הגר"ח על הרמב"ם פ"ד מהל' תפלה ה"א.
52 ועיין בשו"ע או"ח סימן ע' סעיף א' במחבר וברמ"א ובביאור הגר"א שם.
53 ועיין במשנה ברורה סימן ק"ו ס"ק ד' דנשים חייבות להתפלל שחרית ומנחה. ופטורות מערבית דמכיון דהיא רשות לא קיבלוה. אמנם הערוך השולחן (סימן ק"ו סעיף ז') פסק דחייבות במעריב וכן פסק רבינו זצ"ל.
54 ועיין באגרות הגרי"ד הלוי פ"ד מהל' חנוכה ה"ט אות ג'.
55 ועיין בלחם משנה (פ"א מהל' מגילה ה"א) ובחידושי הגרי"ז לערכין (דף ג.).
56 דמסתימת לשון הרמב"ם בפי"א מהל' מעשר שני הי"ז משמע דנשים מתוודות וידוי מעשר.
57 עיין בקובץ חידושי תורה מהגר"מ והגרי"ד בענין גר מביא וקורא.
58 ועיין בכסף משנה (פ"ד מהל' תפלה ה"ד) וז"ל תמיהא לי מילתא כיון דעזרא גזר לד"ת אף תפלה בכלל ומה צורך לב"ד שאחריו לגזור לתפלה, ועוד היכא איתא גזירה זו דב"ד שאחריהם וכו', ואפשר שעזרא לא גזר אלא לד"ת אבל לא לתפלה משום דרחמי היא ואולי לא ימצא מים וימנע מלהתפלל אבל איני יודע היכן מצינו גזירה זו דב"ד שאחריהם עכ"ל. ואמר רבינו די"ל דהרמב"ם סובר דעזרא תיקן שבעל קרי אסור בד"ת ואילו ב"ד שאחריהם תיקנו שלא יתפלל בעל קרי עד שיטבול מדין "הכון ישראל לקראת אלוקיך", וזוהי הלכה מסוימת בהכשר הגברא להתפלל.
59 ונראה בביאור דברי רבינו זצ"ל דאין לומר דמי שמהרהר בתושב"כ אינו מקיים מצות ת"ת כלל דלמה יגרע לימוד תושב"כ מתושבע"פ דיוצא בה מצות ת"ת בהרהור. ונראה דלא נתכוון רבינו זצ"ל לומר דאינו מקיים מצות ת"ת בתושב"כ אא"כ קוראה בפה אלא רק דחל דין וקיום מיוחד דקריאה בפה בלימוד תורה שבכתב, ומשום כך יוצא מצות ת"ת בקריאת תושב"כ ואפילו בלי הבנה (וכמש"כ בשו"ע הגר"ז הל' ת"ת פ"ג הי"ב - י"ג). ולפי"ז חל קיום מצות ת"ת בתושב"כ בשלימותה רק ע"י קריאה בפה ואילו בהרהור אינו מקיים מצות לימוד תורה שבכתב בשלימותה. משא"כ בתושבע"פ חל קיום מצות ת"ת בשלימות בין כשלומד בהרהור ובין כשלומד בדיבור פה. ועזרא תיקן שאסור לבעל קרי לקיים מצות ת"ת בשלימותה ומשום כך מותר לבעל קרי להרהר בתושב"כ דאינו מקיים מצות לימוד תורה שבכתב בשלימותה אא"כ קוראה בפה. וכן מוכח לכאורה משיטת רבינא דס"ל דהרהור כדיבור דמי ובעל קרי מהרהר בק"ש ויוצא יד"ח ואינו עובר באיסור דתקנת עזרא שאסרו בעל קרי בדיבור ממש וקריאת תושב"כ כדאשכחן בסיני, דצ"ע איך יוצא בעל קרי חובת קריאת שמע ע"י הרהור כדיבור, והא אמרינן בירושלמי (ברכות פ"א ה"ב) ד"זה שינון וזה שינון", ומבואר דחל בקריאת שמע חלות קיום ת"ת שבכתב דתלוי בקריאה בפה, ואי נימא דאינו יוצא מצות לימוד תושב"כ אלא בקריאה בפה א"כ איך יוצא מצות ק"ש ע"י הרהור כדיבור דמי, דמאי שנא משאר ת"ת שבכתב שאינו יוצא בהרהור. וע"כ דהאיסור דתקנת עזרא היה שבעל קרי לא יקיים מצות ת"ת בשלימותה, ובתושב"כ אינו מקיים מצות ת"ת בשלימותה אא"כ קוראה בפה, וע"כ הרהור מותר לבעל קרי ומקיים מצות ק"ש וקיום ת"ת דק"ש בהרהור. ועיין לעיל בשיעורים בדף יא: ד"ה אמר רב הונא ובספר שיעורים לזכר אבא מרי ח"א עמ' קע"ט - ק"פ.
60 וכן משמע ממה שפסק המחבר (או"ח סימן מ"ז סעיף ד') שהמהרהר בד"ת אין צריך לברך ברכת התורה. והגר"ח זצ"ל ביאר דנשים מברכות ברכה"ת משום שברכת התורה אינה על קיום מצות ת"ת אלא דהחפצא של תורה טעונה ברכה. ולדבריו צ"ל דס"ל למחבר דבהרהור ליכא חפצא של תורה ואילו דיבור בד"ת חשיב חפצא של תורה ובעי ברכה. ועיין בשיעורים לעיל בדף יא: ד"ה אמר ר' יהודה אמר שמואל וכו' ובהערה 37 שם.
61 עיין לעיל בשיעורים דף ב. ד"ה בענין מצות קריאת שמע בשחרית ובערבית אות ה', ובדף יא: ד"ה אמר רב יהודה אמר שמואל וכו' ובענין ברכת התורה אות ד'.
62 ויתכן לחלק כי הדין בפועלים חל מדין פטור, דפטורים הפועלים מלברך אך אינם אסורים, ומשו"ה חובת ק"ש וברכותיה המהווה חד קיום מדרבנן מחייבם נמי בברכה. משא"כ בבעל קרי חל עליו איסור לברך ולכן רק עצם הקיום דק"ש עצמה מדאורייתא דוחה את האיסור דבע"ק. ועיין להלן בשיעורים.
63 ועיין בדרוש וחידוש הגרע"א זצ"ל מערכה ח', ובשיעורים לעיל דף ב. בד"ה רבינו יונה ויש להקשות לרבנן וכו'.
64 ועיין במג"א (סי' ס"ה ס"ק ג) "והוא הדין שאר דבר שהציבור אומרים כגון שקורא הציבור תהלה לדוד קורא עמהם שכן דרך ארץ", ונראה להוכיח דס"ל שיסוד הדין הוא משום שלא לפרוש מן הציבור, דאי משום מראית עין מה מראית עין איכא אם אינו אומר עם הציבור תהלה לדוד. וע"כ הטעם הוא משום שלא לפרוש מן הציבור.
65 ועיין באגרות משה (או"ח ח"ג סי' פ"ט) שנקט דבק"ש הטעם הוא משום שלא יראה כאילו אינו רוצה לקבל עול מלכות שמים עם חביריו, אבל מדינא לא שייך עוד קיום של מצות ק"ש. משא"כ לגבי קדושה, כל חיובו הוא לקדש שם שמים באמירת קדושה ובענייה לברכו כשאיכא ציבור שמקדשים, ומדינא חייב לומר קדושה בכל פעם כמו בפעם הראשונה.
66 עיין בחידושי רבנו חיים הלוי פ"ד מהל' תפלה ה"א וז"ל אבל יש להוסיף עוד לדעת הרמב"ם דחובת התפלה ומצותה הוא מדין תורה, ואפילו להחולקים על הרמב"ם היינו רק בחיובה אבל קיומה וענינה הוי לכו"ע מדין תורה עכ"ל.
67 ולכאורה י"ל דהא דבעל קרי פטור מלהרהר בתפלה היינו מלהרהר בלבו נוסח ומטבע התפלה שתיקנו החכמים, ואילו בעצם מעשה וקיום התפלה דהיינו להרהר בשבח והודיה לה' ית' ולבקש ממנו על צרכיו אף בעל קרי חייב דעצם מעשה וקיום תפלה נכלל במצות אמונה ובטחון בהקב"ה ואף בעל קרי חייב בה. ויתכן לפי"ז דכל הפטור דבעל קרי היינו מלהרהר במטבע התפלה שטבעו חכמים. מאידך בעל קרי חייב להרהר בק"ש ככתבה בתורה משום דהנוסח דק"ש הוי מה"ת ושלא כתפלה שנוסחתה מדרבנן בעלמא היא.
רשימות שיעורים לגרי"ד סולובייצ'יק (ניו יורק, 2012), באדיבות ספריא, ברישיון CC BY-NC.

